Bedriftsavtale          Side 1

LES GRUNDIG GJENNOM VILKÅRENE I DENNE LISENSAVTALEN FØR DU LASTER NED
ELLER BRUKER APPLE-PROGRAMVARE. DISSE VILKÅRENE UTGJØR EN JURIDISK
AVTALE MELLOM DIN BEDRIFT/ORGANISASJON OG APPLE.

Lisensavtale for Apple Developer Enterprise
Program
(for internapper for ansatte)

Formål
Din bedrift, organisasjon eller utdanningsinstitusjon ønsker å bruke Apple-programvaren
(som definert nedenfor) til å utvikle én eller flere internapper (som definert nedenfor)
for Apple-produkter som kjører iOS, watchOS, tvOS, iPadOS, visionOS og/eller macOS,
og å distribuere disse applikasjonene kun for internt bruk av ansatte i ditt firma, din organisasjon
eller din utdanningsinstitusjon eller for begrenset bruk som uttrykkelig angitt her. Apple er villig til
å gi deg en begrenset lisens til å bruke Apple-programvaren til å utvikle og teste internappen din,
og for å distribuere slike applikasjoner internt og som ellers tillatt på vilkårene og betingelsene som
er angitt i denne avtalen. Du kan også opprette kort (definert nedenfor) til bruk på Apple-produkter
som kjører iOS eller watchOS, etter denne avtalen. Internapper som utvikles for macOS,
kan distribueres etter denne avtalen ved hjelp av et Apple-sertifikat eller kan distribueres separat.

Merk: Dette programmet er til intern bruk, spesialapper som du har utviklet for dine spesifikke
forretningsformål, og bare for bruk av dine ansatte og i begrensede tilfeller av visse andre parter
som beskrevet her. Hvis du vil distribuere apper for iOS, watchOS, tvOS eller visionOS til
tredjeparter eller skaffe en app fra en tredjepart, skal du bruke App Store eller
spesialappdistribusjon (dersom tilgjengelig) til distribusjon.

1. Aksept av denne avtalen; definisjoner
1.1 Aksept
Du må akseptere vilkårene i denne avtalen før bruk av Apple-programvare og -tjenester. Hvis du
ikke godtar eller ikke kan godta denne avtalen, har du ikke lov til å bruke Apple-programvaren
eller -tjenestene. Ikke last ned eller bruk Apple-programvaren eller -tjenester i så fall. Du aksepterer
vilkårene i denne avtalen på vegne av din bedrift, organisasjon, utdanningsinstitusjon eller
et offentlig direktorat, organ eller departement ved å gjøre et av følgende:
(a) sette kryss i den ruten som vises nederst i denne avtalen, hvis du leser dette på en Apple-
hjemmeside, eller
(b) klikk på en knapp med teksten «Enig» eller lignende, hvis Apple stiller denne mulighet
til rådighet.

1.2 Definisjoner
I denne avtalen gjelder følgende definisjoner:

«API-er for annonsenettverk»: de dokumenterte API-ene som gir en metode til å validere
vellykket konvertering av annonsekampanjer i Apple-produkter ved hjelp av en kombinasjon
av kryptografiske signaturer og en registreringsprosess hos Apple.

«API-er for annonsestøtte»: de dokumenterte API-ene som gir annonserings-ID og
foretrukket sporing.

«Annonserings-ID»: en unik, ikke-personlig, ikke-permanent ID stilt til rådighet via API-er
fo annonsestøtte som er knyttet til en særlig Apple-enhet, og som bare må brukes til
annonseringsformål, når annet ikke uttrykkelig er godkjent skriftlig av Apple.

Bedriftsavtale          Side 2

«Avtale»: denne Apple Developer Enterprise Program License Agreement, herunder eventuelle
vedlegg som opptas ved denne henvisningen. Det presiseres at denne avtalen erstatter
lisensavtalen for iOS Developer Enterprise Program (herunder eventuelle vedlegg til den)
og lisensavtalen for Mac Developer Program.

«Apple»: Apple Inc., et selskap i California med hovedkontor på adressen One Apple Park Way,
Cupertino, California 95014, USA.

«Apple-sertifikater» eller «Sertifikat»: de digitale sertifikatene som Apple etter programmet
har utstedt og gitt til deg.

«Apple Maps Server API»: settet til de dokumenterte API-ene som gjør det mulig for deg
å legge til server-til-serverkartfunksjoner i appene, hjemmesidene eller nettappene dine.

«Apple Maps-tjenesten»: den kartplattformen og de kartdataene som leveres av Apple
via API-en for MapKit og/eller API-en for Apple Maps til bruk for deg bare i forbindelse med
internappene dine, eller den kartplattformen og de kartdataene som leveres av Apple via MapKit
JS og tilhørende verktøy for opptak av kartinnhold (f.eks. MapSnapshotter) til bruk for deg bare
i forbindelse med internappene, hjemmesidene eller nettappene dine.

«Apples pushvarslingstjeneste» eller «APN»: Apples pushvarslingstjeneste som Apple
eventuelt leverer til deg, slik at du kan overføre pushvarslinger til internappen din eller via
MDM-protokollen eller til andre formål etter denne avtalen.

«API for APN»: den dokumenterte API-en som gjør det mulig for deg å bruke APN til levering
av en pushvarsling til internappen din eller til andre formål etter denne avtalen.

«Apple-tjenester» eller «tjenester»: de utviklertjenestene som Apple kan tilby eller stille
til rådighet via Apple-programvare eller som en del av programmet til bruk sammen med dine
omfattede produkter eller utviklede produkter, herunder eventuelle oppdateringer som Apple
kan tilby deg ifølge programmet.

«Apple-programvare»: Apples SDK-er, iOS, watchOS, tvOS, iPadOS, visionOS og/eller
macOS, klargjøringsprofilene og annen programvare som Apple gjør tilgjengelig for deg etter
programmet, herunder eventuelle oppdateringer som Apple kan tilby deg ifølge programmet.

«Apples SDK-er»: de Apple-eide programvareutviklingssettene (SDK-ene) som tilbys her,
herunder blant annet headerfiler, API-er, biblioteker, simulatorer og programvare (kildekode og
objektkode) som er en del av iOS, watchOS, tvOS, iPadOS, visionOS eller Mac SDK og inkludert
i Xcode Developer Tools-pakken målrettet mot Apple-produkter som kjører med henholdsvis
iOS, watchOS, tvOS, iPadOS, visionOS og/eller macOS.

«Datterselskap til Apple»: et selskap hvor minst femti prosent (50 %) av de registrerte
aksjer eller verdipapirer (med stemmerett til valg av styre og andre ledelsesorganer) eies eller
kontrolleres – direkte eller indirekte – av Apple, og som er involvert i driften av eller på annen
måte har forbindelse med App Store og som på annen måte er nevnt her (f.eks. vedlegg 3).

«Apple TV»: et Apple-produkt som kjører tvOS.

«Apple Watch»: et Apple-produkt som kjører watchOS.

«Godkjente utviklere»: dine ansatte og underleverandører, medlemmer av organisasjonen
din eller – hvis du representerer en utdanningsinstitusjon – undervisere og ansatte som (a) alle
har en aktiv og gyldig Apple-utviklerkonto hos Apple, (b) har påviselig behov for å kjenne eller

Bedriftsavtale          Side 3

bruke Apple-programvare for å utvikle og teste omfattede produkter og (c) – i den utstrekning
disse personene har tilgang til Apples fortrolige opplysninger – har inngått skriftlige og bindende
avtaler med deg for å hindre ulovlig bruk og utlevering av Apples fortrolige opplysninger.

«Godkjente testenheter»: Apple-maskinvareenheter som eies eller kontrolleres av deg, og som
er beregnet på dine egne test- og utviklingsformål etter dette programmet og, med din tillatelse,
Apple-maskinvareenheter som eies eller kontrolleres av dine godkjente utviklere så lenge slike
enheter brukes til test- og utviklingsformål på dine vegne og bare i samsvar med nedenstående.

«API-er for ClassKit»: de dokumenterte API-ene som gjør det mulig for deg å sende status
for studenter til bruk i et skoleadministrert miljø.

«API-er for CloudKit»: de dokumenterte API-ene som gjør at dine internapper,
nettapper og/eller sluttbrukere (hvis du tillater det) kan lese, skrive, anmode om og/eller
hente strukturerte data fra offentlige og/eller private beholdere i iCloud.

«Konfigurasjonsprofil(er)»: en XML-fil som gir deg mulighet til å distribuere
konfigurasjonsopplysninger (f.eks. VPN- eller wifi-innstillinger) og begrensninger på
enhetsfunksjoner (f.eks. deaktivering av kamera) på kompatible Apple-produkter via Apple
Configurator eller annen tilsvarende Apple-programvareverktøy, e-post, en nettside eller
bruk av såkalt «over-the-air», eller via MDM.

«Kontraktarbeidere»: personer som utfører arbeid eller tilbyr tjenester på dine (eller din tillatte
enhets) vegne til annet enn akkordsats, og som har intern tilgang til dine (eller din tillatte enhets)
private informasjonsteknologisystemer (f.eks. VPN) og/eller sikrede fysiske lokaler (f.eks.
skiltadgang til selskapsanlegg). Det presiseres at «midlertidige arbeidere» som utfører arbeid
eller tilbyr tjenester i form av akkordsats eller oppgavebaserte transaksjoner, ikke er omfattet
av denne definisjonen.

«Omfattede produkter»: dine internapper, biblioteker, kort og/eller Safari-pushvarslinger
som er utviklet etter denne avtalen.

«Demomottaker»: en nåværende bruker av produktene eller tjenestene dine eller en bruker
du gir en demonstrasjon av dine produkter eller tjenester til.

«Utrullingsenheter»: samlet (a) autoriserte testenheter, og (b) andre støttede Apple-produkter
som eies eller kontrolleres av: (i) Deg eller din tillatte enhet, og/eller (ii) dine ansatte eller tillatte
brukere, men bare i den grad du (eller din tillatte enhet) kan fjerne eller deaktivere internappen
din fra slike enheter.

«API-er for DeviceCheck»: det settet med API-er, herunder API-er på serversiden, som du kan
bruke til å stille inn og anmode om to bit data som er knyttet til en enhet, og datoen for når disse
to bit sist ble oppdatert.

«DeviceCheck-data»: de data som lagres og returneres via API-ene for DeviceCheck.

«Dokumentasjon»: tekniske eller andre spesifikasjoner eller andre former for dokumentasjon
som Apple eventuelt gjør tilgjengelig for deg i forbindelse med Apple-programvare, Apple-
tjenester, Apple-sertifikater eller lignende som en del av programmet, herunder retningslinjene
for anmeldelser i App Store.

«Dokumenterte API-er» betyr applikasjonsprogrammeringsgrensesnittene som er
dokumentert av Apple i publisert Apple-dokumentasjon og som finnes i Apple-programvaren.

Bedriftsavtale          Side 4

«Ansiktsdata»: opplysninger om menneskers ansikter (f.eks. ansiktsnettdata, ansiktskartdata,
ansiktsmodelleringsdata, ansiktskoordinater eller ansiktskjennetegndata, herunder data fra
et opplastet foto) som hentes fra en brukers enhet og/eller via bruk av Apple-programvare
(f.eks. via ARKit, kamera-API-er eller foto-API-er), eller som leveres av en bruker i eller via
en internapp (f.eks. opplastinger til en ansiktsanalysetjeneste).

«FOSS»: (Free and Open Source Software, dvs. gratis programvare basert på åpen kildekode):
programvare som er underlagt vilkår om at den bare må brukes, kopieres, endres eller
videredistribueres hvis programvaren og/eller annet materiale som er basert på den, utleveres
eller distribueres i form av kildekode, gis på lisens for framstilling av materiale basert på den eller
videredistribueres gratis, herunder blant annet programvare som distribueres etter GNU General
Public License eller GNU Lesser/Library GPL.

«API-er for HealthKit»: de dokumenterte API-ene som muliggjør lesing, skriving, spørsmål
og/eller henting av sluttbrukerens helse- og/eller treningsinformasjon i Apples Helse-app.

«HomeKit-tilbehørsprotokoll»: Apples egen protokoll som er godkjent etter MFi Program,
som gjør at hjemmetilbehør som er utviklet for å fungere sammen med API-er for HomeKit
(f.eks. lys, låser), kan kommunisere med støttede Apple-produkter.

«API-er for HomeKit»: de dokumenterte API-ene som gjør det mulig å lese, skrive,
anmode om og/eller hente en sluttbrukers data om hjemmekonfigurasjon eller -automatisering
fra denne sluttbrukerens angitte område i Apples HomeKit-database.

«HomeKit-database»: Apples arkiv for lagring og administrasjon av opplysninger om
en sluttbrukers lisensierte HomeKit-tilbehør og tilhørende opplysninger.

«iCloud» eller «iCloud-tjeneste»: den nettbaserte iCloud-tjenesten som Apple tilbyr,
og som inkluderer fjernlagring på nett.

«API-er for iCloud-lagring»: de dokumenterte API-ene som gjør det mulig å lagre og/eller
hente brukergenererte dokumenter og andre filer, og som gjør det mulig å lagre og/eller hente
kjernedata (f.eks. aksjelister i en finansapp, innstillinger for en app) for internapper og nettapper
ved bruk av iCloud.

«Internapp»: programvare (herunder utvidelser, fonter, medier og biblioteker som er integrert
i en enkelt programvarepakke) som du har utviklet på en tilpasset måte for dine egne interne
forretningsformål (f.eks. en lagerapp som er spesifikk for din virksomhet) for spesifikk bruk med et
Apple-produkt som kjører iOS, watchOS, tvOS, iPadOS, visionOS og/eller macOS, avhengig av hva
som er relevant, og bare til intern bruk (f.eks. ikke nedlastbart på en offentlig hjemmeside) for dine
ansatte eller tillatte brukere (og bare godkjente utviklere for testing og utvikling), eller etter annen
uttrykkelig tillatelse i punkt 2.1(f). Når annet ikke uttrykkelig framgår, er programmer eller
apper som kan brukes, distribueres eller på annen måte gjøres tilgjengelig for andre selskaper,
underleverandører (bortsett fra underleverandører som utvikler internappen for deg på en
tilpasset måte og derfor må bruke eller ha tilgang til en slik app), distributører, leverandører,
forhandlere, sluttbrukere eller medlemmer av allmennheten utelukket fra internapper.
Det presiseres at internapper ikke omfatter tredjepartsapper, selv om visse tilpasninger
er foretatt og internapper ikke nødvendigvis blir gjort offentlig tilgjengelige.

«iOS»: det iOS-programvareoperativsystemet som Apple stiller til rådighet til din eksklusive bruk
i forbindelse med din internapputvikling og -testing, herunder eventuelle etterfølgende versjoner.

Bedriftsavtale          Side 5

«iPadOS»: det iPadOS-programvareoperativsystemet som Apple stiller til rådighet til din
eksklusive bruk i forbindelse med din internapputvikling og -testing, herunder eventuelle
etterfølgende versjoner.

«iPod-tilbehørsprotokoll» eller «iAP» betyr Apples proprietære protokoll for å kommunisere
med støttede Apple-merkede produkter som er lisensiert under MFi Program.

«Bibliotek»: en kodemodul som ikke kan installeres eller kjøres atskilt fra en internapp,
og som du utvikler i samsvar med dokumentasjons- og programkravene bare til bruk sammen
med Apple-produkter.

«Lisensiert HomeKit-tilbehør»: maskinvaretilbehør lisensiert etter MFi Program som støtter
HomeKit-tilbehørsprotokollen.

«Lokal varsling»: en melding, herunder innhold eller data, som internappen din leverer til
sluttbrukere på et på forhånd fastsatt tidspunkt eller når internappen din kjører i bakgrunnen
og en annen app kjører i forgrunnen.

«macOS»: det macOS-programvareoperativsystemet som Apple stiller til rådighet til din bruk,
herunder eventuelle etterfølgende versjoner.

«macOS-produkt»: Apple-produkt som kjører macOS.

«Kartdata»: innhold, data eller opplysninger som leveres via Apple Maps-tjenesten,
herunder blant annet bilder, terrengdata, bredde- og lengdegradskoordinater, transittdata,
interessepunkter og trafikkdata.

«API for MapKit»: den dokumenterte API-en for kundesiden som gjør det mulig å legge
til tilordningsegenskaper eller -funksjonalitet i internapper.

«MapKit JS»: det JavaScript-biblioteket som gjør det mulig for deg å legge til kartfunksjoner
i internappene, på nettstedene eller i nettappene dine.

«Mobilenhetsadministrasjon» (MDM): enhetsadministrasjonsfunksjonalitet og tilknyttede
API-er fra Apple som gjør det mulig å styre og konfigurere støttede Apple-produkter eksternt
ved hjelp av MDM-protokollen og Apple-utstedte sertifikater.

«MDM-kompatible produkter»: programvareprodukter for bedriftsservere som gjør det
mulig å administrere støttede Apple-produkter via bruk av MDM-protokollen (som Apple kan
tilby deg etter eget valg), og hvor det primære formålet er enhetsadministrasjon for bedrifter.
Det presiseres at produkter som er til bruk for forbrukere eller personlig bruk, er utelukket fra
MDM-kompatible produkter når Apple ikke har gitt uttrykkelig skriftlig tillatelse til annet.

«MDM-kunde»: en kommersiell bedrift, f.eks. en forretningsorganisasjon, utdanningsinstitusjon
eller en offentlig etat som er kunde av dine MDM-kompatible produkter. Det presiseres at MDM-
kunden spesifikt utelukker forbrukere eller personlige brukere med mindre Apple gir uttrykkelig
skriftlig tillatelse til annet.

«MDM-protokoll»: eiendomsrettslig beskyttet protokolldokumentasjon som Apple etter eget
valg kan gi deg etter denne avtalen for å gjøre det mulig for deg å interagere med, administrere,
konfigurere og spørre støttede Apple-produkter etter uttrykkelig tillatelse.

«Selger»: en part som bruker TTPI-API-ene til å utføre alders- eller ID-verifisering via
internappen din.

Bedriftsavtale          Side 6

«MFi-tilbehør»: en maskinvareenhet som ikke bærer Apples merke, og som deler grensesnitt,
kommuniserer eller på annen måte fungerer sammen med eller styrer et Apple-produkt ved hjelp
av teknologi som er lisensiert etter MFi Program (f.eks. muligheten til å styre et støttet Apple-
produkt via iPod-tilbehørsprotokollen).

«MFi-lisenstaker»: en part som er tildelt en lisens av Apple etter MFi Program.

«MFi Program»: et separat Apple-program som blant annet tilbyr utviklere en lisens til
integrasjon eller bruk av visse Apple-teknologier i eller sammen med maskinvaretilbehør eller -
enheter for å dele, kommunisere eller på annen måte samarbeide med eller kontrollere utvalgte
Apple-produkter.

«API-er for bevegelse og kondisjon»: de dokumenterte API-ene som styres av
personverninnstillingen for bevegelse og kondisjon i et kompatibelt Apple-produkt, og som gir
tilgang til data fra bevegelses- og kondisjonssensoren (f.eks. kroppens bevegelser, skritteller,
trapper du har gått), med mindre sluttbrukeren har deaktivert tilgang til disse dataene.

«Multitasking»: internappenes evne til å kjøre i bakgrunnen mens andre apper også kjører.

«API-er for MusicKit»: Det settet med API-er som gjør det mulig for Apple Music-brukere å få
tilgang til abonnementet sitt gjennom internappen din eller på annen måte som tillatt av Apple
i dokumentasjonen.

«MusicKit-innhold»: musikk, video og/eller grafisk innhold gjengitt via API-ene for MusicKit.

«MusicKit JS»: det JavaScript-biblioteket som gjør det mulig for Apple Music-brukere å få
tilgang til abonnementet sitt via internappene, hjemmesidene eller nettappene dine.

«Nettverksutvidelsesramme»: de dokumenterte API-ene som gir apper muligheten til
å tilpasse visse nettverksfunksjoner i kompatible Apple-produkter (f.eks. tilpasning av
verifiseringsprosessen for wifi-hotspots, VPN-funksjoner og innholdsfiltreringsmekanismer).

«Kort»: ett eller flere digitale kort (f.eks. filmbilletter, kuponger, lojalitetsbelønningskort,
boardingkort, medlemskort osv.) utviklet av deg under denne avtalen, under ditt eget varemerke
eller merke, og som er signert med din korttype-ID, eller på annen måte utviklet av deg i samsvar
med dokumentasjonen.

«Korttype-ID»: kombinasjonen av et Apple-sertifikat og en pushapp-ID som du bruker til
å signere kortene dine og/eller kommunisere med APN.

«Leverandør av betalingstjenester»: en leverandør som: (a) tilbyr tjenester for
betalingsbehandling som involverer behandling av TTP-data for deg, enten direkte eller indirekte,
og (b) er angitt i dokumentasjonen.

«Tillatt enhet»: (a) hvis du er en bilprodusent, er dette dine autoriserte bilforhandlere
og sertifiserte servicepartnere, (b) hvis du er et hotelleierselskap, er dette hotelleiendommer
som driver under ditt navn, varemerke eller merke (eller et navn, varemerke eller merke det
eier eller kontrollerer), eller (c) andre lignende enheter som Apple kan godkjenne skriftlig etter
egen vurdering.

«Tillatte brukere»: ansatte i din tillatte enhet, kontraktsarbeidere hos deg eller din tillatte enhet
og andre godkjente brukere som Apple har godkjent på forhånd og skriftlig, hvor alle har skriftlige
og bindende avtaler med deg eller din tillatte enhet for å beskytte internappen mot uautorisert
bruk i samsvar med vilkårene i denne avtalen. I tillegg menes med «tillatte brukere» bare

Bedriftsavtale          Side 7

følgende tilleggsparter: Hvis du er en utdanningsinstitusjon, menes med «tillatte brukere»
også lærere, ansatte og studenter ved institusjonen, og hvis du er et sykehus, menes med
«tillatte brukere» også autoriserte leger, henvisende leger og klinikere.

«Program»: den generelle utviklingen, testing, digital signering og programmet for begrenset
distribusjon i denne avtalen.

«Programkrav»: de krav som Apple stiller til teknikk, brukergrensesnitt, design,
produktkategorier, sikkerhet, ytelse m.m., herunder blant annet det aktuelle sett av krav
beskrevet i punkt 3.3, siden de fra tid til annen kan endres av Apple i samsvar med denne
avtalen.

«Klargjøringsprofiler»: de filene (herunder relevante rettigheter eller andre identifikatorer)
som Apple stiller til rådighet for din bruk i forbindelse med utvikling og testing av internappene
din og til begrenset distribusjon av internappene dine som tillatt i denne avtalen.

«Pushapp-ID»: det entydige identifikasjonsnummeret eller en annen identifikator som Apple
tildeler en internapp, et kort eller en hjemmeside for å gjøre det mulig for dem å åpne og bruke
APN-en, eller for bruk med MDM eller for å levere konfigurasjonsprofiler.

«Pushvarsling» eller «Safari-pushvarsling»: en varsling, herunder innhold eller data i den,
som du sender til sluttbrukere for levering i internappen din, kortet ditt og/eller – for macOS –
til macOS-skrivebordet hos de brukerne av nettstedet ditt som selv har valgt å motta slike
meldinger gjennom Safari på macOS, og/eller som leveres via bruk av MDM eller for å levere
konfigurasjonsprofiler.

«ShazamKit API-er»: de dokumenterte API-ene som gjør det mulig for deg å legge til
lydbaserte gjenkjenningsfunksjoner eller funksjonalitet i internappen.

«ShazamKit-innhold»: betyr metadata, musikk og / eller grafisk innhold levert av Apple
og gjengitt gjennom ShazamKit API-er, inkludert men ikke begrenset til MusicKit-innhold.

«SiriKit»: det settet med API-er som gjør det mulig for appen din å få tilgang til eller levere
SiriKit-domener, målsettinger, snarveier, donasjoner og annen tilknyttet funksjonalitet som
beskrevet i dokumentasjonen.

«Hjemmeside»: en hjemmeside som du har gjort tilgjengelig under ditt eget navn,
varemerke eller merke.

«Tap to Pay-data» eller «TTP-data»: din kundes datapakke som sendes gjennom Apple-
programvaren og API-ene for Tap to Pay som en del av en transaksjon (f.eks. primærkontonummer,
transaksjonsbeløp osv.).

«API-er for Tap to Pay» eller «API-er for TTP»: de dokumenterte API-ene som gjør det mulig
for deg å utføre transaksjoner gjennom bruk av internappen din.

«Tap to Present ID-data» eller «TTPI-data»: sluttbrukerens datapakke som sendes gjennom
Apple-programvaren og API-ene for Tap to Present ID som en del av alders- eller ID-
verifiseringsprosessen.

«API-er for Tap to Present ID» eller «TTPI API-er»: de dokumenterte API-ene som gjør det
mulig for deg og/eller forhandlere å verifisere sluttbrukernes alder eller ID-informasjon ved bruk
av appen din.

Bedriftsavtale          Side 8

«Gyldighetsperiode»: den perioden som beskrives i punkt 11.

«Foretrukket sporing»: den Apple-innstillingen som gjør det mulig for en sluttbruker
å bestemme en foretrukket annonseringssporing.

«tvOS»: tvOS-programvareoperativsystemet, herunder eventuelle etterfølgende versjoner.

«Oppdateringer»: rettelser, oppdateringer, oppgraderinger, endringer, forbedringer,
tilføyelser og nye utgivelser eller versjoner av Apple-programvare eller -tjenester eller
av deler av Apple-programvare eller -tjenester.

«visionOS»: operativsystemprogramvaren visionOS, inkludert eventuelle etterfølgende
versjoner av den.

«Lommebok»: Apples app som kan lagre og vise kort til bruk på iOS, iPadOS, watchOS eller
Safari på macOS.

«WatchKit-utvidelse»: en utvidelse som er pakket som en del av internappen din som
får tilgang til WatchKit-rammen på iOS for å kjøre og vise en WatchKit-app på watchOS.

«watchOS»: watchOS-programvareoperativsystemet, herunder eventuelle etterfølgende
versjoner.

«Nettapp»: nettbaserte versjoner av appene dine som har samme navn og grunnleggende
samme funksjoner som din internapp (f.eks. sidestilte funksjoner).

«Hjemmesidepush-ID»: kombinasjonen av et Apple-sertifikat og en pushapp-ID som du bruker
til å signere din hjemmesides registreringsdokumentasjon og/eller kommunisere med APN-en.

«Du» og «din»: den juridiske personen (enten det er snakk om en bedrift, organisasjon,
utdanningsinstitusjonen eller et offentlig direktorat, organ eller departement) som har akseptert
denne avtalen under sin egen utviklerkonto, og som bruker Apple-programvare eller på annen
måte utnytter rettigheter etter denne avtalen.

Merk: For klarhets skyld kan du gi entreprenører tillatelse til å utvikle internapper på dine vegne,
men slike internapper må eies av deg, være utviklet under din egen utviklerkonto, og distribuert
som internapper bare som uttrykkelig tillatt her. Du er ansvarlig overfor Apple for dine
underleverandørers aktiviteter under din konto (f.eks. i forbindelse med innlemmelse av
dem i teamet ditt for å utføre utviklingsarbeid for deg) og deres overholdelse av denne avtalen.
Handlinger som underleverandørene utfører i forbindelse med denne avtalen, anses for å være
utført av deg, og du (og underleverandørene) er ansvarlig overfor Apple for alle disse handlingene.

2. Lisens for intern bruk og interne begrensninger
2.1 Tillatt bruk og begrensninger; programtjenester
Apple gir deg herved på vilkårene i denne avtalen en begrenset, ikke-eksklusiv og personlig lisens
som kan tilbakekalles, som ikke kan videregis og ikke kan overdras, til i gyldighetsperioden å:

(a) Installere et rimelig antall eksemplarer av Apple-programvaren på Apple-merkevare
datamaskiner eies eller kontrolleres av deg, som skal brukes internt av deg eller dine autoriserte
utviklere med det ene formål å utvikle eller teste Dine omfattende produkter, unntatt som ellers
uttrykkelig er tillatt i denne avtalen;
(b) framstille og distribuere et passende antall kopier av dokumentasjonen bare til intern bruk av
godkjente utviklere og for utvikling eller testing av omfattede produkter, bortsett fra hvor dette
uttrykkelig er tillatt i denne avtalen,

Bedriftsavtale          Side 9

(c) installere klargjøringsprofiler på alle dine godkjente testenheter – men høyst på det antall
godkjente testenheter som du har fått lisens til – til intern bruk av deg eller dine godkjente
utviklere bare for utvikling og testing av dine omfattede produkter, bortsett fra hvor dette
uttrykkelig er tillatt i denne avtalen
(d) distribuere klargjøringsprofiler bare til godkjente utviklere og bare i forbindelse med
internapper for å utvikle og teste internapper på godkjente testenheter
(e) distribuere klargjøringsprofiler bare til dine ansatte og/eller tillatte brukere i forbindelse
med utrulling av internapper på utrullingsenheter til intern bruk for dine ansatte og/eller
tillatte brukere,
(f) tillate demomottakerne å bruke dine internapper på utrullingsenheter, men bare (i) i dine
fysiske lokaler og/eller i din tillatte enhets fysiske lokaler mens de er under direkte tilsyn av dine
ansatte eller tillatte brukere (f.eks. en brukerundersøkelse utført i et laboratorium i dine lokaler),
eller (ii) andre steder, forutsatt at all slik bruk er under dine ansatte eller tillatte brukeres direkte
tilsyn og fysiske kontroll (f.eks. en salgspresentasjon fra en ansatt), og
(g) integrere de Apple-sertifikatene som er utstedt til deg etter denne avtalen, for digital
signering av dine internapper, kort, Safari-pushvarslinger og for øvrig i samsvar med det
som er uttrykkelig tillatt etter denne avtalen.

Unntatt som beskrevet i punkt 2.1, kan du ikke bruke, distribuere eller på annen måte gjøre
applikasjonene for intern bruk tilgjengelig for tredjeparter på noen måte. Du kan la ditt tillatte
foretak rulle ut internapper til tillatte brukere på dine vegne, forutsatt at slik utrulling er minst like
restriktiv og beskyttende for Apple som vilkårene i denne avtalen (f.eks. legge ut appen på en
offentlig hjemmeside eller ikke-verifisert server vil være forbudt). Handlinger som din tillatte
enhet utfører i forbindelse med slik utrulling og/eller denne avtalen, skal anses for å være utført
av deg, og du (og din tillatte enhet) er ansvarlig overfor Apple for alle disse handlingene. Apple
forbeholder seg retten til å bestemme det begrensede antall enheter som hver lisenstaker kan
registrere som godkjent testenhet og få lisens til etter dette programmet.

Apple kan gi tilgang til tjenester via programmet til din bruk med utviklerkontoen din (f.eks. bruk
av enheter eller apper, ledelse av team eller andre kontoressurser). Du aksepterer å få tilgang
til slike tjenester via programmets nettportal (som er tilgjengelig via Apples utviklerhjemmeside)
eller via Apple-produkter som er beregnet på å fungere sammen med programmet (f.eks. Xcode),
og bare etter godkjenning av Apple. Hvis du (eller dine godkjente utviklere) får tilgang til
utviklerkontoen din gjennom disse andre Apple-produktene, er du innforstått med at denne
avtalen fortsatt vil gjelde for enhver bruk av utviklerkontoen din og alle funksjoner i programmet
som på denne måten gjøres tilgjengelige for deg (eller dine godkjente utviklere) (f.eks. Apple-
sertifikater og klargjøringsprofiler kan bare brukes på den begrensede måten som er
beskrevet her, osv.). Du aksepterer at det ikke er tillatt å opprette eller forsøke å opprette
en erstatningstjeneste eller lignende tjeneste gjennom bruk av eller tilgang til de tjenestene som
stilles til rådighet via programmet. Hvis Apple leverer effekt- og ytelsesmålinger til internappen din,
aksepterer du at slike målinger bare er til din egen interne bruk og ikke kan leveres til noen
tredjepart (unntatt som beskrevet i punkt 2.9). Videre har du bare tilgang til slike tjenester
ved hjelp av Apple ID-en som er tilknyttet utviklerkontoen din eller autentiseringslegitimasjon
(f.eks. Nøkler, tokens, passord) som er tilknyttet utviklerkontoen din, og du er fullt ansvarlig for
å beskytte din Apple-ID og autentiseringslegitimasjon fra kompromiss. og for å bruke dem
bare som autorisert av Apple og i samsvar med vilkårene i denne avtalen, inkludert men ikke
begrenset til punkt 2.8 og 5. Når annet ikke uttrykkelig er angitt her, skal du ikke dele, selge,
videreselge, leie ut, lease, låne ut eller på annen måte gi hel eller delvis tilgang til utviklerkontoen
din eller de tjenestene som leveres sammen med den, til personer som ikke er en godkjent
utvikler i teamet ditt, og du er innforstått med at du ikke må oppfordre til eller anmode om at
medlemmer av Apple Developer Program overleverer sine Apple-ID-er, verifiseringsopplysninger
og/eller tilknyttede kontoopplysninger og -materialer (f.eks. Apple-sertifikater som brukes til
distribusjon). Du er innforstått med at hvert medlem av teamet må ha sin egen Apple-ID eller
verifiseringsopplysninger for å få tilgang til kontoen din, og du har det fulle ansvar for all aktivitet

Bedriftsavtale          Side 10

som utføres via eller i forbindelse med kontoen din. I den grad du eier eller kontrollerer en
datamaskin fra Apple som kjører Apples macOS Server eller Xcode Server («Server») og ønsker
å bruke den til dine egne utviklingsformål i forbindelse med programmet, samtykker du i å bruke
din egen Apple-ID eller annen autentiseringslegitimasjon for en slik server, og du er ansvarlig for
alle handlinger utført av en slik server.

2.2 Godkjente testenheter og betaversjoner av Apple-programvare
Så lenge en godkjent testenhet inneholder en betaversjon av Apple-programvare eller bruker
betaversjoner av tjenester, skal du begrense tilgangen til en slik godkjent testenhet til dine
godkjente utviklere og ikke utlevere, vise, leie ut, lease, låne ut, selge eller på annen måte overdra
en slik godkjent testenhet til en tredjepart. Du godtar videre å ta rimelige forholdsregler for
å beskytte, og å instruere dine autoriserte utviklere om å beskytte, alle autoriserte testenheter
fra tap eller tyveri.

Du er innforstått med at dine godkjente testenheter ved installering av betaversjoner
av Apple-programvare eller bruk av betaversjoner av tjenester kan bli «låst fast»
i testfunksjon, og at den opprinnelige funksjonen kanskje ikke kan gjenopprettes.
Eventuell bruk av betaversjoner av Apple-programvare eller betaversjoner av tjenester kan
bare skje for evaluerings og utviklingsformål, og du bør ikke bruke betaversjoner av Apple-
programvare eller betaversjoner av tjenester i et kommersielt driftsmiljø eller med viktige data.
Du bør sikkerhetskopiere alle data før bruk av betaversjoner av Apple-programvare eller
betaversjoner av tjenester. Apple er ikke ansvarlig for eventuelle kostnader, utgifter eller andre
forpliktelser som du eventuelt pådrar deg ved å anvende utrullingsenheter eller godkjente
testenheter, utvikle omfattede produkter eller installere eller bruke denne Apple-programvare
eller noen form for betaversjoner av Apple-tjenester, herunder blant annet skade, tap eller
ødeleggelse av programvare, informasjon eller data.

2.3 Betaversjoner av Apple-programvaren og -tjenester er av konfidensiell art
Fra tid til annen i løpet av perioden kan Apple gi deg betaversjoner av Apple-programvaren
eller -tjenestene som utgjør konfidensiell informasjon fra Apple og er underlagt
konfidensialitetsforpliktelsene i denne avtalen med mindre annet er angitt her. En slik
betaversjon av Apple-programvare og -tjenester bør ikke forventes å fungere på samme måte
som et ferdig, utgitt kommersielt produkt, og den bør ikke brukes til data som ikke regelmessig
sikkerhetskopieres i tilstrekkelig omfang, og den kan inneholde funksjoner eller API-er til
programvare og tjenester som ennå ikke er tilgjengelige. Du er innforstått med at Apple kanskje
ikke offentlig har meddelt tilgjengeligheten av en slik betaversjon av Apple-programvare eller -
tjenester, at Apple ikke har lovet eller garantert deg at en slik betaversjon av programvare eller
tjenester vil bli kunngjort eller gjort tilgjengelig for noen i framtiden, og at Apple ikke har noen
direkte eller indirekte forpliktelse overfor deg til å meddele eller kommersielt introdusere slik
programvare eller tjenester eller annen lignende eller kompatibel teknologi. Du er uttrykkelig
innforstått med at all forskning eller utvikling som du utfører i forbindelse med en betaversjon
av Apple-programvare eller -tjenester, utføres bare for egen risiko. Du skal ikke tilby betaversjoner
av Apple-programvare eller -tjenester til andre enn godkjente utviklere.

2.4 Kopier
Du skal beholde og gjengi alle Apples opplysninger om opphavsrett, begrenset ansvar og andre
juridiske forhold (slik de vises i den medfølgende Apple-programvare og dokumentasjon) i alle
de kopier av Apple-programvare og dokumentasjon som du har rett til å framstille etter denne
avtalen.

2.5 Eiendomsrett
Apple beholder alle rettigheter, tittel og interesse for og til Apple-programvaren, -tjenester,
og eventuelle oppdateringer som kan gjøres tilgjengelig for deg i henhold til denne avtalen.
Du skal samarbeide med Apple om å bevare Apples eiendomsrett til Apple-programvare og -

Bedriftsavtale          Side 11

tjenester, og hvis du blir møtt med krav knyttet til Apple-programvare eller -tjenester,
samtykker du straks i å ville meddele Apple disse kravene. Partene er innforstått med
at denne avtalen ikke gir Apple noen eiendomsrett til dine omfattede produkter.

2.6 Ingen annen tillatt bruk
Med mindre annet er angitt i denne avtalen, godtar du å ikke leie ut, lease, låne ut, laste opp
til eller være vert på noe nettsted eller server, selge, distribuere eller underlisensiere Apple-
programvaren, Apple-sertifikater eller -tjenester, helt eller delvis, eller for å gjøre det mulig for
andre å gjøre det. Du kan ikke bruke Apple-programvaren, Apple-sertifikater eller noe -tjenester
gitt nedenfor for ethvert formål som ikke uttrykkelig er tillatt i denne avtalen, inkludert gjeldende
vedlegg. Du samtykker i å ikke installere, bruke eller kjøre Apple SDK-er på noen datamaskin som
ikke er Apple-produkt, og ikke å installere, bruke eller kjøre iOS, watchOS, tvOS, iPadOS, macOS,
visionOS eller klargjøringsprofiler på eller i forbindelse med andre enheter enn Apple-produkter
eller gjøre det mulig for andre å gjøre det. Du skal ikke og skal ikke gi andre mulighet til å kopiere
(når det ikke uttrykkelig er tillatt etter denne avtalen), dekompilere, inversutvikle, demontere,
forsøke å utlede kildekoden til, endre, dekryptere eller bearbeide Apple-programvare, Apple-
sertifikater eller -tjenester som leveres av Apple-programvare eller på annen måte, eller deler
av dette (når begrensningene som ovenfor ikke er forbudt av gjeldende lovgivning, eller slik
bruk er tillatt etter de lisensvilkår som gjelder for komponenter med åpen kildekode som følger
med Apple-programvare). Du godtar å ikke utnytte Apple-programvare, Apple-sertifikater eller -
tjenester gitt nedenfor på en noen som helst uautorisert måte, inkludert, men ikke begrenset til,
ved overskridelse eller belastning av nettverkskapasiteten, eller ved å utnytte eller misbruke data
levert av slik Apple-programvare, Apple-sertifikater eller -tjenester. Ethvert forsøk på å gjøre det
er et brudd på rettighetene til Apple og dets lisensgivere av Apple-programvaren eller -tjenester.
Hvis du overtrer én eller flere av ovennevnte begrensninger, kan det føre til saksanlegg og
erstatningskrav. Alle de lisenser som ikke uttrykkelig gis i denne avtale, forbeholdes, og Apple gir
ingen andre uttrykkelige eller underforståtte lisenser, immunitet eller rettigheter på annen måte.
Denne avtalen gir deg ikke rett til å bruke varemerker, logoer eller servicemerker som tilhører
Apple, herunder blant annet ordmerkene iPhone eller iPod. Hvis du henviser til Apple-produkter
eller -teknologi eller benytter Apples varemerker, skal du overholde de retningslinjene som er
publisert på https://www.apple.com/legal/intellectual-property/guidelinesfor3rdparties.html
med de endringer som Apple av og til foretar.

2.7 Oppdateringer; ingen kundestøtte eller vedlikehold
Apple kan utvide, forbedre eller på annen måte endre Apple-programvaren eller -tjenestene
(eller en hvilken som helst del derav) gitt nedenfor når som helst uten varsel, men Apple er ikke
forpliktet til å gi deg oppdateringer til Apple-programvaren eller -tjenestene. Hvis oppdateringer
gjøres tilgjengelige av Apple, vil vilkårene i denne avtalen regulere slike oppdateringer, med
mindre oppdateringen er ledsaget av en separat lisens, i hvilket tilfelle vilkårene i denne lisensen
vil gjelde. Du er innforstått med at det i forbindelse med slike endringer kan kreves at du endrer
eller oppdaterer dine omfattede produkter. Dessuten er du innforstått med at slike endringer kan
ha betydning for din mulighet til å bruke, få tilgang til eller interagere med Apple-programvare
og -tjenester. Apple er ikke forpliktet til å gi noe vedlikehold, teknisk eller annen støtte for
Apple-programvaren eller -tjenestene. Du erkjenner at Apple ikke har noen uttrykkelig eller
underforstått forpliktelse til å kunngjøre eller gjøre tilgjengelige oppdateringer til Apple-
programvaren eller noen tjenester til noen i fremtiden. Hvis det frigis en oppdatering, kan den
inneholde API-er, funksjoner eller tjenester som er forskjellige fra dem som finnes i den Apple-
programvare som er gitt på lisens i denne avtalen, eller i de tjenester som er en del av den.

2.8 Bruk av Apple-tjenester
Apple kan gi tilgang til Apple-tjenester som dine omfattede produkter kan hente via API-er
i Apple-programvare, og/eller som Apple stiller til rådighet for deg via andre mekanismer,
f.eks. ved bruk av nøkler som Apple stiller til rådighet for deg som en del av programmet.
Du godtar at du bare får tilgang til slike Apple-tjenester via de mekanismene som Apple stiller

Bedriftsavtale          Side 12

til rådighet for slik tilgang, og bare til bruk på Apple-produkter. Unntatt som tillatt i punkt 2.9
(Tredjeparts tjenesteleverandører) eller som ellers angitt her, samtykker du i å ikke dele
tilgang til mekanismer gitt av Apple for bruk av tjenestene med noen tredjepart. Du skal dessuten
ikke opprette eller prøve å opprette et substitutt eller en lignende tjeneste ved bruk av eller via
tilgang til Apple-tjenester.

Du godtar at du bare får tilgang til og gjør bruk av slike tjenester i det omfang som er nødvendig
for å levere tjenester og funksjoner til de av dine omfattede produkter som kan bruke slike
tjenester, og bare i det omfang Apple har gitt skriftlig tillatelse til, herunder i dokumentasjonen.
Du skal ikke bruke Apple-tjenester på en måte som er i strid med vilkårene i denne avtalen,
eller som krenker en tredjeparts eller Apples immaterielle rettigheter, eller som er i strid med
gjeldende lover eller forskrifter. Du er innforstått med at Apple-tjenester omfatter opphavsrettslig
beskyttet innhold, informasjon og materiale som eies av Apple og Apples lisensgivere, og som er
beskyttet av gjeldende opphavsrett og annen lovgivning. Du skal ikke bruke slikt opphavsrettslig
beskyttet innhold, informasjon eller materiale på noen som helst måte utover den tillatte bruken
av Apple-tjenester etter denne avtalen, eller som Apple for øvrig har gitt skriftlig tillatelse til.

Du er innforstått med at det i Apple-tjenester kan forekomme begrensninger i lagringskapasitet,
overføring og/eller transaksjoner for deg så vel som for sluttbrukerne dine. Hvis du eller dine
sluttbrukere når en slik begrensning, kan du eller dine sluttbrukere være ute av stand til å bruke
Apple-tjenester eller få tilgang til eller hente data fra slike tjenester via dine omfattede produkter
eller via relevante sluttbrukerkontoer. Du skal ikke kreve gebyrer av sluttbrukere bare for tilgang
til eller bruk av Apple-tjenester via dine omfattede produkter eller for innhold, data eller
informasjon som leveres der, og du skal ikke på noen måte selge tilgang til Apple-tjenester.
Du skal ikke på ulovlig måte opprette sluttbrukerkontoer eller oppfordre sluttbrukere til å overtre
vilkårene i respektive sluttbrukervilkårene eller serviceavtalene med Apple eller krenke Apples
brukspolitikk for slike sluttbrukertjenester. Når annet ikke uttrykkelig er angitt her, skal du ikke
påvirke sluttbrukeres mulighet til å få tilgang til eller bruke slike tjenester.

Apple forbeholder seg retten til når som helst å endre, oppheve, ugyldiggjøre, avvise, begrense
eller avbryte tilgang til Apple-tjenester eller noen del av dem uten forvarsel (herunder blant annet
tilbakekalle rettigheter eller endre API-er i den Apple-programvare som gir tilgang til tjenestene
eller ikke gi rettigheter). Apple er under ingen omstendigheter erstatningsansvarlig i forbindelse
med fjerning eller deaktivering av tilgang til noe av det ovennevnte. Apple kan også til enhver
tid etter eget skjønn innføre begrensninger og restriksjoner i bruken av eller tilgangen til Apple-
tjenester, kan fjerne Apple-tjenester i ubegrensede perioder, kan tilbakekalle din tilgang til
Apple-tjenester eller kan opphøre med Apple-tjenester (eller deler av dem) uten varsel til deg.

Apple garanterer ikke at noen av de dataene eller opplysningene som fremkommer ved bruk av
Apple-tjenester, er tilgjengelige, riktige, fullstendige, pålitelige eller rettidige. I det omfang du
velger å bruke Apple-tjenester sammen med dine omfattede produkter, er du selv ansvarlig for
din tillit til slike data eller opplysninger. Du er ansvarlig for din bruk av Apple-programvaren og
Apple-tjenestene, og hvis du bruker slike tjenester, er det ditt ansvar å opprettholde passende
alternativ sikkerhetskopi av alt innholdet, informasjonen og dataene dine, inkludert men ikke
begrenset til noe innhold du måtte ha levert til Apples vertstjeneste som en del av din bruk
av tjenestene. Du forstår og godtar at du kanskje ikke får tilgang til visse Apple-tjenester etter
utløpet eller oppsigelsen av denne avtalen, og at Apple forbeholder seg retten til å suspendere
tilgang til eller slette innhold, data eller informasjon som du eller ditt omfattende produkt
har lagret gjennom din bruk av slike tjenester gitt i denne avtalen. Du bør gå gjennom
dokumentasjonen og retningslinjene som er lagt ut av Apple før du bruker noen Apple-tjenester.

Apple-tjenester er kanskje ikke tilgjengelige på alle språk eller i alle land eller regioner, og Apple
gir ingen erklæringer om at disse tjenestene er anvendelige, riktige eller tilgjengelige for bruk på
bestemte steder eller produkter. I det omfang du velger å bruke Apple-tjenester sammen med

Bedriftsavtale          Side 13

appene dine, skjer det på eget initiativ, og du er ansvarlig for overholdelse av gjeldende
lovgivning. Apple forbeholder seg retten til å kreve gebyrer for din bruk av Apple-tjenester.
Apple informerer deg via e-post om gebyrer eller gebyrendringer i forbindelse med Apple-
tjenester, og opplysninger om slike gebyrer offentliggjøres på programmets nettportal,
eller CloudKit-konsollen. Tilgang til og priser på Apples-tjenester kan endre seg. Videre er
Apple-tjenester kanskje ikke tilgjengelige for alle omfattede produkter og kan kanskje ikke
stilles til rådighet for alle utviklere. Apple forbeholder seg retten til ikke å levere (eller avbryte
leveransen av) Apple-tjenester til enhver utvikler når som helst og etter eget skjønn.

2.9 Tredjepartstjenesteleverandører
Med mindre annet er forbudt av Apple i dokumentasjonen eller denne avtalen, har du lov til
å ansette eller beholde en tredjepart («Tjenesteleverandør») for å hjelpe deg med å bruke
Apple-programvaren og -tjenestene som tilbys i henhold til denne avtalen, inkludert, men ikke
begrenset til, å engasjere en slik tjenesteleverandør til å vedlikeholde og administrere serverne
for internapper på dine vegne, forutsatt at slike tjenesteleverandører bruk av Apple-programvaren
og -tjenestene eller alt materiale som er knyttet til det, gjøres utelukkende på dine vegne og bare
i samsvar med disse vilkårene. Du skal inngå en bindende skriftlig avtale med tjenesteleverandøren
på vilkår som er minst like så restriktive og beskyttende overfor Apple som vilkårene i denne
avtalen. Handlinger som tjenesteleverandøren utfører i forbindelse med internappene dine eller
bruk av Apple-programvare eller Apple-tjenester og/eller i forbindelse med denne avtalen,
anses for å være utført av deg, og du (og tjenesteleverandøren) er ansvarlig overfor Apple for alle
disse handlingene (eller mangel på handling). Apple forbeholder seg retten til å kreve at du slutter
å bruke tjenesteleverandøren hvis tjenesteleverandørens handlinger eller mangel på handling
ville utgjøre en overtredelse av denne avtalen eller på annen måte gjøre skade.

3. Dine forpliktelser
3.1 Generelt
Du erklærer følgende overfor Apple:
(a) Du er myndig i henhold til gjeldende lovgivning hvor du bor (dvs. 18 år i mange land
og regioner) og har rett til å inngå denne avtalen på vegne av din bedrift, organisasjon,
utdanningsinstitusjon eller offentlig direktorat, organ eller departement, og har rett til å forplikte
disse juridiske personene eller organisasjonene til vilkårene og forpliktelsene i denne avtalen.
(b) Alle opplysninger som du leverer til Apple eller sluttbrukerne dine i forbindelse med denne
avtalen eller dine omfattede produkter, er aktuelle, sanne, riktige, beviselige og fullstendige,
og med hensyn til opplysninger som du gir Apple, vil du umiddelbart underrette Apple
om eventuelle endringer i slike opplysninger. Det er ditt ansvar å underrette Apple om slike
endringer, slik at Apple kan kontakte deg angående programkontoen din.
(c) Du vil overholde vilkårene for og oppfylle dine forpliktelser etter denne avtalen;
(d) Du samtykker i å overvåke og være ansvarlig for bruken til de autoriserte utviklerne,
de ansatte, de tillatte brukerne og demomottakerne av Apples programvare, tjenester og
utrullingsenheter. Det gjelder også, men er ikke begrenset til, å innhente nødvendig samtykke
for dine ansattes bruk av Apples programvare og tjenester, og du godtar å overvåke og være fullt
ansvarlig for bruken av internappene dine av autoriserte utviklere, ansatte, tillatte brukere og
demomottakere.
(e) Du vil være eneansvarlig for alle kostnader, utgifter, tap og forpliktelser som oppstår,
og aktiviteter du, din tillatte enhet, dine autoriserte utviklere, ansatte, dine tillatte brukere og dine
demomottakere har utført i forbindelse med Apple-programvaren, tjenester, utrullingsenhetene,
omfattede produkter og din relaterte utvikling og utrulling i henhold til denne avtalen.
(f) Du vil ikke på noen måte handle i strid med dine eventuelle eksisterende forpliktelser, og ingen
avtaler som du tidligere har inngått, vil påvirke iakttakelsen av dine forpliktelser etter denne avtalen.

3.2 Bruk av Apple-programvare og Apple-tjenester
Som vilkår for bruk av Apple-programvare og Apple-tjenester erklærer du følgende:

Bedriftsavtale          Side 14

(a) Du vil bare bruke Apple-programvare og eventuelle tjenester for de formålene og på
den måten som uttrykkelig er tillatt i denne avtalen og i samsvar med alle gjeldende lover
og forskrifter.
(b) Du skal ikke bruke Apple-programvare eller -tjenester til (1) ulovlige aktiviteter eller å
utvikle omfattede produkter for å begå eller legge til rette for å begå forbrytelser eller andre
skadevoldende eller ulovlige handlinger, (2) å true, fremme eller oppfordre til vold, terrorisme
eller annen alvorlig skade eller (3) å utvikle eller distribuere innhold eller aktiviteter som fremmer
mishandling eller seksuelt misbruk av barn;
(c) Din internapp, ditt bibliotek og/eller kort vil bli utviklet i samsvar med dokumentasjonen
og programkravene hvis gjeldende sett er beskrevet i punkt 3.3 under;
(d) Etter din beste overbevisning kan og vil dine omfattede produkter ikke overtre, misbruke eller
krenke Apples eller tredjeparts opphavsrett, varemerker, rett til privatliv og offentlighet,
forretningshemmeligheter, patenter eller andre juridiske rettigheter (f.eks. rettigheter til
musikalske komposisjoner eller opptredener, videorettigheter, fotografi- eller bilderettigheter,
logorettigheter, tredjeparts datarettigheter osv. i forbindelse med innhold og materiale som
eventuelt er inkludert i internappen din eller kortet ditt).
(e) Du skal ikke, ved bruk av Apple-programvaren, Apple-sertifikater, Apple-tjenester eller
på annen måte, utvikle omfattede produkter, annen kode eller programvare som (1) deaktiverer,
hacker eller på annen måte forstyrrer digital signering, digital rettighetsadministrasjon,
verifisering eller autentisering implementert i eller av iOS, watchOS, iPadOS, tvOS, visionOS,
Apple-programvare eller -tjenester eller annen teknologi eller gjør det mulig for andre å gjøre
det (bortsett fra i den grad Apple uttrykkelig tillater det skriftlig) eller (2) bryter sikkerheten,
integriteten eller tilgjengeligheten for brukere, nettverk, datamaskiner eller
kommunikasjonssystemer.
(f) Du vil ikke direkte eller indirekte utføre en handling med den intensjon å påvirke Apple-
programvare eller -tjenester, formålet med denne avtalen eller Apples forretningspraksis,
herunder blant annet utføre handlinger som kan hindre utførelsen eller den tiltenkte bruken
av Apple-programvare eller programmet. Dessuten vil du ikke delta eller oppfordre andre til
å delta i ulovlige, urimelige, villedende, svindlerske, urettmessige eller uærlige handlinger eller
forretningspraksis i forbindelse med dine omfattede produkter (f.eks. villedende forretningspraksis,
urettferdig konkurranse).
(g) Med unntak av test- og utviklingsformål som uttrykkelig er tillatt i henhold til denne avtalen,
kan internapper eller kort som er utviklet ved bruk av Apple-programvaren, bare rulles ut til
og brukes av dine ansatte eller tillatte brukere for internt bruk eller for begrenset bruk av
demomottakere på utrullingsenheter i din (eller din tillatte enhets) fysiske lokaler eller på andre
steder, men i begge tilfeller bare når bruken er under din (eller din tillatte enhets) direkte tilsyn
og fysiske kontroll som beskrevet i punkt 2.1 (f). Med unntak av det som uttrykkelig er angitt
her, skal ikke internapper eller kort brukes, distribueres eller gjøres tilgjengelig for andre
selskaper, kunder, forbrukere, entreprenører (bortsett fra for entreprenører som utvikler
internappen eller kortet for deg på tilpasset basis og derfor trenger å bruke eller ha tilgang til
internappen eller kortet), distributører, leverandører, forhandlere, sluttbrukere eller medlemmer
av allmennheten på noen måte. Videre kan du ikke være vert for internapper på noen steder som
er tilgjengelige for andre enn autoriserte utviklere, ansatte og tillatte brukere (f.eks. ikke på
et offentlig nettsted, depot, filvertstjeneste osv.), og du må ta alle rimelige forholdsregler for
å forhindre at internapper lastes ned og åpnes av andre enn slike parter.

3.3 Programkrav til internapper, biblioteker og kort
Internapper for et Apple-produkt som skal distribueres som tillatt her, må utvikles i samsvar med
dokumentasjonen og programkravene, med gjeldende sett som er beskrevet nedenfor i dette
punkt 3.3. Biblioteker og kort er underlagt de samme kriteriene:

API-er og funksjonalitet:

3.3.1 Internapper kan bare bruke dokumenterte API-er som foreskrevet av Apple, og må ikke
bruke eller kalle opp private API-er.

Bedriftsavtale          Side 15

3.3.2 Bortsett fra som angitt i neste avsnitt kan ikke en internapp selv laste ned eller installere
kjørbar kode. Tolket kode kan lastes ned til en internapp, men bare så lenge en slik kode: (a) ikke
endrer det primære formålet med internappen ved å tilføye funksjoner som ikke samsvarer med
det tiltenkte formålet med internappen, (b) ikke oppretter en butikk eller et utstillingsvindu for
annen kode eller andre apper og (c) ikke omgår signering, sandkassen eller andre
sikkerhetsfunksjoner i operativsystemet.

En internapp som er et programmeringsmiljø hvor man skal lære å programmere, kan laste
ned og kjøre kjørbar kode så lenge følgende krav oppfylles: (i) Høyst 80 prosent av
internappens visningsområde eller skjerm kan overtas av kjørbar kode, når annet ikke er tillatt
i dokumentasjonen. (ii) Appen må vise en forholdsvis iøynefallende indikator for brukeren inne
i internappen for å vise at brukeren er i et programmeringsmiljø. (iii) Internappen må ikke opprette
en butikk eller et utstillingsvindu for annen kode eller andre apper. (iv) Kildekoden fra internappen
må være fullstendig synlig for og redigerbar av brukeren (f.eks. må det ikke inkluderes biblioteker
eller rammer som er kompilert på forhånd i den nedlastede koden).

3.3.3 En internapp som demomottakeren vil bruke, må ikke tillate gjennomføring av handel,
kreditter eller kjøp av noe slag via bruk av appen uten Apples uttrykkelige forutgående skriftlige
samtykke. Du skal dessuten ikke fakturere din tillatte enhet, eller demomottakere, ansatte eller
tillatte brukere, på noen måte for bruk av denne appen. En internapp som ansatte og tillatte
brukere skal bruke, kan tillate handel, kreditter eller kjøp, men bare for kjøp av varer eller
tjenester som brukes av eller forbrukes i organisasjonen din (f.eks. en kafeteriaapp kan tillate
transaksjoner).

3.3.4 En internapp kan bare lese data fra eller skrive data til internappens angitte
lagringsområde på enheten når annet ikke er angitt av Apple.

3.3.5 En internapp for iOS må ha minst de samme funksjonene og den samme funksjonaliteten
når den kjøres av en bruker i kompatibilitetsmodus på iPadOS (f.eks. en iPhone-app som kjører
i et tilsvarende vindu i iPhone-størrelse på en iPad, må yte på omtrent samme måte som når den
kjøres på iPhone, forutsatt at denne forpliktelsen ikke gjelder noen funksjoner eller funksjonalitet
som ikke støttes av en bestemt maskinvareenhet, for eksempel en videoopptaksfunksjon på en
enhet som ikke har kamera). Videre godtar du ikke å forstyrre eller forsøke å forstyrre driften
av din internapp i kompatibilitetsmodus.

3.3.6 Du kan bare bruke multitaskingtjenestene til de tiltenkte formålene som er beskrevet
i dokumentasjonen.

Brukergrensesnitt, datainnsamling, lokal lovgivning og personvern:

3.3.7 Internapper må overholde retningslinjene for menneskelig grensesnitt (HIG) og annen
dokumentasjon fra Apple. Du skal overholde HIG for å utvikle et egnet brukergrensesnitt og
funksjonalitet for internappen din som er i samsvar med designet av Apple-produkter (f.eks.
en Watch-app skal ha et brukergrensesnitt som er utviklet for hurtig bruk i henhold til HIGs
designtemaer for watchOS).

3.3.8 Hvis internappen din foretar opptak av video eller opptak med mikrofon, skjermopptak
eller opptak med kamera, enten de lagres på enheten eller sendes til en server (f.eks. et bilde,
foto, stemme- eller taleopptak, eller annet opptak) (sammen «opptak»), må internappen
inneholde en rimelig tydelig indikator som ved hjelp av lyd, lys eller annet angir at opptak
finner sted.

- Enhver form for innsamling, behandling, vedlikehold, opplasting, synkronisering, lagring,
overføring, deling, utlevering eller bruk av data, innhold eller informasjon som foretas av,

Bedriftsavtale          Side 16

gjennom eller i forbindelse med internappen din, må dessuten skje i samsvar med alle relevante
personvernlover og -forskrifter så vel som tilknyttede programkrav, herunder blant annet alle
krav om varsling eller samtykke.

3.3.9 Du og dine internapper (og enhver tredjepart som du har inngått kontrakt for
annonseringsformål med) kan ikke samle inn bruker- eller enhetsdata uten forutgående
brukertillatelse, enten slike data er hentet direkte fra brukeren eller ved bruk av Apple-
programvaren, Apple Services eller Apple SDK-er, og da bare for å tilby en tjeneste eller
funksjon som er direkte relevant for bruken av internappen, eller for å levere reklame i samsvar
med punkt 3.3.12. Du kan ikke utvide eller på annen måte endre omfanget av bruk for tidligere
innsamlede bruker- eller enhetsdata uten å innhente forhåndsbrukertillatelse for slik utvidet eller
på annen måte endret datainnsamling. Videre vil verken du eller din internapp bruke en noen
som helst permanent, enhetsbasert identifikator eller data som kommer derfra, for å identifisere
en enhet unikt.

3.3.10 Du må gi klar og fullstendig informasjon til brukere angående din innsamling, bruk og
avsløring av bruker- eller enhetsdata, for eksempel en beskrivelse av din bruk av bruker-
og enhetsdata i internappen. Videre må du treffe egnede tiltak for å beskytte slike data mot
tredjeparters uautoriserte bruk, utlevering eller tilgang. Hvis en bruker ikke lenger samtykker eller
vedkommende tilbakekaller sitt samtykke til innsamling, bruk eller utlevering av vedkommendes
bruker- eller enhetsdata, må du (og tredjeparten som du har inngått avtalen om annonsering
med) umiddelbart stoppe all slik bruk. Du må oppgi en personvernerklæring i internappen din
eller for sluttbrukere på en annen måte som forklarer din innsamling, bruk, utlevering, deling,
oppbevaring og sletting av bruker- eller enhetsdata. Du skal underrette brukerne dine i samsvar
med gjeldende lovgivning hvis det oppstår et brudd på personopplysningssikkerheten hvor
brukerdata som er samlet inn fra internappen din, blir kompromittert (du kan for eksempel sende
en e-post med beskjed til brukerne dine om at det har forekommet en utilsiktet utlevering eller
misbruk av brukernes data).

3.3.11 Internapper må overholde den relevante straffe- og sivilrettslige lovgivning samt andre
lover og forskrifter, herunder gjeldende lovgivning i de land hvor internappene dine tilbys eller
gjøres tilgjengelige. I tillegg gjelder følgende:

- Du og internappen må overholde alle gjeldende lover og forskrifter for personvern og
datainnsamling med hensyn til innsamling, bruk eller avsløring av bruker- eller enhetsdata
(f.eks. en brukers IP-adresse, navnet på brukerens enhet og eventuelle installerte apper
tilknyttet en bruker);

- Internapper kan ikke utformes eller markedsføres med det formål å trakassere, misbruke,
spamme, spøke etter, true eller på annen måte krenke andres juridiske rettigheter
(for eksempel personvern og publisitet);

- Verken deg eller din internapp kan utføre funksjoner eller lenke til noe innhold, tjenester,
informasjon eller data eller bruke noen som helst robot, edderkopp, nettstedssøk eller annen
gjenopprettingsapplikasjon eller enhet for å skrape, utvinne, hente, cache, analysere eller
indeksere programvare, data eller tjenester levert av Apple eller dets lisensgivere, eller skaffe
(eller prøve å skaffe) slike data, bortsett fra dataene som Apple uttrykkelig gir eller gjør
tilgjengelig for deg i forbindelse med slike tjenester. Du samtykker i at du ikke vil samle inn,
spre eller bruke slike data til uautorisert formål; og

- Hvis din internapp er ment for menneskelig undersøkelse eller bruker HealthKit API-er
for kliniske helserelaterte bruksområder som kan involvere personlige data (f.eks. lagring
av helseregistre), og deretter godtar du å informere deltakerne om den tiltenkte bruken og
avsløringen av deres personlig identifiserbare data del av slik forskning eller klinisk helsebruk

Bedriftsavtale          Side 17

og for å innhente samtykke fra slike deltakere (eller deres foresatte) som vil bruke din internapp
til slik forskning eller kliniske helseformål. Videre skal du forby tredjeparter som du gir
avidentifiserte eller kodede data til å gjenidentifisere (eller forsøke å gjenidentifisere) deltakere
som bruker slike data uten deltakerens samtykke, og du samtykker i å kreve at slike tredjeparter
gir de ovennevnte begreningsningene videre til andre parter som mottar slike avidentifiserte eller
kodede data.

Annonserings-ID og -sporingspreferanse; API-er for annonsenettverk:

3.3.12 Du og dine internapper (og enhver tredjepart som du har inngått kontrakt med for
å levere reklame) kan bruke Advertising Identifier, og all informasjon som er innhentet ved bruk
av Advertising Identifier, bare med det formål å levere reklame. Hvis en bruker tilbakestiller
annonseringsidentifikatoren, samtykker du i å ikke kombinere, korrelere, lenke eller på annen
måte knytte, direkte eller indirekte, den tidligere annonseringsidentifikatoren og all avledet
informasjon til tilbakestillingsannonseringsidentifikatoren. For internapper som er kompilert til
en hvilket som helst iOS-versjon eller tvOS-versjon som gir tilgang til API-er for annonsestøtte,
skal du sjekke brukerens sporingspreferanse før annonsering ved bruk av annonserings-ID-en,
og du skal overholde brukerens innstilling i sporingspreferansene i din bruk av
annonseringsidentifikator og i din bruk av andre bruker- eller enhetsdata for sporing.

I tillegg kan du be om å bruke API-er for annonsenettverk for å spore konverteringshendelser for
applikasjonsannonsering. Hvis du får tillatelse til å bruke annonsenettverkets API-er, godtar du
å ikke bruke slike API-er, eller informasjon som er innhentet ved bruk av annonsenettverkets
API-er, for noe annet formål enn å verifisere annonsevalideringsinformasjon som en del av
en reklamekonvertering. Du er innforstått med at opplysninger som leveres i forbindelse med
annonsevalidering ved bruk av API-er for annonsenettverk, verken direkte eller indirekte må
kombineres, korreleres, lenkes eller på annen måte tilknyttes andre opplysninger du måtte
ha om en bruker. Apple forbeholder seg retten til å avvise anmodninger om bruk av API-er
for annonsenettverk etter eget skjønn.

Lokalisering og kart; brukersamtykke:

3.3.13 Internapper som bruker stedsbaserte API-er (f.eks. Core Location, API for MapKit,
API for Apple Maps Server) eller på annen måte gir stedsbaserte tjenester, kan ikke være laget
eller markedsført for automatisk eller autonom kontroll av kjøretøyets atferd eller for nødformål
eller livreddende formål.

3.3.14 Internapper som tilbyr stedsbaserte tjenester eller stedsbasert funksjonalitet, eller som
på annen måte innhenter eller forsøker å innhente en brukers plassering ved bruk av Apple-
programvaren eller Apple-tjenestene, må varsle og innhente samtykke fra brukeren før hans eller
hennes stedsopplysninger blir samlet inn, overført eller på annen måte brukt av internappen,
og deretter må slike opplysninger bare brukes etter samtykke fra brukeren og i tråd med hva
som er tillatt i denne avtalen. Hvis du for eksempel bruker lokaliseringsinnstillingen «Alltid»
i internappen for kontinuerlig innsamling og bruk av brukerens lokaliseringsdata, bør du angi
en tydelig definert begrunnelse og fordel for brukeren som vises for brukeren på tidspunktet
for tillatelsen.

3.3.15 Hvis du velger å tilby din egen posisjonsbaserte tjeneste, data og/eller informasjon
sammen med Apple-kartene som tilbys gjennom Apple Maps Service (f.eks. å legge et kart
eller en rute du har opprettet, over et Apple-kart), er du alene ansvarlig for at tjenesten,
dataene og/eller informasjonen din stemmer overens med alle Apple-kart som brukes.
For internapper som bruker lokaliseringsbaserte API-er for sanntidsnavigering (herunder blant
annet veiledning basert på en enkelt manøver og annen veiledning som er mulig ved bruk
av en sensor), må du ha en sluttbrukerlisensavtale som inneholder følgende setning:
BRUK AV DENNE APPLIKASJONEN TIL SANNTIDSVEILEDNING SKJER FOR EGEN RISIKO.
LOKALISERINGSDATAENE ER KANSKJE IKKE NØYAKTIGE.

Bedriftsavtale          Side 18

3.3.16 Internapper må ikke deaktivere, overstyre eller på annen måte påvirke systemvarslinger
som er implementert av Apple, advarsler, vinduer, samtykkevinduer og lignende, herunder
blant annet slike som skal gjøre brukeren oppmerksom på at brukerens lokaliseringsdata,
adressebokopplysninger, kalender, bilder, lyddata og/eller påminnelser samles inn, overføres,
vedlikeholdes, behandles eller brukes, eller skal innhente samtykke til slik bruk. Hvis du dessuten
har mulighet til å tilføye en slik beskrivelse i varslinger, advarsler og vinduer (f.eks. opplysninger
i formålsstrenger for kamera-API-er), må en slik beskrivelse være nøyaktig og ikke være
villedende med hensyn til bruksområdet. Hvis samtykke ikke gis eller trekkes, kan internapper
ikke samle inn, overføre, vedlikeholde, behandle eller bruke slike data eller utføre andre
handlinger som brukerens samtykke ikke er gitt eller er trukket til.

3.3.17 Hvis internappen din (eller hjemmesiden eller nettappen din, avhengig av hva som
er relevant) bruker eller får tilgang til tjenesten API for MapKit, API for Apple Maps Server
eller MapKit JS fra en enhet som kjører iOS versjon 6 eller nyere, får internappen din
(eller hjemmesiden eller nettappen din) tilgang til og bruker Apple Maps-tjenesten. All bruk
av API for MapKit, API for Apple Maps Server, MapKit JS og Apple Maps-tjenesten må skje
i samsvar med vilkårene i denne avtalen (herunder programkravene) og vedlegg 5
(Tilleggsvilkår for bruk av Apple Maps-tjenesten).

Innhold og materiale:

3.3.18 Eventuelle mesteropptak og musikalske komposisjoner som er nedfelt i internappen,
må være heleid av deg eller lisensiert til deg på fullbetalt basis og på en måte som ikke krever
betaling av avgifter, royalties og/eller summer fra Apple til deg eller noen tredjepart. I tillegg,
hvis internappen din skal distribueres utenfor USA, skal alle masteropptak og musikalske
komposisjoner som er nedfelt i internappen din (a) ikke falle inn under repertoaret til noen
mekanisk eller utøvende / kommunikasjonsrettighetsinnsamlende eller lisensierende
organisasjon nå eller i fremtiden, og (b) hvis den er lisensiert, må den kun være lisensiert
til deg for internappen din fra hver gjeldende copyright-eier.

3.3.19 Hvis internappen din inkluderer eller vil inkludere annet innhold, må du enten eie alt slikt
innhold eller ha tillatelse fra innholdseieren til å bruke det i internappen din.

3.3.20 Internapper kan ikke omfatte innhold eller materiale av noe slag (tekst, grafikk, bilder,
fotografier osv.) som etter Apples rimelige skjønn kan bli funnet anstødelig eller upassende,
for eksempel materiale som kan betraktes som uanstendig, pornografisk eller ærekrenkende.

3.3.21 Internapper må ikke inneholde skadelig programvare, skadelig kode, program eller annen
intern komponent (f.eks. Datavirus, trojanske hester, «bakdører») som kan skade, ødelegge eller
påvirke Apple-programvaren, tjenestene, Apple-merkede produkter eller annen programvare,
fastvare, maskinvare, data, systemer, tjenester eller nettverk, negativt.

3.3.22 Hvis internappen inkluderer FOSS, godtar du å overholde alle gjeldende FOSS
lisensieringsvilkår. Du godtar også å ikke bruke noe FOSS i utviklingen av internappen
på en slik måte som vil føre til at ikke-FOSS-delene av Apple-programvaren er underlagt
FOSS-lisensieringsvilkår eller forpliktelser.

3.3.23 Internappen din kan omfatte salgsfremmende konkurranse eller
konkurransefunksjonalitet forutsatt at du er eneste sponsor av kampanjen og at du og
internappen din overholder gjeldende lover og oppfyller alle gjeldende registreringskrav i landet,
territoriet eller regionen der du gjør appen tilgjengelig og kampanjen er åpen. Du er innforstått
med at du er eneansvarlig for enhver kampanje og enhver premie, og skal dessuten klart og
tydelig angi – i bindende offisielle regler for hver kampanje – at Apple verken er sponsor eller
ansvarlig for kampanjen.

Bedriftsavtale          Side 19

3.3.24 Din interne applikasjon kan inneholde en direkte lenke til en side på nettstedet ditt der
du inkluderer muligheten for en sluttbruker til å gi et veldedig bidrag, forutsatt at du overholder
gjeldende lover (som kan omfatte å levere en kvittering), og oppfyller alle gjeldende regulering
eller registreringskrav, i landet, territoriet eller regionen der du tillater at veldedighetsbidrag ytes.
Du skal dessuten tydelig angi at Apple ikke står for innsamlingen.

MFi-tilbehør:

3.3.25 Internappen din kan bare dele grensesnitt, kommunisere eller på annen måte
samarbeide med eller kontrollere MFi-tilbehør (definert ovenfor) via trådløse overføringer eller
via Apples lynkontakter eller 30-polede kontakter hvis (i) det aktuelle MFi-tilbehøret er lisensiert
i henhold til MFi Program på det tidspunktet du innledningsvis presenterer internappen din, (ii) MFi-
lisenstakeren har tilføyd internappen din i en liste over apper som er kompatible med MFi-tilbehøret,
og (iii) MFi-lisenstakeren har mottatt godkjenning av tilføyelsen fra Apples MFi/Works with Apple-
program.

Overholdelse av myndighetskrav:

3.3.26 Du vil oppfylle gjeldende forskriftskrav, inkludert full overholdelse av alle gjeldende lover,
forskrifter og policyer knyttet til produksjon og bruk av internappen din i USA i henhold til denne
avtalen, og spesielt kravene fra US Food and Drug Administration. (FDA) så vel som andre
amerikanske reguleringsorganer som FAA, HHS, FTC og FCC, og lovene, forskriftene og
retningslinjene til andre gjeldende reguleringsorganer i alle land, territorier eller regioner
der internappen er gjort tilgjengelig, f.eks. MHRA, CFDA. Du er imidlertid innforstått med at
du ikke vil søke myndighetsfastsatte tillatelser eller treffe beslutninger som kan føre til at Apple-
produkter blir ansett som regulert, eller som kan pålegge Apple forpliktelser eller begrensninger.
Du representerer og garanterer at du vil fullt ut overholde gjeldende lover, forskrifter og policyer,
inkludert men ikke begrenset til alle FDA lover, forskrifter og policyer, relatert til bruk av
internappen din i USA, så vel som i andre land, territorier eller regioner der du planlegger
å gjøre internappen din tilgjengelig i samsvar med vilkårene og betingelsene i denne avtalen.
Du representerer og garanterer også at du vil bare bruke internappen din om den er godkjent
eller godkjent tiltenkt bruk / indikasjon for bruk, og bare i samsvar med gjeldende forskriftskrav.
På Apples forespørsel, samtykker du i å umiddelbart levere en slik godkjenningsdokumentasjon.
På forespørsel fra FDA eller et annet regjeringsorgan som har behov for å gjennomgå eller teste
internappen som en del av den regulatoriske gjennomgangsprosessen, kan du gi internappen
til en slik enhet for gjennomgang. Videre godtar du å umiddelbart varsle Apple i samsvar med
prosedyrene beskrevet i punkt 14.5 om eventuelle klager eller trusler om klager angående
internappen i henhold til slike regulatoriske krav.

Mobilnett:

3.3.27 Hvis en internapp krever eller vil ha tilgang til mobilnettverket, så må denne internappen
i tillegg:

- Overholde Apples beste praksis og andre retningslinjer for hvordan internapper skal få tilgang
til og bruke mobilnettverket; og

– etter Apples vurdering – ikke bruke eller belaste nettverkskapasiteten eller båndbredden
for mye.

3.3.28 Fordi noen mobilnettoperatører kan forby eller begrense bruken av Voice over Internet
Protocol (VoIP)-funksjonalitet over nettverket sitt, for eksempel bruk av VoIP-telefoni over et
mobilnett, og også kan pålegge tilleggsavgifter eller andre avgifter i forbindelse med VoIP,
godtar du å informere dine ansatte og/eller tillatte brukere, i forkant av bruk, om å sjekke

Bedriftsavtale          Side 20

vilkårene for avtalen med operatøren sin. I tillegg, hvis internappen tillater slike parter å sende
SMS-meldinger, eller ringe telefonsamtaler, så må du informere slike brukere før bruk av slik
funksjonalitet, at standard tekstmeldingspriser eller andre operatørgebyrer kan gjelde for slik bruk.

Apple Push-varslingstjeneste eller lokale varsler:

3.3.29 All bruk av pushvarslinger via Apples pushvarslingstjeneste eller lokale varslinger
må være i samsvar med vilkårene i denne avtalen (herunder programkravene) og vedlegg 1
(Tilleggsvilkår for Apples pushvarslingstjeneste og lokale varslinger).

Administrasjon av mobilenheter (MDM) og konfigurasjonsprofiler:

3.3.30 All bruk av MDM og konfigurasjonsprofiler må være i samsvar med vilkårene i denne
avtalen (herunder programkravene) og vedlegg 2 (Tilleggsvilkår for bruk av MDM. Bruk av
MDM og konfigurasjonsprofiler etter denne avtalen er bare for kommersielle bedrifter (som
forretningsorganisasjoner, utdanningsinstitusjoner eller offentlige etater) og ikke for forbrukere
eller personlig bruk (når skriftlig tillatelse ikke er gitt av Apple). Du skal gi en klar erklæring
om hvilke brukerdata som samles inn, og hvordan de vil bli brukt på en appskjerm eller annen
underretningsmekanisme før brukerhandlinger for å bruke en konfigurasjonsprofil. Du skal ikke
dele eller selge brukerdata som er innhentet via en konfigurasjonsprofil til annonseringsplattformer,
dataformidlere eller informasjonsforhandlere. Dessuten kan du ikke overstyre samtykkevinduet
for en konfigurasjonsprofil eller andre mekanismer i en konfigurasjonsprofil.

iCloud:

3.3.31 All bruk av API-er for iCloud Storage og API-er for CloudKit samt din bruk av iCloud-
tjenesten etter denne avtalen må være i samsvar med vilkårene i denne avtalen (herunder
programkravene) og vedlegg 3 (Tilleggsvilkår for bruk av iCloud).

Lommebok:

3.3.32 Din utvikling av kort og bruk av korttype-ID og Lommebok under denne avtalen må være
i samsvar med vilkårene i denne avtalen (inkludert programkravene) og vedlegg 4 (tilleggsvilkår
for kort).

Ekstra tjenester eller betaversjon av programvare for sluttbrukere:

3.3.33 Innimellom kan Apple gi tilgang til tilleggstjenester eller betaversjonerav Apple-
programvare som du kan bruke i forbindelse med internapper eller som sluttbruker for
evalueringsformål. Noen av disse kan være underlagt separate vilkår utover denne avtalen,
og din bruk vil i så fall også være underlagt disse separate vilkårene. Slike tjenester eller
programvare er kanskje ikke tilgjengelige på alle språk eller i alle land eller regioner, og Apple
gir ingen erklæringer om at de er anvendelige eller tilgjengelige for bruk på bestemte steder.
Hvis du velger å bruke disse tjenestene eller programvaren, skjer det på eget initiativ, og du
er selv ansvarlig for å overholde gjeldende lovgivning, herunder blant annet gjeldende lokal
lovgivning. I det omfang slik programvare inkluderer Apples FaceTime- eller Messages-funksjon,
er du innforstått ved bruk av dem med at telefonnumre og enhetsidentifikatorer tilknyttet dine
godkjente testenheter samt benyttede e-postadresser og/eller Apple ID-informasjon kan bli
brukt og vedlikeholdt av Apple for å tilby og forbedre slik programvare og slike funksjoner.
Visse tjenester som gjøres tilgjengelige for deg via Apple-programvare, leveres eventuelt av
tredjeparter. Du er innforstått med at Apple ikke er ansvarlig overfor deg eller andre personer
(herunder enhver sluttbruker) for tredjepartstjenester eller Apple-tjenester. Apple og Apples
lisensgivere forbeholder seg retten til når som helst å endre, oppheve, fjerne eller deaktivere
tilgang til tjenester. Apple er under ingen omstendigheter ansvarlig for fjerning eller deaktivering

Bedriftsavtale          Side 21

av tilgang til slike tjenester. I forbindelse med kommersiell utgivelse av slik programvare eller
tjenester, eller på et tidligere tidspunkt hvis Apple har bedt om det, forplikter du deg dessuten
til å opphøre med all bruk av betaversjoner av Apple-programvare eller -tjenester som du som
sluttbruker har fått for evalueringsformål etter denne avtalen.

3.3.34 Hvis internappen din får tilgang til Googles Safe Browsing-tjeneste via Apple-programvare,
er slik tilgang underlagt Googles vilkår for bruk som finnes på: https://developers.google.com/safe-
browsing/terms. Hvis du ikke godtar slike tjenestevilkår, kan du ikke bruke Googles Safe Browsing-
tjeneste i internappen, og du erkjenner og godtar at slik bruk vil utgjøre din aksept av slike
servicevilkår.

3.3.35 Hvis internappen får tilgang til data fra sluttbrukerens adressebok via adressebok-API-
en, må du varsle og innhente samtykke fra brukeren før hans eller hennes adressebokdata blir
brukt av internappen. Videre kan ikke internappen omfatte en automatisert mekanisme som bare
overfører Facebook-data-delene av sluttbrukerens adressebok til et sted utenfor sluttbrukerens
enhet. Det presiseres at dette ikke hindrer en automatisk overføring av hele brukerens
adressebok, så lenge krav til brukervarsling og samtykke oppfylles, og det hindrer ikke brukere i
å overføre en del av sine adressebokdata manuelt (f.eks. ved å klippe og lime inn) eller individuelt
å velge ut særlige datapunkter som skal overføres.

Utvidelser:

3.3.36 Internapper som inkluderer utvidelser i pakken for internappen, må gi funksjonalitet
utover bare utvidelsene (f.eks. hjelpeskjermer, tilleggsinnstillinger) med mindre internappen
inneholder en WatchKit-utvidelse. I tillegg gjelder følgende:

- Utvidelser (unntatt WatchKit-utvidelser) kan ikke inkludere annonsering, produktpromovering,
direkte markedsføring eller kjøp i app-tilbud i deres visning av utvidelsen.

- Utvidelser skal ikke blokkere hele skjermen til et Apple-produkt, eller omdirigere, hindre eller
forstyrre på en ukjent eller uventet måte en brukers bruk av en annen utviklers app eller en
hvilken som helst Apple-gitt funksjonalitet eller tjeneste.

– Utvidelser kan bare brukes i de områder av iOS, watchOS, iPadOS eller tvOS som Apple har
angitt i henhold til dokumentasjonen.

– Utvidelser som gir tastaturfunksjonalitet, må kunne fungere uavhengig av nettverksadgang
og må inneholde Unicode-tegn (i motsetning til bare bilder).

- All loggføring av tastetrykk utført av en slik utvidelse må formidles tydelig til sluttbrukeren
før slike data sendes fra iOS eller iPadOS, og til tross for om noe annet er angitt i punkt 3.3.9,
kan slike data bare brukes til det formål å tilby eller forbedre tastaturfunksjonaliteten til
internappen din (f.eks. ikke for visning av reklame).

- Enhver meldingsfiltrering som gjøres av en utvidelse, må avsløres tydelig for sluttbrukeren,
og til tross for annet som er angitt i punkt 3.3.9, kan alle SMS- eller MMS-data (enten nås via
en meldingsfiltreringsutvidelse eller sendes av iOS til en messaging-utvidelses tilsvarende
server) bare brukes for å gi eller forbedre meldingsopplevelsen til brukeren ved å redusere spam
eller meldinger fra ukjente kilder, og må ikke brukes til å vise reklame eller til noe annet formål.
Dessuten kan en brukers SMS- eller MMS-data som er tilgjengelige i utvidelsen, ikke på noen
måte eksporteres fra utvidelsens angitte beholderområde.

Bedriftsavtale          Side 22

- Internappen din må ikke automatisk installere utvidelser eller på annen måte forårsake
at utvidelser blir installert uten brukerens kjennskap, og du må gjøre utvidelsens formål
og funksjonalitet tydelig for brukeren.

API-er for HealthKit og API-er for bevegelse og kondisjon:

3.3.37 Internappen skal ikke ha tilgang til HealthKit-API-er eller Motion & Fitness-API-er med
mindre formålet med bruken av disse API-ene er helse, bevegelse og/eller trening og denne
bruken er tydelig i markedsføringsteksten og brukergrensesnittet. I tillegg gjelder følgende:

- Til tross for om noe annet er angitt i punkt 3.3.9, kan du og internappen ikke bruke HealthKit-
API-er eller Motion & Fitness-API-er, eller informasjon som er innhentet gjennom HealthKit-API-er
eller Motion & Fitness-API-er, til noe annet formål enn å tilby helse-, bevegelses- og/eller
treningstjenester i forbindelse med internappen (f.eks. ikke til visning av reklame).

– Du må ikke bruke API-er for HealthKit eller API-er for bevegelse og kondisjon – eller
opplysninger som er innhentet via API-er for HealthKit eller API-er for bevegelse og kondisjon –
til å utlevere eller gi en sluttbrukers helse-, bevegelses- og/eller kondisjonsdata til en tredjepart
uten sluttbrukerens uttrykkelige samtykke, og i så fall bare for å gjøre det mulig for tredjepart
å levere helse-, bevegelses- og/eller kondisjonstjenester i henhold til denne avtale. For eksempel
må du ikke dele eller selge en sluttbrukeres helseinformasjon som er samlet inn via API-er for
HealthKit eller API-er for bevegelse og kondisjon til annonseringsplattformer, dataformidlere eller
informasjonsforhandlere. Det presiseres at du kan la sluttbrukere gi samtykke til å dele data med
tredjepart for medisinske forskningsformål.

- Du skal klart og tydelig opplyse sluttbrukere om hvordan du og internappen din vil bruke helse-,
bevegelses- og/eller kondisjonsdata og bare bruke dem i samsvar med sluttbrukerens
uttrykkelige samtykke og som uttrykkelig angitt i denne avtalen.

3.3.38 Reservert

API-er for HomeKit:

3.3.39 Internappen din må ikke få tilgang til HomeKit-API-er med mindre den primært er
laget for å tilby hjemmekonfigurasjon eller hjemmeautomatiseringstjenester (f.eks. å slå på
en lampe, løfte en garasjeport) for lisensiert HomeKit-tilbehør, og denne bruken er tydelig
i markedsføringsteksten og brukergrensesnittet. Du skal ikke bruke API-er for HomeKit til
andre formål enn å dele grensesnitt, kommunisere eller samarbeide med eller på annen måte
kontrollere lisensiert HomeKit-tilbehør eller bruke HomeKit-databasen, og i så fall bare til bruk
for hjemmekonfigurasjon eller hjemmeautomatisering i forbindelse med internappen din. I tillegg
gjelder følgende:

- Internappen din kan bare bruke informasjon som er innhentet fra API-ene for HomeKit
og/eller HomeKit-databasen på et kompatibelt Apple-produkt og kan ikke eksportere,
opprette fjerntilgang til eller overføre slik informasjon fra produktet (f.eks. kan et låsepassord
ikke sendes fra en sluttbrukers enhet til lagring i en ekstern database som ikke tilhører Apple),
med mindre det uttrykkelig er gitt tillatelse til det i dokumentasjonen.

- Til tross for om noe annet er angitt i punkt 3.3.9, kan ikke du og internappen bruke HomeKit-
API-er, eller annen informasjon innhentet gjennom HomeKit-API-ene eller gjennom HomeKit-
databasen, til noe annet formål enn å tilby eller forbedre hjemmekonfigurasjon eller
hjemmeautomatiseringstjenester i forbindelse med internappen (for eksempel ikke for visning
av reklame).

Bedriftsavtale          Side 23

Nettverksutvidelsesramme:

3.3.40 Internappen må ikke få tilgang til Network Extension Framework med mindre internappen
primært er laget for å tilby nettverksfunksjoner, og du har mottatt en rettighet fra Apple for slik
tilgang. Du forplikter deg til følgende hvis du mottar en slik rett:

- Du skal tydelig opplyse sluttbrukerne om hvordan du og internappen din vil bruke
nettverksopplysningene deres og om mulig filtrere nettverksopplysningene deres, og du skal
bruke disse dataene og opplysningene bare i samsvar med sluttbrukerens uttrykkelige samtykke
og som uttrykkelig tillatt her.

- Du skal lagre og overføre nettverksopplysninger eller -data fra sluttbrukere på en sikker og
hensiktsmessig måte.

– Du skal ikke gjennom skjulte, upassende eller villedende prosedyrer omdirigere sluttbrukeres
hjemmesidedata eller -opplysninger, f.eks. sende dem gjennom en hjemmeside for å oppnå
reklameinntekter eller «spoofe» en hjemmeside.

- Du skal ikke bruke nettverksdata eller -opplysninger fra sluttbrukere til å omgå eller overstyre
sluttbrukerinnstillinger, f.eks. kan du ikke følge sluttbrukeres wifi-nettverksbruk for å spore
sluttbrukerens plassering hvis sluttbrukeren har slått av lokaliseringstjenesten for internappen din.

- Til tross for om noe annet er angitt i punkt 3.3.9, kan ikke du og internappen bruke Network
Extension Framework, eller data eller informasjon som er innhentet gjennom Network Extension
Framework, til noe annet formål enn å tilby nettverksfunksjoner i forbindelse med internappen
(f.eks. Ikke for å bruke en slutt -brukerens internettrafikk for å betjene reklame eller på annen
måte bygge brukerprofiler for reklame).

Apple forbeholder seg retten til etter eget skjønn å ikke gi deg rett til å bruke
nettverksutvidelsesrammen og til når som helst å tilbakekalle slik rett. Dessuten gjelder det
at hvis du ønsker å bruke tilgangs-wifi-informasjons-API-er (som tilbyr det wifi-nettverket
som en enhet er koblet til), må du be Apple om rett til en slik bruk. Uansett hva som angis
i punkt 3.3.9, kan du bare bruke slike API-er til å levere en tjeneste eller funksjon som
er direkte relevant for internappen (f.eks. ikke til å levere annonser).

SiriKit:

3.3.41 Internappen din kan bare registreres som en destinasjon for å bruke Apple-definerte
SiriKit-domener hvis internappen din er utviklet for å gi relevante svar til en bruker eller på annen
måte utfører brukerens anmodning eller hensikt i forbindelse med det relevante SiriKit-domenet
(f.eks. samkjøring) som støttes av internappen din, og denne bruken tydelig framgår av
markedsføringsteksten og brukergrensesnittet. Internappen din kan dessuten bare bidra med
handlinger til SiriKit hvis disse handlingene er knyttet til brukeratferd eller -aktivitet i internappen
din, og hvis du kan gi brukeren et relevant svar. Du samtykker i å ikke sende falske opplysninger
gjennom SiriKit om slik brukeraktivitet eller atferd eller på annen måte forstyrre forutsigelser
fra SiriKit (f.eks. Bør SiriKit-donasjoner være basert på faktisk brukeradferd).

3.3.42 Internappen din kan bare bruke informasjon som er innhentet via SiriKit på støttede
Apple-produkter, og kan ikke eksportere, eksternt få tilgang til eller overføre slik informasjon
fra en enhet, bortsett fra i den grad det er nødvendig for å gi eller forbedre relevante svar til
en bruker eller utføre en brukers forespørsel eller i forbindelse med internappen. Til tross for at
annet er angitt i punkt 3.3.9, kan ikke du og internappen bruke SiriKit, eller informasjon som er
innhentet gjennom SiriKit, til noe annet formål enn å gi relevante svar til en bruker eller på annen
måte utføre en brukers forespørsel eller hensikt i forbindelse med et SiriKit-domene, hensikt eller

Bedriftsavtale          Side 24

handling støttet av internappen og / eller for å forbedre internappens evne til å respondere
på brukerforespørsler (f.eks. for ikke å vise reklame).

3.3.43 Hvis internappen bruker SiriKit for å muliggjøre behandling av lyddata av Apple,
samtykker du i å tydelig avsløre for sluttbrukere at du og internappen vil sende de innspilte
lyddataene til Apple for talegjenkjenning, behandling og/eller transkripsjonsformål, og at slike
lyddata kan brukes til å forbedre og levere Apples produkter og tjenester. Du samtykker videre
i å bruke slike lyddata og anerkjent tekst som kan returneres fra SiriKit, bare etter uttrykkelig
samtykke fra sluttbrukeren og som uttrykkelig tillatt her.

API for Single Sign-On:

3.3.44 Internappen må ikke få tilgang til eller bruke API-en for pålogging med mindre du er
en multikanal videoprogrammeringsdistributør (MVPD) eller med mindre internappen primært er
laget for å tilby abonnementsbasert videoprogrammering og du har mottatt en rettighet fra Apple
eller på annen måte har mottatt Apples skriftlige tillatelse til det. Slik bruk må være i samsvar
med dokumentasjonen for API-en for enkel pålogging. Du er innforstått med at Apple forbeholder
seg retten til ikke å gi deg en slik rettighet eller tillatelse og til enhver tid etter eget skjønn kan
tilbakekalle en slik rettighet eller tillatelse.

Spotlight-bildesøktjeneste:

3.3.45 I den grad du gir Apples Spotlight-bildesøketjeneste tilgang til noen av Domenene dine
som er tilknyttet Dine Lisensierte Applikasjoner («Tilknyttede Domener»), gir du herved Apple
tillatelse til å gjennomgå, skrape, kopiere, overføre og/eller cache innholdet som finnes i de
tilknyttede domenene («lisensiert innhold») for formålene som er beskrevet i dette punktet.
Det lisensierte innholdet skal anses som lisensappopplysninger etter denne avtalen. Du gir videre
Apple en lisens til å bruke, lage, få laget, gjengi, beskjære og/eller endre filformat, -oppløsning
og -utseende på det lisensierte innholdet (for å redusere filstørrelse, konvertering til en støttet
filtype og/eller vise miniatyrbilder), og for offentlig å vise, utføre, integrere, innarbeide og
distribuere det lisensierte innholdet for å forbedre søk, identifikasjon og sluttbrukerdistribusjon av
det lisensierte innholdet i Apples Messages-funksjon. Ved opphør av denne avtalen uansett grunn
skal det være tillatt for sluttbrukere av Apple-produkter å fortsette med å bruke og distribuere alt
lisensiert innhold som de har fått gjennom bruk av Apple-produkter før slikt opphør.

MusicKit:

3.3.46 Du samtykker i å ikke anrope MusicKit API-ene eller bruke MusicKit JS (eller på annen
måte prøve å skaffe informasjon gjennom MusicKit API-ene eller MusicKit JS) for formål som ikke
er relatert til å lette tilgangen til sluttbrukernes Apple Music-abonnementer. Hvis du får tilgang
til MusicKit API-er eller MusicKit JS, må du følge retningslinjene for Apple Music Identity. Du skal
ikke kreve betaling for eller indirekte tjene penger på tilgang til Apple Music-tjenesten (f.eks. ved
kjøp i app, annonsering, anmodning om brukeropplysninger) via din bruk av API-ene for MusicKit,
MusicKit JS eller på annen måte. I tillegg gjelder følgende:

- Hvis du velger å tilby musikkavspilling via API-ene for MusicKit eller MusicKit JS, må det kunne
avspilles hele sanger, og brukerne må starte avspillingen og kunne navigere i avspillingen ved
hjelp av standardmediekontroller som «avspilling», «pause» og «neste», og du skal ikke gi
feilaktige opplysninger om slike betjeningselementer.

- Du skal ikke, og du skal ikke la sluttbrukerne, laste ned, laste opp eller endre MusicKit-innhold,
og MusicKit-innhold kan ikke synkroniseres med annet innhold, med mindre Apple tillater det
i dokumentasjonen.

Bedriftsavtale          Side 25

- Du kan bare spille av MusicKit-innhold slik det gjengis av API-ene for MusicKit eller MusicKit JS
og slik det er tillatt i dokumentasjonen (albumgrafikk og musikkrelatert tekst fra API-en for MusicKit
kan for eksempel ikke brukes atskilt fra musikkavspillingen eller administrasjonen av spillelister).

- Metadata fra brukere (f.eks. spillelister og favoritter) kan bare brukes til å tilby en tjeneste eller
funksjon som sluttbrukerne har fått tydelig beskjed om, og som etter Apples skjønn er direkte
relevant for bruken av internappen, hjemmesiden eller nettappen din.

- Du kan bare bruke MusicKit JS som selvstendig bibliotek i internappen, hjemmesiden eller
nettappen, og bare i henhold til dokumentasjonen (f.eks. skal du ikke kombinere MusicKit JS
med annen JavaScript-kode eller laste det ned separat og drifte det på nytt).

API-er for DeviceCheck:

3.3.47 Hvis du bruker API-er for DeviceCheck til å lagre DeviceCheck-data, må du stille en
mekanisme til rådighet for kundene, slik at de kan kontakte deg for å tilbakestille disse verdiene,
hvis det er relevant (f.eks. tilbakestille et prøveabonnement eller godkjenne en viss bruk når en
ny bruker overtar enheten). Du skal ikke stole på DeviceCheck-dataene som eneste indikator
for svindlersk atferd og må bare bruke DeviceCheck-dataene i forbindelse med andre data eller
opplysninger, f.eks. kan DeviceCheck-dataene ikke være eneste datapunkt siden en enhet kan
ha blitt overdratt eller videresolgt. Apple forbeholder seg retten til når som helst og etter eget
skjønn å slette DeviceCheck-data, og du skal ikke stole på slike data. Videre skal du ikke dele
DeviceCheck-tokens som du mottar fra Apple, med tredjepart, med mindre dette er en
tjenesteleverandør som handler på dine vegne.

Ansiktsdata:

3.3.48 Hvis internappen bruker ansiktsdata, må det bare være for å tilby en tjeneste eller
funksjon som er direkte relevant for bruken av internappen, og du godtar å informere brukere
om dine tiltenkte bruksområder og internappens avsløringer av ansiktsdata og å oppnå klart og
tydelig samtykke fra slike brukere før innsamling eller bruk av ansiktsdata. Til tross for noe annet
motsatt i punkt 3.3.9 kan verken du eller internappen (eller noen tredjepart som du har inngått
kontrakt med for å levere reklame) bruke ansiktsdata til å vise reklame eller til andre ikke-relaterte
formål. I tillegg gjelder følgende:

- Du skal ikke bruke ansiktsdata på en måte som krenker brukernes (eller tredjeparters) juridiske
rettighetene eller til å yte en ulovlig, urimelig, villedende, svindlersk, urettmessig, utnyttende,
eller støtende brukeropplevelse og må bare bruke dem i samsvar med dokumentasjonen.

- Du skal ikke bruke ansiktsdata til verifisering, annonsering eller markedsføring eller til på
lignende måte å adressere sluttbrukere.

- Du skal ikke bruke ansiktsdata til å lage en brukerprofil eller på annen måte forsøke eller hjelpe
eller oppfordre tredjeparter til å identifisere anonyme brukere eller rekonstruere brukerprofiler
ut fra ansiktsdata.

- Du skal ikke overføre, dele, selge eller på annen måte levere ansiktsdata til
annonseringsplattformer, analyseleverandører, dataformidlere, informasjonsforhandlere
eller andre lignende aktører.

- Ansiktsdata kan ikke deles eller overføres fra brukerens enhet med mindre du har innhentet
klart og tydelig samtykke til overføringen, og ansiktsdata bare brukes til å levere en særlig
tjeneste eller funksjon i internappen din (f.eks. brukes et ansiktsnett til å vise et bilde av brukeren
i internappen) og bare i samsvar med disse vilkårene og dokumentasjonen. Du skal kreve at

Bedriftsavtale          Side 26

tjenesteleverandørene dine bruker ansiktsdata bare i det begrensede omfang som brukeren har
gitt samtykke til, og bare i samsvar med disse vilkårene.

API-er for ClassKit:

3.3.49 Internappen må ikke inkludere ClassKit API-er med mindre den primært er laget
for å tilby pedagogiske tjenester, og denne bruken er tydelig i markedsføringsteksten og
brukergrensesnittet. Du skal ikke sende falske eller unøyaktige data via API-ene for ClassKit eller
forsøke å omdefinere de tildelte datakategoriene for data som sendes inn via API-ene for ClassKit
(f.eks. er studenters lokaliseringsdata ikke en støttet datatype og bør ikke sendes inn).

ShazamKit:

3.3.50 All bruk av ShazamKit API-er må være i samsvar med vilkårene i denne avtalen (inkludert
Apple Music Identity-retningslinjer og programkrav) og dokumentasjonen. Hvis du velger å vise
ShazamKit-innhold som tilsvarer sanger som er tilgjengelige på Apple Music, må du oppgi en
lenke til det respektive innholdet i Apple Music i samsvar med retningslinjene for Apple Music-
identitet. Unntatt i den grad det er uttrykkelig tillatt her, skal du ikke på noen måte kopiere, endre,
oversette, bearbeide publisere eller offentlig vise ShazamKit-innhold. Du skal dessuten ikke
bruke eller sammenligne data som ShazamKit-API-ene leverer for å forbedre eller opprette
en annen karttjeneste. Internapper som bruker ShazamKit API-er, kan ikke være utformet
eller markedsført for samsvar (f.eks. Musikklisensiering og royalty-revisjon).

API-er for Tap to Pay:

3.3.51 Internappen din kan bruke API-ene for Tap to Pay utelukkende for å gjennomføre
transaksjoner gjennom internappen din, og internappen din må ikke få tilgang til API-ene for Tap
to Pay med mindre du har mottatt en rettighet fra Apple for slik tilgang. Til tross for punkt 3.3.3
kan dine ansatte og tillatte brukere bruke internappen din til å behandle kjøp fra andre sluttbrukere,
men utelukkende for kjøp av varer eller tjenester kjøpt eller konsumert i din organisasjon og/eller
der organisasjonen din er autorisert til å operere. I tillegg gjelder følgende:

- Du er innforstått med at Apple ikke er part i noen transaksjoner som gjennomføres ved bruk av
API-er for Tap to Pay, og ikke er ansvarlig for slike transaksjoner, inkludert, men ikke begrenset
til, manglende betalingskort eller betalingssvindel. Slike transaksjoner er et forhold mellom
deg og din leverandør av betalingstjenester, betalingskortfirmaer og andre parter du bruker til
behandling av transaksjonen, og du er ansvarlig for å overholde alle avtaler du har med slike
tredjeparter. I noen tilfeller kan slike avtaler inneholde vilkår som spesifiserer særlige rettigheter,
forpliktelser eller begrensninger som du aksepterer og påtar deg i forbindelse med din beslutning
om å bruke funksjonaliteten i API-ene for Tap to Pay.

- Du samtykker til å lagre eventuelle private nøkler og TTP-datasom blir gitt til deg som en del av
din bruk av API-ene for Tap to Pay på en sikker måte (f.eks. kryptert på en server) og i samsvar
med dokumentasjonen. Det presiseres at du ikke kan dekryptere noen krypterte TTP-data med
mindre du behandler TTP-dataene som en leverandør av betalingstjenester.

- Du samtykker i å ikke kalle TTP-API-ene eller på annen måte forsøke å skaffe informasjon
gjennom TTP-API-ene for formål som ikke er relatert til gjennomføring av transaksjoner gjennom
bruken av internappen din.

– Du godtar at Apple ikke har noe ansvar for å kontrollere at transaksjonene tilrettelagt av API-
ene for Tap to Pay er behørig autorisert. Apple skal ikke under noen omstendigheter holdes
ansvarlig for uautoriserte eller uredelige transaksjoner.

Bedriftsavtale          Side 27

- Du samtykker til å bruke kommersielt rimelige anstrengelser for å inkludere Apple Pay som
betalingsmulighet med din bruk av API-er for Apple Tap to Pay i samsvar med dokumentasjonen
og forutsatt at Apple Pay er tilgjengelig i jusirdiksjonen hvor internappen din distribueres.

3.3.52 Apple kan gi deg TTP-data. Hvis du mottar TTP-data, forplikter du deg til følgende:

- Du kan bruke TTP-dataene utelukkende til å behandle transaksjonen og for bestillingsformål,
i hvert tilfelle i samsvar med gjeldende lovgivning.

- Dersom du ikke opptrer som en betalingstjenesteleverandør, må du: (i) har en avtale med
en betalingstjenesteleverandør og (ii) sørge for at slik betalingstjenesteleverandør bruker TTP-
dataene innsamlet av deg kun til formål med å behandle transaksjonen, som kan omfatte bruk
av tjenester for oppdagelse av svindel og for ordreadministrasjonsformål, i hvert tilfelle,
i samsvar med gjeldende lovgivning. Det presiseres at en slik betalingstjenesteleverandør er din
tredjepartstjenesteleverandør. Alle handlinger som utføres av betalingstjenesteleverandøren
din i forhold til TTP-dataene som overføres av deg til betalingstjenesteleverandøren, skal anses
å være utført av deg, og du (i tillegg til din betalingstjenesteleverandør) skal være ansvarlig
overfor Apple og Kunden din for alle slike handlinger (eller eventuell mangel på handling).

- Du må godta vilkårene for Tap to Pay-plattformen før du gjennomfører transaksjoner i internappen.

Apple forbeholder seg retten til etter eget skjønn å ikke gi deg rett til å bruke API-ene for Tap
to Pay og til når som helst å tilbakekalle slik rettighet.

API-er for Tap to Present ID:

3.3.53 Internappen din kan bruke API-er for Tap to Present ID bare for å muliggjøre verifisering
av sluttbrukernes alder eller ID gjennom internappen din. I tillegg gjelder følgende:

- Du bekrefter og er innforstått med at Apple ikke er part i noen verifisering av alder eller ID-er
tilrettelagt gjennom bruk av TTPI-API-er og ikke er ansvarlig for slike verifiseringer, inkludert,
men ikke begrenset til identitetssvindel.

- Du samtykker i å lagre eventuelle private nøkler og TTPI-data gitt til deg som en del av din bruk
av TTPI-API-ene på en sikker måte (f.eks. kryptert på en server) og i samsvar med gjeldende
lover og dokumentasjonen.

- Du samtykker i å ikke kalle TTPI-API-ene eller på annen måte forsøke å skaffe informasjon
gjennom TTPI-API-ene for formål som ikke er relatert til å muliggjøre verifisering av sluttbrukeres
alder eller ID gjennom bruk av internappen din.

- Du samtykker i at Apple ikke har noe ansvar for å sikre at alders- eller ID-verifiseringene som
legges til grunn av TTPI-API-ene, er blitt lagt merke til og samtykket til av sluttbrukere. Apple skal
ikke være ansvarlig for uautorisert eller uredelig alders- eller ID-verifisering.

- Du må bekrefte at du og hver forhandler som bruker internappen din, har godtatt vilkårene for
Tap to Present ID-plattformen, før du bruker TTPI-API-er eller samler inn TTPI-data via
internappen din, i samsvar med dokumentasjonen.

- Du samtykker i at du vil gi nøyaktig og fullstendig informasjon om internappen din og umiddelbart
gi eventuelle oppdateringer til slik informasjon i forbindelse med din bruk av TTPI-API-ene.

Bedriftsavtale          Side 28

Delvis oppslukende opplevelse:

3.3.54 Hvis du tilbyr en delvis oppslukende opplevelse (f.eks. ved å bruke .mixedReality-stilen)
i internappen din, er du eneansvarlig for å sikre, og må sørge for, at internappen din (1) overholder
dokumentasjonen, og (2) ikke reduserer sluttbrukerens synsfelt i en grad som påvirker
sluttbrukerens sikkerhet negativt.

4. Endringer i programkrav eller -vilkår
Apple kan når som helst endre programkravene eller vilkårene i denne avtalen. Nye eller endrede
programkrav gjelder ikke med tilbakevirkende kraft for internapper som allerede er rullet ut.
For å kunne fortsette med å bruke Apple-programvare eller -tjenester må du godta de nye
programkravene og/eller de nye vilkårene i denne avtalen. Hvis du ikke godtar de nye
programkravene eller de nye vilkårene, stanser eller avslutter Apple din bruk av Apple-programvare
og -tjenester. Du er innforstått med at aksept av nye vilkår i avtalen eller programkrav kan
meddeles elektronisk, f.eks. ved at du setter hake i en rute eller klikker på en knapp med teksten
«enig» eller lignende. Det er ingenting i dette punktet som kan påvirke Apples rettigheter etter
punkt 5 (Apple-sertifikater; tilbakekalling) nedenfor.

5. Apple-sertifikater; Tilbakekalling
5.1 Krav til sertifikater
Alle internapper må være signert med et Apple-sertifikat før de kan installeres på godkjente
testenheter eller utrullingsenheter. Likeledes må alle kort signeres med en korttype-ID som
Lommebok må gjenkjenne og godkjenne, og for nettstedene dine må du bruke en nettsteds-ID
til å sende Safari-pushvarslinger til macOS-skrivebordet hos brukere som selv har valgt å motta
slike varslinger via Safari på macOS. Du kan også tildeles andre Apple-sertifikater og nøkler til
andre formål slik det framgår av denne avtalen og i dokumentasjonen.

I denne forbindelse erklærer du følgende overfor Apple:
(a) Du skal ikke gripe inn i Apple-sertifikaters eller klargjøringsprofilers normale funksjon.
(b) Du er eneansvarlig for å hindre at ikke-godkjente personer eller organisasjoner får tilgang
til dine klargjøringsprofiler, Apple-sertifikater og tilhørende private nøkler, og du vil etter beste
evne beskytte dine Apple-sertifikater, nøkler og klargjøringsprofiler mot påvirkning.
(c) Du skal umiddelbart underrette Apple skriftlig hvis du har grunn til å tro at dine
klargjøringsprofiler, Apple-sertifikater eller nøkler er satt i fare.
(d) Du vil ikke levere eller overdra Apple-sertifikater eller klargjøringsprofiler som er levert etter
dette programmet, til en tredjepart, med unntak av underleverandører som utvikler en internapp,
et kort eller en hjemmeside for deg i samsvar med vilkårene i denne avtalen, og bare i begrenset
omfang som uttrykkelig tillatt av Apple i dokumentasjonen eller denne avtalen.
(e) Du skal ikke bruke Apple-sertifikatene dine (verken til utvikling eller utrulling) til å signere
annet enn internappene, kortene eller hjemmesidene dine.
(f) Du skal bare bruke klargjøringsprofilene i forbindelse med internappene dine og ikke med
eller til andre programmer eller apper.
(g) Du skal bruke Apple-sertifikatene bare til å signere dine internapper for testing og intern
utrulling i din bedrift, organisasjon eller utdanningsinstitusjon, for MDM, eller etter annen tillatelse
fra Apple, og bare i samsvar med denne avtalen.

Du erklærer dessuten overfor Apple at de lisensvilkårene som gjelder for internappen din,
ditt nettsteds registreringspakke og/eller kortet ditt eller for tredjepartskode eller FOSS som er
inkludert der, er i samsvar med og ikke krenker digital signering for dette programmet eller denne
avtalens vilkår eller krav. Disse lisensvilkårene vil særlig ikke kreve at Apple (eller Apples agenter)
utleverer eller distribuerer nøkler, autorisasjonskoder, metoder, prosedyrer, data eller andre
opplysninger i forbindelse med funksjoner for digital signering som brukes som en del av
programmet. Hvis du blir oppmerksom på problemer av denne art, skal du straks underrette
Apple om det og samarbeide med Apple om å løse problemene.

Bedriftsavtale          Side 29

5.2 Attesterte apper for macOS
For å få autorisert internappen for macOS, kan du be om en digital fil for autentisering av
internappen fra Apples digitale notartjeneste (en «Billett»). Du kan bruke denne billetten
sammen med Apple-sertifikatet ditt til å motta en forbedret utviklersignatur og brukeropplevelse
for internappen din på macOS. Du kan be om denne billetten fra Apples digitale notartjeneste
ved å laste opp internappen din til Apple via Apples utviklerverktøy (eller andre nødvendige
mekanismer) for kontinuerlig sikkerhetskontroll. Denne kontinuerlige sikkerhetskontrollen vil
omfatte automatisk skanning, testing og analyse av internappen din fra Apples side for å søke
etter skadelig programvare eller annen skadelig eller mistenkelig kode eller komponenter eller
sikkerhetsbrister og i begrensede tilfeller en manuell, teknisk undersøkelse av internappen din
fra Apples side for slike formål. Ved å laste opp internappen din til Apple for denne digitale
notartjenesten samtykker du i at Apple kan utføre slike sikkerhetskontroller på internappen
din for å søke etter skadelig programvare eller annen skadelig eller mistenkelig kode eller
komponenter, og du er innforstått med at Apple kan beholde og bruke internappen din til
etterfølgende sikkerhetskontroll for samme formål.

Hvis Apple verifiserer utviklersignaturen din og internappen din består de innledende
sikkerhetskontrollene, kan Apple forsyne deg med en billett du kan bruke sammen med Apple-
sertifikatet ditt. Apple forbeholder seg retten til å utstede billetter etter eget skjønn, og Apple kan
etter eget skjønn til enhver tid tilbakekalle billetter hvis Apple har grunn til å tro, eller har rimelig
mistanke om, at internappen din inneholder skadelig programvare eller skadelig eller mistenkelig
kode eller komponenter, eller at din utvikleridentitetssignatur er kompromittert. Du kan til enhver
tid be Apple kalle tilbake billetten din ved å sende en e-post til: product-security@apple.com.
Hvis Apple tilbakekaller billetten din eller Apple-sertifikatet ditt, kan internappen din ikke lenger
kjøre på macOS.

Du skal samarbeide med Apple om dine billettanmodninger og ikke å skjule, prøve å omgå
eller være villende med hensyn til noen del av internappen din i forbindelse med Apples
sikkerhetskontroller eller på annen måte hindre Apple i å gjennomføre slike sikkerhetskontroller.
Du skal ikke hevde at Apple har utført en sikkerhetskontroll eller en undersøkelse for skadelig
programvare på internappen din, eller at Apple har gjennomgått eller godkjent internappen din
for å utstede en billett til deg fra Apples digitale notartjeneste. Du er innforstått med at Apple
utfører sikkerhetskontroll bare i forbindelse med Apples digitale notartjeneste, og at slike
sikkerhetskontroller ikke kan forventes å bli brukt til undersøkelse for skadelig programvare eller
sikkerhetsverifisering av noen art. Du har det fulle ansvar for din egen internapp og for å sikre
at internappen din er sikker og funksjonsdyktig for sluttbrukerne (f.eks. ved å underrette
sluttbrukerne om at internappen din kan slutte å kjøre hvis det er et problem med skadelig
programvare). Du skal overholde eksportkrav i ditt land når du laster opp internappen din
til Apple, og du skal ikke laste opp noen internapp som (a) underlagt United States Export
Administration Regulations, 15 CFR Parts 730-774 eller til International Traffic in Arms
Regulations, 22 CFR Parts 120-130; eller (b) som ikke kan eksporteres uten forutgående skriftlig
myndighetsgodkjenning, inkludert, men ikke begrenset til, visse typer krypteringsprogramvare
og kildekode, uten først å få den autorisasjonen. Apple er ikke erstatningspliktig overfor deg
eller tredjepart for manglende eller mislykket oppdagelse av skadelig programvare eller
annen mistenkelig eller skadelig kode eller komponenter i internappen din eller andre
sikkerhetsproblemer eller for utstedelse eller tilbakekalling av billetter. Apple er ikke ansvarlig
for kostnader, utgifter, skader, tap eller andre forpliktelser du måtte pådra deg som følge av
utviklingen av internappen din, bruk av Apple-programvare, Apple-tjenester (herunder den
digitale notartjenesten) eller Apple-sertifikater, billetter eller deltakelse i programmet,
herunder blant annet det forhold at Apple utfører sikkerhetskontroll på internappen din.

5.3 Tilbakekalling av sertifikater
Når annet ikke er angitt her, kan du når som helst tilbakekalle Apple-sertifikater som er utstedt til
deg. Hvis du ønsker å tilbakekalle de Apple-sertifikater som brukes til å signere kortene dine

Bedriftsavtale          Side 30

og/eller er utstedt til deg til bruk sammen med macOS-apper, kan du når som helst be Apple
tilbakekalle disse Apple-sertifikatene ved å sende en e-post til: product-security@apple.com.
Apple forbeholder seg også retten til når som helst etter eget skjønn å tilbakekalle Apple-
sertifikater. Apple kan for eksempel velge å gjøre dette hvis: (a) noen av dine Apple-sertifikater
eller tilhørende private nøkler er kompromittert, eller Apple har grunn til å tro at noen av dem
er kompromittert, (b) Apple har grunn til å tro eller har rimelig mistanke om at de omfattede
produktene dine inneholder skadelig programvare eller mistenkelige eller skadelige koder
eller komponenter (f.eks. et programvarevirus), (c) Apple har grunn til å tro at dine omfattede
produkter har en negativ påvirkning på sikkerheten ved Apple-produkter eller på annen
programvare, fastvare, maskinvare, data, systemer eller nettverk som slike produkter får tilgang
til eller bruker, (d) Apples sertifikatutstedelsesprosedyre er kompromittert, eller Apple har grunn
til å tro at en slik prosedyre er kompromittert, (e) du overtrer et vilkår i denne avtalen, (f) Apple
slutter å utstede Apple-sertifikater for de omfattede produktene i programmet, (g) dine
omfattede produkter misbruker eller overbelaster tjenester som tilbys etter denne avtalen,
eller (h) Apple har grunn til å tro at et slikt tiltak er hensiktsmessig eller nødvendig.

Videre forstår og godtar du at Apple kan varsle sluttbrukere om omfattede produkter som
er signert med Apple-sertifikater når Apple tror slik handling er nødvendig for å beskytte
sluttbrukernes personvern eller sikkerhet, eller som på annen måte er klokt eller nødvendig etter
Apples rimelige skjønn. Apples sertifikatpolicy og erklæring om sertifikatpraksis finner du på:
https://www.apple.com/certificateauthority.

6. Utrulling
Internapper:
Med forbehold om Apples rett til å gjennomgå og godkjenne utrullinger etter denne avtalen kan
internapper som utvikles etter denne avtalen for iOS, watchOS, iPadOS eller tvOS, rulles ut på
utrullingsenheter på to måter: (1) utrulling til intern bruk for ansatte eller tillatte brukere og (2)
utrulling i begrenset grad tillatt i punkt 2.1(f). Det presiseres at internapper som utvikles for
macOS, kan signeres med Apple-sertifikat eller kan distribueres separat uten Apple-sertifikat.

6.1 Generelt
Du er eneansvarlig for å bestemme hvilke ansatte og tillatte brukere som skal ha tilgang til og
bruke dine internapper og utrullingsenheter, og for å administrere og overvåke deres bruk av og
tilgang til appene og enhetene fortløpende (og/eller kreve at din tillatte enhet løpende overvåker
slik tilgang og bruk). Dette omfatter blant annet ansvar for raskt å hente utrullingsenheter
(herunder godkjente testenheter) fra, og fjerne tilgang til Apple-programvare, Apple-utstedte
digitale sertifikater og klargjøringsprofiler for personer som ikke lenger er ansatt eller engasjert
i bedriften din, eller som ikke lenger er en del av din tillatte enhets organisasjon eller institusjon.

Ved å rulle ut internapper eller gi tillatte foretak mulighet til å rulle ut apper på dine vegne
erklærer du overfor Apple at internappene oppfyller de daværende dokumentasjons- og
programkravene, og at internappene bare utvikles og rulles ut etter uttrykkelig tillatelse.
Apple er ikke ansvarlig for kostnader, utgifter, skader, tap (herunder blant annet tapte
forretningsmuligheter eller tapt fortjeneste) eller andre forpliktelser du kan pådra deg som følge
av utrulling av internappene dine, eller som følge av din manglende administrasjon, overvåking,
begrensning eller annen kontroll av tilgang til og bruk av dine internapper og utrullingsenheter.
Du har det fulle ansvar for brudd på vilkårene i denne avtalen fra din tillatte enhet, dine godkjente
utviklere, ansatte, dine tillatte brukere, dine demomottakere og eventuelle underleverandører
du måtte bruke for å utvikle slike internapper på dine vegne.

6.2 Apples rett til å gjennomgå og godkjenne internapper
Du er innforstått med at Apple forbeholder seg retten til når som helst i denne avtalens
gyldighetsperiode å gjennomgå og godkjenne eller avvise internapper som du ønsker å rulle

Bedriftsavtale          Side 31

ut (eller som allerede er i bruk) som en del av programmet. Hvis Apple ber om det, skal du
samarbeide fullt ut med Apple og umiddelbart levere internappen til Apple for slik gjennomgang,
med mindre annet separat og skriftlig er forhåndsavtalt med Apple. Du godtar ikke å gjøre forsøk
på å gjemme, fremstille feil, villede, eller skjule funksjoner, innhold, tjenester eller funksjonalitet
i den innsendte internappen fra Apples gjennomgang eller på annen måte hindre Apple i å kunne
gjennomgå slike applikasjoner fullt ut. Du godtar å informere Apple skriftlig dersom internappen
kobles til en fysisk enhet, og du godtar å samarbeide med Apple og svare på spørsmål og gi
informasjon og materiale som Apple med rimelighet krever vedrørende en slik internapp. Hvis
du foretar endringer i internappene etter innsending til Apple, skal du underrette Apple og,
hvis Apple ber om det, sende inn internappene på nytt før du ruller ut de endrede internappene.
Apple forbeholder seg retten til når som helst og uansett grunn å avvise internappen for
distribusjon, selv om internappen oppfyller dokumentasjons- og programkravene, og i så fall
er du innforstått med at du ikke skal distribuere internappen.

6.3 Eiendomsrett til internapper; bruksvilkår; erstatningsplikt
Du vil beholde eiendomsretten til internappene dine. Du er ansvarlig for å legge ved eller på
annen måte etter eget skjønn inkludere relevante vilkår for bruk sammen med internappen.
Apple er ikke ansvarlig for brudd på bruksvilkårene dine. Du vil være eneansvarlig for all
brukerhjelp, garanti og støtte for internappen din. Selv om Apple har gjennomgått, testet eller
eventuelt godkjent en internapp, fritas du ikke for noen av disse forpliktelsene.

Apple er ikke ansvarlig for eventuelle kostnader, utgifter, skader, tap (inkludert uten begrensning
tapte forretningsmuligheter eller tapt fortjeneste) eller andre forpliktelser du kan pådra deg som
et resultat av utviklingen av internappen, bruk av denne Apple-programvaren, bruk av tjenester
eller deltakelse i programmet, inkludert uten begrensning det faktum at internappen kanskje ikke
blir godkjent for distribusjon eller senere kan avvises for fortsatt distribusjon. Du er eneansvarlig
for å utvikle internapper som er trygge, fri for utførelses- og driftsfeil og i samsvar med gjeldende
lover og forskrifter.

Biblioteker:

6.4 Distribusjon av biblioteker
Du kan utvikle biblioteker ved hjelp av Apple-programvare. Uansett hva som angis i Xcode-
og Apple SDK-avtalen, kan du etter denne avtalen utvikle biblioteker for iOS, watchOS, iPadOS,
tvOS og/eller visionOS ved hjelp av de relevante Apple SDK-ene som leveres som en del av
Xcode- og Apple SDK-lisensen, forutsatt at slike biblioteker utvikles og distribueres bare til bruk
med et Apple-produkt og du begrenser bruken av bibliotekene bare til slike produkter. Hvis Apple
bestemmer at biblioteket ditt ikke er utviklet bare til bruk sammen med et Apple-produkt,
kan Apple til enhver tid kreve at du slutter å distribuere biblioteket ditt, og du skal umiddelbart
opphøre med all distribusjon av biblioteket etter å ha mottatt varsling om dette fra Apple og
samarbeide med Apple om å fjerne eventuelle restkopier av biblioteket. Det presiseres at
ovennevnte begrensning ikke har til formål å forby utvikling av biblioteker for macOS.

7. Ingen annen distribusjon
Bortsett fra intern distribusjon av internappen til ansatte eller tillatte brukere, distribusjon av
kort som angitt her, distribusjon av biblioteker i samsvar med punkt 6.4, levering av Safari-
pushvarslinger, distribusjon av biblioteker og internapper for macOS, og/eller som angitt her,
eller som ellers uttrykkelig tillatt heri, er ingen annen distribusjon av programmer eller apper som
er utviklet med Apple-programvare, autorisert eller tillatt i denne avtalen. Du skal bare distribuere
dine omfattede produkter i samsvar med vilkårene i denne avtalen.

Bedriftsavtale          Side 32

8. Programgebyrer
Som vederlag for de rettighetene og lisensene du får etter denne avtalen, og din deltakelse
i programmet, skal du betale Apple det årlige programgebyret som er angitt på programmets
hjemmeside. Gebyret kan ikke refunderes, og eventuelle skatter og avgifter som ilegges Apple-
programvare, Apple-tjenester eller din bruk av programmet, er ditt ansvar. Programgebyr må
være betalt før du sender inn (eller sender inn på nytt) apper til Apple etter denne avtalen
(hvis det er relevant), og din fortsatte bruk av programmets nettportal og tjenester er underlagt
din betaling av disse gebyrene hvis det er relevant. Hvis du velger å betale dine årlige
programgebyrer automatisk, er du innforstått med at Apple kan trekke beløpet på kredittkortet
Apple har registrert for slike betalinger, på de vilkår du har akseptert på programmets nettportal
da du valgte å registrere deg med automatisk fornyelse.

9. Konfidensialitet
9.1 Opplysninger som anses som fortrolige av Apple
Du samtykker i at alle betaversjoner av Apple-programvaren og Apple-tjenester (inkludert
betadokumentasjon) og betaversjoner av Apple-maskinvare vil bli ansett som «konfidensiell
informasjon fra Apple», forutsatt at ved kommersiell utgivelse av Apple-programvaren eller -
tjenestene vil vilkårene som beskriver betafunksjoner i Apple-programvaren eller -tjenestene,
ikke lenger være konfidensielle. Til tross for det foregående, vil ikke Apple-konfidensiell
informasjon omfatte: (i) informasjon som generelt og legitimt er tilgjengelig for allmennheten
uten feil eller brudd fra din side, (ii) informasjon som vanligvis gjøres tilgjengelig for allmennheten
av Apple, (iii) informasjon som uavhengig er utviklet av deg uten bruk av konfidensiell
informasjon fra Apple, (iv) informasjon som med rette ble innhentet fra en tredjepart som
hadde rett til å overføre eller utlevere den til deg uten begrensning, eller (v) noen FOSS inkludert
i Apple-programvaren og ledsaget av lisensvilkår som ikke pålegger taushetsplikter for bruk eller
avsløring av slik FOSS. Videre er Apple innforstått med at du ikke er bundet av ovennevnte
fortrolighetsvilkår med hensyn til tekniske opplysninger om Apple-programvare og -tjenester
som Apple har offentliggjort på WWDC (Apples Worldwide Developers Conference), bortsett
fra at du ikke kan legge ut skjermbilder på internett, skrive offentlige anmeldelser eller
videredistribuere betaversjoner av Apple-programvare, Apple-tjenester eller maskinvare.

9.2 Forpliktelser vedrørende Apples fortrolige opplysninger
Du skal beskytte Apples fortrolige opplysninger i minst samme grad som du beskytter dine egne
fortrolige opplysninger med tilsvarende betydning, og under alle omstendigheter med en rimelig
grad av aktsomhet. Du skal bare bruke Apples fortrolige opplysninger for å utøve dine rettigheter
og utføre dine forpliktelser etter denne avtalen og til ikke å bruke Apples fortrolige opplysninger
til andre formål eller til din egen eller tredjeparts fordel uten Apples forutgående skriftlige
samtykke. Du skal dessuten ikke utlevere eller spre Apples fortrolige opplysninger til andre enn
(i) dine godkjente utviklere, ansatte og tillatte brukere som har behov for opplysningene, og som
har underskrevet en skriftlig avtale som forbyr ulovlig bruk eller utlevering av Apples fortrolige
opplysninger, eller (ii) dem det foreligger en skriftlig avtale eller tillatelse fra Apple for. Du kan
utlevere Apples fortrolige opplysninger i den grad det kreves av loven, forutsatt at du treffer
rimelige tiltak for å underrette Apple om kravene før Apples fortrolige opplysninger utleveres,
og for å beskytte Apples fortrolige opplysninger. Du erkjenner at erstatning for uriktig avsløring
av Apple-konfidensiell informasjon kan være uopprettelig; derfor har Apple rett til å søke
rettferdig lettelse, inkludert forføyning og foreløpig forføyning, i tillegg til alle andre rettsmidler.

9.3 Opplysninger som sendes til Apple, og som ikke anses som fortrolige
Apple arbeider med mange apps- og programvareutviklere, og noen av produktene deres ligner
kanskje eller konkurrerer med internappene dine. Apple utvikler kanskje også sine egne lignende
eller konkurrerende apper og produkter eller beslutter kanskje å gjøre det i framtiden. For å
unngå misforståelser kan ikke Apple forplikte seg til, og fraskriver seg uttrykkelig ansvar for,
fortrolighetsforpliktelser eller begrensninger i bruken – enten de er uttrykkelige eller

Bedriftsavtale          Side 33

underforståtte – med hensyn til opplysninger du gir i forbindelse med denne avtalen eller appen,
herunder opplysninger om internappen din og metadata (såkalte «opplysninger tilhørende
lisenstaker»). Du godtar at slike lisensinnehavere vil bli gjort ikke-konfidensielle. Apple kan fritt
bruke og utlevere opplysninger tilhørende lisenstaker i ubegrenset omfang uten å underrettet
eller godtgjøre deg. Du fritar Apple for enhver erstatningsplikt og alle forpliktelser som følge
av mottak, gjennomgang, bruk eller utlevering av opplysninger tilhørende lisenstaker. Alt fysisk
materiale du sender inn til Apple, tilhører Apple, og Apple er ikke forpliktet til å returnere
materialet til deg eller til å destruere det.

9.4 Pressemeldinger og annen reklame
Du skal ikke utgi pressemeldinger om eller på annen måte omtale denne avtalen, vilkårene i den
eller forholdet mellom partene offentlig uten Apples uttrykkelige skriftlige godkjenning, og Apple
kan holde den tilbake etter eget skjønn.

10. Skadesløsholdelse
I det omfang det er tillatt etter gjeldende lovgivning, skal du holde Apple skadesløs og på Apples
anmodning beskytte Apple og Apples styremedlemmer, tillitsmenn, ansatte, uavhengige
underleverandører og agenter (hver en «skadesløsholdelsesberettiget Apple-representant») mot
alle krav, tap, forpliktelser, skader, utgifter og kostnader, herunder blant annet advokathonorarer
og sakskostnader (sammen «tap») som en skadesløsholdelsesberettiget Apple-representant
måtte pådra seg i forbindelse med følgende (med unntak av enhver internapp for macOS som
ikke bruker Apple-tjenester eller -sertifikater, for formålene i dette punktet): (i) ditt brudd på
sertifiseringer, forpliktelser, erklæringer eller garantier i denne avtalen, (ii) påstander om at
det omfattede produktet ditt eller metadata eller utrulling, levering, bruk eller import av det
omfattede produktet ditt (enten alene eller som en vesentlig del av en kombinasjon) krenker
tredjeparts immaterielle rettigheter eller eiendomsrett, (iii) påstander fra ansatte, kunder, tillatte
enheter eller tillatte brukere om det omfattede produktet ditt, herunder blant annet brudd på
noen av dine forpliktelser i henhold til en sluttbrukerlisens som du inkluderer for ditt omfattede
produkt, (iv) din bruk av Apple-programvaren, -sertifikater eller -tjenester (herunder, men ikke
begrenset til, bruk av MDM, konfigurasjonsprofiler og sertifikater), ditt omfattede produkt,
metadata, utrullingsenheter eller din utvikling og utrulling av omfattede produkter og/eller (v)
påstander fra MDM-kunder om dine MDM-kompatible produkter så vel som påstander om at
dine MDM-kompatible produkter krenker tredjeparts immaterielle rettigheter eller eiendomsrett.

Du erkjenner at verken Apple-programvaren eller noen tjenester er ment for bruk i utvikling av
omfattede produkter der feil eller unøyaktigheter i innhold, funksjonalitet, tjenester, data eller
informasjon gitt av noe av det foregående eller svikt i noe av det foregående kan føre til død,
personskade eller alvorlig fysisk eller miljøskade, og, i den grad det er tillatt av aktuelt lov,
Du godtar herved å skadesløse, forsvare og holde hver Apple-skadesløs part ufarlig for tap
som oppstår av slik Apple-skadesløs part på grunn av slik bruk.

Du kan under ingen omstendigheter inngå forlik eller en lignende avtale som har betydning
for Apples rettigheter eller på noen måte forplikter Apple, med en tredjepart uten forutgående
skriftlig samtykke fra Apple.

11. Avtaleperiode og oppsigelse
11.1 Gyldighetsperiode
Betingelsene i denne avtalen skal strekke seg til neste årsjubileum for den opprinnelige
aktiveringsdatoen for programkontoen din, og med forbehold om at du betaler årlige
fornyelsesgebyrer og overholdelse av vilkårene i denne avtalen, vil den automatisk fornyes
for påfølgende ettårsperioder, med mindre det blir sagt opp i samsvar med denne avtalen.

Bedriftsavtale          Side 34

11.2 Opphør
Denne avtalen og alle rettigheter og lisenser som Apple gir i henhold til den, og eventuelle
tjenester omfattet av den, vil bli brakt til opphør med umiddelbar virkning etter varsel fra Apple
(a) hvis du eller noen av dine ansatte eller tillatte brukere unnlater å overholde andre vilkår i
denne avtalen enn vilkårene som er angitt nedenfor i punkt 11.2, og unnlater å avhjelpe et slikt
brudd innen 30 dager etter å ha blitt kjent med eller mottatt varsel om et slikt brudd
(b) hvis du eller noen av dine ansatte unnlater å overholde vilkårene i punkt 9 (konfidensialitet)
(c) i tilfelle omstendighetene beskrevet i underavsnittet «Separasjonsevne» nedenfor;
(d) hvis du i løpet av gyldighetsperioden anlegger sak for patentinngrep mot Apple,
(e) hvis du blir insolvent, ikke betaler din gjeld i rett tid, trer i likvidasjon eller bringer
virksomheten til opphør, inngir konkursbegjæring eller får inngitt konkursbegjæring mot deg,
(f) hvis du eller en person eller juridisk person som direkte eller indirekte kontrollerer deg eller
har kontroll sammen med deg (der «kontroll» og «kontrollere» har betydningen som er definert
i punkt 14.8), er eller blir underlagt sanksjoner eller andre begrensninger i landene eller regionene
der App Store er tilgjengelig, eller
(g) hvis du deltar i eller oppfordrer andre til å delta i villedende, svindlerske, upassende, ulovlige
eller uærlige aktiviteter i forbindelse med denne avtalen, herunder blant annet endring eller
forfalskning av dokumenter, upassende bruk av datasystemer eller andre feilaktige framstillinger
av fakta.

Apple kan også si opp denne avtalen, eller suspendere dine rettigheter til å bruke Apple-
programvaren eller tjenestene, hvis du ikke godtar noen nye programkrav eller avtalevilkår
som beskrevet i punkt 4. I tillegg kan Apple midlertidig oppheve retten din til å bruke Apple-
programvare eller -tjenester (herunder deaktivere internapper) hvis Apple har mistanke om at
kontoen din er påvirket, eller at kontoen din blir brukt til å distribuere apper i strid med vilkårene
i denne avtalen (f.eks. legge ut internapper på et offentlig nettsted eller distribuere en internapp
til forbrukere). Begge partene kan bringe denne avtalen til opphør med eller uten grunn ved å gi
den andre parten minst 30 dager skriftlig melding om intensjonen om dette.

11.3 Virkning av opphør
Ved avslutning av denne avtalen uansett grunn samtykker du i å umiddelbart opphøre all bruk av
Apple-programvaren og -tjenestene og slette og ødelegge alle kopier, hele og delvise, av Apple-
programvaren og all informasjon som gjelder tjenestene (inkludert pushapp-ID-en din) og alle
kopier av konfidensiell informasjon fra Apple i din og dine ansattes besittelse eller under din
eller deres kontroll. På Apples forespørsel godtar du å gi Apple en skriftlig stadfesting av slik
ødeleggelse. Uansett avtalens opphør forblir følgende bestemmelser i kraft: Punkt 1, 2.3, 2.5,
2.6, 3.1(d), 3.1(e), 3.1(f), 3.2, 3.3, 5.1 (annet og tredje avsnitt), siste setning i første avsnitt i
punkt 5.2 og begrensningene i punkt 5.2, 5.3, begrensningene i punkt 6.1, 6.2 og 6.3, andre
setning i punkt 6.4, punkt 7, 8 og 10–15 i avtalen, i vedlegg 1, siste setning i punkt 1.1, punkt 2,
andre og tredje setning i punkt 4, punkt 5 og punkt 6, i vedlegg 2, siste setning i punkt 1.1, tredje
og fjerde setning i punkt 1.3, punkt 1.4, 1.5, 1.6, 2.3, 2.4, 3.3, 3.4, andre og siste setning i
punkt 4.2, punkt 4.3, 4.4, 4.5, 5 og punkt 6, og i vedlegg 3, punkt 1.2, punkt 1.5, 1.6, 2, 3 og 4,
i vedlegg 4, punkt 2.2, 2.3, 3.3 og 5, og i vedlegg 5, punkt 1.2, 1.3, 2, 3 og 4. Apple er ikke
ansvarlig for erstatning, erstatning eller skader av noe slag som et resultat av oppsigelse av
denne avtalen i samsvar med dens vilkår, og oppsigelse av denne avtalen berører ikke andre
rettigheter eller rettsmidler Apple måtte ha, nå eller i fremtiden.

12. INGEN GARANTI
Apple-programvare eller -tjenester kan inneholde unøyaktigheter eller feil som kan medføre
funksjonssvikt eller tap av data, og de er kanskje ufullstendige. Apple og lisensgiverne
forbeholder seg retten til når som helst å endre, stanse, fjerne eller deaktivere tilgang til
tjenester (eller deler av dem) uten varsel. Apple eller lisensgiverne er under ingen omstendigheter
ansvarlig for fjerning eller deaktivering av tilgang til slike tjenester. Apple eller lisensgiverne
kan dessuten fastsette begrensninger med hensyn til bruk av eller tilgang til visse tjenester eller

Bedriftsavtale          Side 35

fjerne tjenestene for ubestemte perioder eller når som helst annullere tjenestene uten varsel,
og uten at det medfører erstatningsplikt. I VIDEST MULIG OMFANG ETTER GJELDENDE
LOVGIVNING ER DU UTTRYKKELIG INNFORSTÅTT MED AT BRUK AV APPLE-PROGRAMVARE
OG TJENESTER SKJER HELT FOR EGEN RISIKO, OG AT DU SITTER MED HELE RISIKOEN FOR
TILFREDSSTILLENDE KVALITET, YTELSE, NØYAKTIGHET OG DRIFT. APPLE-PROGRAMVAREN
OG -TJENESTER LEVERES «I FORELIGGENDE OG TILGJENGELIG STAND» MED ALLE FEIL OG
UTEN NOEN FORM FOR GARANTI, OG APPLE, APPLES AGENTER OG APPLES LISENSGIVERE
(SAMLET «APPLE» I HENHOLD TIL PUNKT 12 OG 13) FRASKRIVER SEG ANSVAR FOR
ALLE GARANTIER, DET VÆRE SEG UTTRYKKELIGE, UNDERFORSTÅTTE ELLER LOVFESTEDE,
I FORBINDELSE MED APPLE-PROGRAMVARE OG -TJENESTER, INKLUDERT UTEN
BEGRENSNINGER ENHVER UNDERFORSTÅTT GARANTI OG ERKLÆRINGER OM SALGBARHET,
TILFREDSSTILLENDE KVALITET, FORMÅLSTJENLIGHET, NØYAKTIGHET, RETTIDIGHET OG
IKKE-KRENKELSE AV TREDJEPARTSRETTIGHETER. APPLE GIR INGEN GARANTI FOR AT DIN
BRUK AV APPLE-PROGRAMVARE ELLER -TJENESTER OPPFYLLER DINE KRAV, AT BRUKEN AV
APPLE-PROGRAMVARE ELLER -TJENESTER VIL SKJE UTEN AVBRYTELSER OG FORSINKELSE
ELLER VÆRE SIKKER ELLER FEILFRI, AT FEIL ELLER MANGLER I APPLE-PROGRAMVARE ELLER -
TJENESTER VIL BLI RETTET, ELLER AT APPLE-PROGRAMVARE ELLER -TJENESTER VIL
VÆRE KOMPATIBLE MED APPLE-PRODUKTER, -TJENESTER ELLER -PROGRAMVARE ELLER
TREDJEPARTSPROGRAMVARE, -APPER ELLER -TJENESTER I FRAMTIDEN, ELLER AT
OPPLYSNINGER SOM OPPBEVARES ELLER SENDES VED HJELP AV APPLE-PROGRAMVARE
ELLER -TJENESTER, IKKE VIL GÅ TAPT ELLER BLI ØDELAGT. DU ER INNFORSTÅTT MED
AT APPLE-PROGRAMVAREN OG -TJENESTENE IKKE ER BEREGNET ELLER EGNET TIL BRUK
I SITUASJONER ELLER MILJØER HVOR FEIL, FORSINKELSER, SVIKT ELLER UNØYAKTIGHETER
VED OVERFØRING ELLER LAGRING AV DATA ELLER OPPLYSNINGER VIA APPLE-
PROGRAMVARE ELLER -TJENESTER VIL KUNNE MEDFØRE DØDSFALL, PERSONSKADE,
ØKONOMISKE SKADER, FYSISKE ØDELEGGELSER ELLER SKADER PÅ EIENDOM ELLER
MILJØ, HERUNDER BLANT ANNET DRIFT AV ATOMKRAFTVERK, FLYNAVIGASJON ELLER
KOMMUNIKASJONSSYSTEMER, FLYGELEDELSE, RESPIRATORER ELLER VÅPENSYSTEMER.
INGEN MUNTLIGE ELLER SKRIFTLIGE OPPLYSNINGER ELLER RÅD FRA APPLE ELLER EN
PERSON ELLER ET SELSKAP AUTORISERT AV APPLE VIL UTGJØRE EN GARANTI, NÅR ANNET
IKKE ER UTTRYKKELIG ANGITT I DENNE AVTALEN. SKULLE DET VISE SEG Å VÆRE FEIL VED
APPLE-PROGRAMVAREN ELLER TJENESTENE, MÅ DU (OG IKKE APPLE ELLER EN AV APPLE
AUTORISERT REPRESENTANT) PÅTA DEG ALLE KOSTNADER I FORBINDELSE MED ALL
NØDVENDIG SERVICE, REPARASJON ELLER KORREKSJON. De lokaliseringsdata og
eventuelle kartdata som leveres via tjenestene eller programvaren, er bare beregnet på
enkle navigasjonsformål og skal ikke benyttes i situasjoner hvor det er behov for presise
lokaliseringsopplysninger, eller hvor feilaktige, upresise eller ufullstendig lokaliseringsdata kan
medføre dødsfall, personskader eller skader på eiendom eller miljø. Apple eller lisensgiverne
gir ingen garanti for at de lokaliseringsdataene og andre data eller opplysninger som vises av
tjenester eller programvare, er tilgjengelige, nøyaktige, fullstendige, pålitelige eller relevante.

13. BEGRENSET ANSVAR
I DET OMFANG DET IKKE ER FORBUDT ETTER GJELDENDE LOVGIVNING, HEFTER APPLE IKKE
FOR PERSONSKADER, ELLER TILLEGGS- ELLER FØLGESKADER, HERUNDER BLANT ANNET,
ERSTATNING FOR TAPT FORTJENESTE, TAPTE DATA, VIRKSOMHETSAVBRUDD ELLER ANDRE
KOMMERSIELLE SKADER ELLER TAP I FORBINDELSE MED DENNE AVTALEN, DIN BRUK
ELLER MANGLENDE MULIGHET TIL BRUK AV APPLE-PROGRAMVARE, APPLE-TJENESTER
ELLER APPLE-SERTIFIKATER ELLER DITT UTVIKLINGSARBEID ELLER DIN DELTAKELSE
I PROGRAMMET, UANSETT OM RETTSGRUNNLAGET ER KONTRAKT, GARANTI, ANNET
RETTSFORHOLD ENN KONTRAKT (HERUNDER UAKTSOMHET), PRODUKTANSVAR ELLER
ANNET, SELV OM APPLE ER UNDERRETTET OM MULIGHETEN FOR SLIKE SKADER, OG SELV
OM EVENTUELLE BEFØYELSER IKKE OPPFYLLER SITT HOVEDFORMÅL. Etter denne avtalen
kan Apples samlede erstatningsplikt overfor deg for alle skader (når annet ikke følger av gjeldende
lovgivning i saker vedrørende personskade) høyst utgjøre femti amerikanske dollar (USD 50,00).

Bedriftsavtale          Side 36

14. Generelle juridiske vilkår
14.1 Varsler fra tredjepart
Deler av Apple-programvaren eller -tjenestene kan bruke eller inkludere programvare
fra tredjeparter og annet opphavsrettslig beskyttet materiale. Opplysninger om rettigheter,
lisensvilkår og ansvarsfraskrivelser for dette materialet finnes i den elektroniske
dokumentasjonen for Apple-programvare og -tjenester, og din bruk av dette materialet
er underlagt respektive rettighetshaveres vilkår.

14.2 Tillatelse til innsamling og bruk av data
A. Betaversjoner av iOS, watchOS, tvOS, iPadOS, visionOS og macOS
For å tilby, teste og hjelpe Apple, dets partnere og tredjepartsutviklere med å forbedre
produktene og tjenestene sine, og med mindre du eller dine autoriserte utviklere velger bort
betaversjonene av iOS, watchOS, tvOS, iPadOS, visionOS eller macOS, etter behov, erkjenner
du at Apple og dets datterselskaper og agenter vil samle inn, bruke, lagre, overføre, behandle og
analysere (samlet «samle inn») diagnoselogger, tekniske logger og brukslogger og informasjon
fra autoriserte testenheter (som kjører betaversjoner av Apple-programvaren og -tjenestene),
som en del av prosessen vedrørende distribusjon til utviklere. Denne informasjonen vil bli samlet
inn på en måte som ikke identifiserer deg eller dine godkjente utviklere personlig, og kan bli
samlet inn fra dine godkjente testenheter på ethvert tidspunkt. Den informasjonen som måtte bli
samlet inn, omfatter blant annet generelle diagnostiske og bruksrelaterte data, forskjellige unike
enhetsidentifikatorer, forskjellige unike system- eller maskinvareidentifikatorer, opplysninger
om maskinvare- og operativsystemspesifikasjoner, ytelsesstatistikk og data om hvordan du
bruker din godkjente testenhet, ditt system, appsprogramvare og eksterne enheter, og hvis
lokaliseringstjenester er aktivert, visse opplysninger om lokalisering. Du er innforstått med
at Apple kan dele slike diagnostiske, tekniske og bruksrelaterte logger og opplysninger
med samarbeidspartnere og tredjepartsutviklere, slik at de kan forbedre sine produkter og
tjenester som brukes på eller i forbindelse med Apple-produkter. Ved å installere eller bruke
betaversjoner av iOS, watchOS, tvOS, iPadOS, visionOS eller macOS på dine autoriserte
testenheter erkjenner og godtar du at Apple og dets datterselskaper og agenter har
din tillatelse til å samle inn all slik informasjon og bruke den som beskrevet ovenfor
i dette punktet.

B. Andre betaversjoner av Apple-programvare og -tjenester
For å kunne teste, levere og forbedre Apples produkter og tjenester, og bare hvis du velger
å installere eller bruke andre betaversjoner av Apple-programvare eller -tjenester som tilbys
som en del av prosessen vedrørende distribusjon til utviklere eller programmet som leveres som
en del av utviklingsprosessen eller programmet, er du innforstått med at Apple, datterselskaper
og agenter kan samle inn diagnostiske, tekniske og bruksrelaterte opplysninger fra andre
betaversjoner av Apple-programvare og -tjenester. Apple vil underrette deg om innsamling av
slik informasjon på programmets nettportal, og du bør lese nøye gjennom versjonsmerknadene
og andre opplysninger som Apple legger fram på et slikt sted før du velger å installere eller bruke
slike betaversjoner av Apple-programvare eller -tjenester. Ved å installere eller bruke
betaversjoner av Apple-programvare og -tjenester er du innforstått med at Apple,
datterselskaper og agenter har din tillatelse til å samle inn alle slike opplysninger
og bruke den som beskrevet ovenfor.

C. Enhetsutrullingstjenester
For å konfigurere og bruke funksjonene for klargjøring av enheter, kontoautentisering og utrulling
av Apple-programvaren og -tjenestene kan det være nødvendig med visse unike identifikatorer
for Apple-produkter og kontoinformasjon. De unike identifikatorene kan inneholde e-postadresse,
Apple-ID, en maskinvareidentifikator for datamaskinen din og enhetsidentifikatorer som du har
angitt i Apple-programvare eller -tjenester for Apple-produkter. Identifikatorene kan logges
i forbindelse med din interaksjon med tjenesten og bruk av disse funksjonene og Apple-

Bedriftsavtale          Side 37

programvare og -tjenester. Ved å bruke disse funksjonene samtykker du i at Apple og
dets datterselskaper og agenter kan samle inn denne informasjonen med det formål
å levere Apple-programvaren og -tjenestene, inkludert bruk av slike identifikatorer for
kontoverifisering og tiltak mot svindel. Hvis du ikke ønsker å oppgi disse opplysningene,
må du ikke bruke anvendelses-, utrullings- eller verifiseringsfunksjonene i Apple-programvare
eller -tjenester.

D. Apple-tjenester
For å kunne teste, levere og forbedre Apples produkter og tjenester, og bare hvis du velger
å bruke tjenestene som tilbys etter avtalen (og når annet ikke er angitt her), er du innforstått
med at Apple, datterselskaper og agenter kan samle inn diagnostiske, tekniske og bruksrelaterte
opplysninger fra Apple-tjenester. Noen av disse opplysningene samles inn på en måte som
ikke identifiserer deg personlig. Apple vil imidlertid i noen tilfeller ha behov for å samle inn
opplysninger som kan identifisere deg personlig, men bare hvis Apple er i god tro med hensyn
til at en slik innsamling er rimelig nødvendig for å (a) tilby Apple-tjenester, (b) overholde rettslige
prosedyrer eller krav, (c) verifisere overholdelse av vilkårene i denne avtalen, (d) forebygge
svindel, herunder undersøke potensielle tekniske problemer eller overtredelser eller (e) ivareta
rettigheter, eiendom og sikkerheten for Apple, utviklere, kunder eller offentligheten etter hva som
er lovlig påkrevd eller tillatt Ved å installere eller bruke slike Apple-tjenester, erkjenner du
og godtar at Apple og dets datterselskaper og agenter har din tillatelse til å samle inn all
slik informasjon og bruke den som beskrevet i dette punktet. Videre er du innforstått
med at Apple kan dele diagnostiske, tekniske og bruksrelaterte logger og opplysninger (unntatt
personlig identifiserbare opplysninger) med samarbeidspartnere og tredjepartsutviklere, slik at de
kan forbedre sine produkter og tjenester som brukes på eller i forbindelse med Apple-produkter.

E. Personvernerklæring
Opplysninger som samles inn etter dette punkt 14.2, behandles i samsvar med Apples
personvernerklæring på https://www.apple.com/no/legal/privacy/.

14.3 Overdragelse; forhold mellom partene
Denne avtalen kan ikke overføres, og ingen av dine forpliktelser i denne avtalen kan delegeres,
helt eller delvis, av deg på juridisk grunnlag, ved fusjon eller på noen annen måte, uten at det
på forhånd innhentes uttrykkelig skriftlig samtykke fra Apple, og forsøk på slik overføring uten
samtykke vil ikke være gyldig. For å sende en forespørsel om samtykke fra Apple til overføring av
avtalen logger du på kontoen din på developer.apple.com og følger trinnene under Membership
(Medlemskap). Denne avtalen kan ikke tolkes som en stiftelse av et partnerskap, fellesforetak,
et økonomisk fellesskap eller annen form for juridisk forbindelse mellom deg og Apple, og du skal
ikke ville motarbeide denne bestemmelsen på noen som helst måte. Denne avtalen begunstiger
ikke noen tredjeparter.

14.4 Uavhengig utvikling
Ingenting i denne avtalen vil skade Apples rett til å utvikle, anskaffe, lisensiere, markedsføre,
markedsføre eller distribuere produkter eller teknologier som utfører samme eller lignende
funksjoner som, eller på annen måte konkurrerer med, omfatter produktene dine eller andre
produkter eller teknologier som du kan utvikle, produsere, markedsføre eller distribuere.

14.5 Meldinger
Meldinger i forbindelse med denne avtalen skal være skriftlige når annet ikke er angitt i punkt 14.3.
Varsler regnes for å være gitt av Apple når de sendes til deg på e-postadressen eller postadressen
du oppga i påmeldingsprosessen. Når annet ikke er angitt i punkt 14.3, anses alle meldinger
til Apple i forbindelse med denne avtalen som gitt når (a) de avleveres personlig, (b) de mottas
senest tre virkedager etter å ha blitt sendt med bud og med kvittering for mottak, og (c) de
mottas fem virkedager etter å ha blitt sendt med vanlig eller rekommandert post med portoen
betalt til følgende Apple-adresse: Developer Relations Legal, Apple Inc., One Apple Park Way,

Bedriftsavtale          Side 38

MS 37-2ISM, Cupertino, California, 95014 USA Du samtykker i å motta underretninger på e-post
og er enig i at underretninger som Apple sender deg elektronisk, oppfyller alle lovbestemte
kommunikasjonskrav. En part kan endre e-postadresse eller postadresse ved å varsle den andre
parten skriftlig som beskrevet ovenfor.

14.6 Tilsidesettelse av bestemmelser
Hvis en rettsinstans skulle finne at en del av denne avtalen er i strid med gjeldende lovgivning,
skal den aktuelle delen gjøres gjeldende i videst mulig utstrekning overfor partene, og resten
av denne avtalen skal fortsette å gjelde i fullt omfang. Imidlertid, hvis gjeldende lov forbyr eller
begrenser deg fra å fullføre og spesifikt å overholde punktene i denne avtalen med tittelen
«Intern brukslisens og begrensninger», «Dine forpliktelser», «Apple-sertifikater; tilbakekalling»
eller «Implementering», eller forhindrer håndheving av noen av disse punktene, vil denne avtalen
umiddelbart opphøre, og du må umiddelbart avbryte all bruk av Apple-programvaren som
beskrevet i punktet med tittelen «Avtaleperiode og oppsigelse».

14.7 Frafallelse og tolkning
Selv om en bestemmelse i denne avtalen ikke gjøres gjeldende, har Apple rett til på et senere
tidspunkt å gjøre denne eller andre bestemmelser gjeldende. Lover og forskrifter som forutsetter
at ordlyden i en kontrakt skal tolkes med hjelp fra forfatteren av kontrakten, gjelder ikke for
denne avtalen. Punktoverskriftene har utelukkende praktiske hensyn og skal ikke legges til
grunn for tolkning av denne avtalen.

14.8 Eksportkontroll
A. Du kan bare bruke, eksportere, gjeneksportere, importere, selge, utgi eller overdra Apple-
programvare, -tjenester eller -dokumentasjon i samsvar med gjeldende amerikansk lovgivning,
gjeldende lovgivning i det land hvor du har kjøpt Apple-programvare, og andre relevante lover
og forskrifter. Spesielt, men uten begrensning, kan ikke Apple-programvaren, -tjenestene,
kildekoden, teknologien og dokumentasjonen (samlet referert til som «Apple-teknologi»
i forbindelse med dette punkt 14.8) eksporteres, reeksporteres, overføres eller frigis (a) til
et hvilket som helst amerikansk embargo-land eller -regioner eller (b) til noen på US Treasury
Departments liste over spesialutpekte statsborgere eller US Department of Commerce's Denied
Persons List eller på andre lister med begrenset parti. Ved å bruke Apple-teknologien fremholder
og garanterer du at du ikke befinner deg i et slikt land eller en slik region eller står på en slik liste.
Du godtar også at du ikke vil bruke Apple-teknologien til noen formål som er forbudt i henhold
til amerikansk lov, inkludert, uten begrensning, utvikling, design, produksjon eller produksjon
av kjernefysiske våpen, raketter, kjemiske eller biologiske våpen eller annet til militær sluttbruk,
slik dette er definert i 15 CFR § 744 i den føderale amerikanske lovgivningen. Du bekrefter at
betaversjoner av Apple-teknologien bare vil bli brukt til utviklings- og testformål, og at de ikke
vil bli leid ut, solgt, leaset, underlisensiert, overdratt eller på annen måte overført. Dessuten
bekrefter du at du ikke vil selge, overdra eller eksportere produkter, prosesser eller tjenester
som er et direkte produkt av slik betaversjon av Apple-teknologi.

B. Du bekrefter og garanterer at du og eventuelle personer og juridiske personer som kontrollerer
deg eller har kontroll sammen med deg, ikke (a) på eventuelle sanksjonslister i landene eller
regionene der App Store er tilgjengelig, (b) gjør forretninger i et av de amerikanske embargo-
landene eller regionene, og (c) en militær sluttbruker, slik dette er definert i og omfattes av
15 C.F.R. § 744 i den føderale amerikanske lovgivningen. Slik begrepet brukes i punkt 14.8,
betyr «kontroll» og «kontrollere» at en person eller juridisk person direkte eller indirekte har
myndighet til å styre eller påvirke administrasjonen av den andre juridiske personen, enten
gjennom eierskap av verdipapirer med stemmerettigheter, interesser i registrert kapital,
gjennom avtaler eller på andre måter.

14.9 Offentlige sluttbrukere
Apple-programvaren og den tilhørende dokumentasjonen er definert som «Commercial Items»

Bedriftsavtale          Side 39

slik det er definert i 48 C.F.R. § 2.101, og består av «Commercial Computer Software» og
«Commercial Computer Software Documentation» slik begrepene brukes i 48 C.F.R. §12.212
eller 48 C.F.R. § 227.7202 avhengig av hva som gjelder. I henhold til 48 C.F.R. §12.212
eller 48 C.F.R. §227.7202-1 til 227.7202-4 blir den kommersielle dataprogramvaren og
Dokumentasjonen for den kommersielle dataprogramvaren lisensiert til sluttbrukere hos
amerikanske myndigheter (a) bare som kommersielle artikler, og (b) bare med de rettigheter som
også gis til andre sluttbrukere i henhold til gjeldende vilkår. Upubliserte rettigheter forbeholdes
under lovgivningen om opphavsrettigheter for USA.

14.10 Tvisteløsning; gjeldende lovgivning
Eventuelle rettstvister og andre uoverensstemmelser mellom deg og Apple i forbindelse med denne
avtalen, Apple-programvare eller forholdet mellom Deg og Apple skal løses ved retten i Northern
District of California, og du og Apple samtykker med hensyn til avgjørelse av rettstvister og
uoverensstemmelser når det gjelder eventuelle rettssaker og annen tvisteløsning. Denne avtalen
er underlagt føderal amerikansk rett og delstatlig californisk rett, men likevel slik at de californiske
lovvalgsreglene ikke får anvendelse. Uten hensyn til det ovenstående gjelder følgende:

(a) Hvis du er et byrå, et organ eller en avdeling for den føderale regjeringen i USA, skal denne
avtalen styres i samsvar med lovene i USA, og i fravær av gjeldende føderal lov vil lovene
i delstaten California gjelde. Videre, og uansett hva som angis i denne avtalen (herunder blant
annet punkt 10 (Skadesløsholdelse)), skal alle krav, klager og tvister være gjenstand for
Contract Disputes Act (41 U.S.C. §§601-613), Tucker Act (28 U.S.C. § 1346(a) og § 1491) eller
Federal Tort Claims Act (28 U.S.C. §§ 1346(b), 2401-2402, 2671-2672, 2674-2680), avhengig
av hva som er relevant, eller andre anvendelige rettskilder. For å unngå tvil: Hvis du er et byrå,
et organ eller en avdeling for de føderale, statlige eller lokale myndighetene i USA eller en
amerikansk offentlig og godkjent utdanningsinstitusjon, er dine skadesløsholdelsesforpliktelser
bare gjeldende i den grad de ikke vil forårsake at du bryter gjeldende lovgivning (f.eks. USAs
Anti-Deficiency Act), og du har lovpålagt autorisasjon eller autoriserende vedtekter;
(b) Hvis du (som en juridisk person som inngår denne avtalen) er en offentlig godkjent
utdanningsinstitusjon eller et delstatlig eller lokalt amerikansk direktorat, organ eller departement,
vil (a) denne avtalen være underlagt og bli tolket i samsvar med lovgivningen i den delstaten (i USA)
hvor den juridiske personen er plassert, unntatt den del av loven som dreier seg om rettstvister,
og (b) enhver rettssak eller annen tvisteløsning mellom deg og Apple i forbindelse med denne
avtalen eller denne avtalen, Apple-programvare eller ditt forhold til Apple skal løses ved den
føderale rett i Northern District of California, og du og Apple samtykker herved til dette distriktets
jurisdiksjon og eksklusive verneting med mindre et slikt samtykke er uttrykkelig ulovlig i det land
hvor den juridiske personen er plassert.
(c) Hvis du er en internasjonal, mellomstatlig organisasjon som har fått immunitet fra
jurisdiksjonen i nasjonale domstoler gjennom Din mellomstatlige kontrakt eller avtale, skal alle
tvistemål eller krav som oppstår som følge av eller knyttet til denne avtalen, eller brudd på den,
avgjøres ved voldgift under voldgiftsreglene til Det internasjonale handelskammer («ICC-
reglene») som gjelder på det tidspunktet det søkes om voldgift, av tre meglere som er utpekt
i samsvar med slike regler, og vil bli gjennomført i henhold til reglene for bevisopptak i
internasjonal voldgift fremsatt av International Bar Association (IBA). Voldgiften skal foregå
i London i England. Voldgiften skal gjennomføres på engelsk. Hvis Apple ber om det, skal du
dokumentere din status som mellomstatlig organisasjon med slike privilegier og slik immunitet.

Denne avtalen er uttrykkelig ikke underlagt FN-konvensjonen om kontrakter for internasjonale
løsørekjøp.

14.11 Avtalens fullstendighet; gjeldende språk
Denne avtalen utgjør hele avtalen mellom partene med hensyn til bruk av Apple-programvare,
Apple-tjenester og Apple-sertifikater som er lisensiert i henhold til denne avtale. Når det gjelder
avtalens gjenstand, erstatter denne avtalen alle tidligere overenskomster og avtaler, når annet

Bedriftsavtale          Side 40

ikke framgår av avtalen. Til tross for det foregående, i den grad du får utstyr for
forhåndsutgivelse under programmet og slikt materiale for forhåndsutgivelse er underlagt en
egen lisensavtale, godtar du at lisensavtalen som følger med slikt materiale i tillegg til punkt 9
(Konfidensialitet) av denne avtalen skal også regulere din bruk av slikt materiale. Hvis du har
inngått eller senere inngår Xcode- og Apple SDK-avtale, er det lisensavtalen for Apple Enterprise
Developer Program som gjelder ved uoverensstemmelser mellom de to med hensyn til avtalens
gjenstand. Dette forutsetter imidlertid at lisensavtalen for Apple Enterprise Developer Program
ikke har til formål å hindre deg i å utøve rettigheter som tilkommer deg ifølge Xcode- og Apple
SDK-avtalen i samsvar med vilkårene i den. Denne avtalen kan bare endres (a) ved et skriftlig
endringstillegg som er underskrevet av begge parter, eller (b) i den utstrekning det er tillatt etter
denne avtalen (f.eks. etter skriftlig varsel via post eller e-post fra Apple til deg). Oversettelse
foretas bare som en tjeneste overfor deg, og ved uoverensstemmelse mellom den engelske
versjon av avtalen og den oversatte versjon er den engelske versjon gjeldende i den utstrekning
det ikke begrenses av lovgivningen i ditt område. Hvis du har adresse i provinsen Quebec
i Canada, eller er en statlig organisasjon i Frankrike, gjelder følgende bestemmelse for deg:
Partene bekrefter herved at de har bedt om at denne avtalen og alle tilknyttede dokumenter
utarbeides på engelsk. Les parties ont exigé que le présent contrat et tous les documents
connexes soient rédigés en anglais.

Bedriftsavtale          Side 41

Vedlegg 1
(til avtalen)

Tilleggsvilkår for Apples pushvarslingstjeneste og lokale varslinger

Følgende vilkår supplerer vilkårene i avtalen og gjelder all bruk av APN-tjenesten (Apples
pushvarslingstjeneste):

1. Bruk av APN
1.1 Du kan bare bruke APN i internappen og kortene dine og/eller til å sende Safari-
pushvarslinger til macOS-skrivebordet til brukere på nettstedet ditt som har valgt å motta varsler
via Safari på macOS. Du, internappen din og/eller kortet ditt kan bare få tilgang til APN-en via
API-en for APN og bare hvis du har fått tildelt en pushapp-ID av Apple. Med unntak av en
tjenesteleverandør som hjelper deg med APN-en, skal du ikke dele din pushapp-ID med
tredjeparter. Du er innforstått med at du ikke får tilgang til eller bruker APN etter avtalens
utløp eller opphør.

1.2 Du har tillatelse til å bruke APN og APN-API-er bare for det formål å sende
pushvarslinger til internappen, kortet eller til macOS-skrivebordet til brukere av nettstedet
ditt som har valgt å motta Safari-pushvarslinger via Safari på macOS, eller som tillatt i avtalen
(inkludert, men ikke begrenset til vedlegg 2), APN-dokumentasjonen og alle gjeldende lover
og forskrifter (inkludert alle lover om immateriell eiendom).

1.3 Du er innforstått med at før du sender en endelig bruker pushvarslinger via APN-en,
må sluttbrukeren samtykke til å motta slike varslinger. Du skal ikke deaktivere, overstyre eller
på annen måte påvirke vinduer som Apple har implementert for å innhente samtykke, eller Apples
systeminnstillinger for å aktivere eller deaktivere varslingsfunksjonaliteten. Hvis sluttbrukerens
samtykke til å motta pushvarslinger blir nektet eller senere trukket tilbake, kan du ikke sende
sluttbrukeren pushvarslinger.

2. Tilleggskrav
2.1 Du kan ikke bruke APN eller lokale varslinger til å sende uønskede meldinger til
sluttbrukere eller for phishing eller spamming, inkludert, men ikke begrenset til, aktiviteter
som bryter med lover og forskrifter mot spamming, eller som ellers er upassende eller ulovlige.
APN og lokale varsler bør brukes til å sende relevante meldinger til en bruker som gir en fordel
(f.eks. et svar på en sluttbrukerforespørsel om informasjon, tilveiebringe relevant informasjon
som er relevant for internappen).

2.2 Du kan ikke bruke APN eller lokale varslinger for reklame, fremming av produkter eller
direkte markedsføring av noe slag (f.eks. mersalg, kryssalg osv.), inkludert, men ikke begrenset
til, sending av meldinger for å fremme bruken av internappen eller kunngjøre tilgjengeligheten
av nye funksjoner eller versjoner. Uten hensyn til det ovenstående kan du bruke APN eller lokale
varslinger for salgsfremmende formål i forbindelse med kortet ditt så lenge slik bruk er direkte
knyttet til kortet, f.eks. kan en verdikupong til en butikk sendes til kortet ditt i Lommebok.

2.3 Du skal ikke overbelaste APN-ens generelle nettverkskapasitet eller båndbredde eller
unødig belaste et Apple-produkt eller en sluttbruker med overdrevne mengder pushvarslinger
eller lokale varslinger, slik Apple kan avgjøre etter eget rimelig skjønn. Du skal dessuten ikke
skade eller påvirke Apples nettverk eller servere eller tredjeparts servere eller nettverk som
er koblet til APN-en, eller på annen måte avbryte andre utvikleres bruk av APN-en.

2.4 Du kan ikke bruke APN-en eller lokale varslinger til å sende materiale som inneholder
uanstendig, pornografisk, støtende eller ærekrenkende innhold eller materiale av noe slag
(tekst, grafikk, bilder, fotografier, lyder osv.), eller annet innhold eller materiale som kan bli
oppfattet som støtende av sluttbrukeren av internappen, kortet ditt eller nettstedet ditt.

Bedriftsavtale          Side 42

2.5 Du kan ikke overføre, lagre eller på annen måte gjøre tilgjengelig noe materiale som
inneholder virus eller annen datamaskinkode, filer eller programmer som kan skade, forstyrre
eller begrense normal drift av APN-en eller et Apple-produkt, og du godtar å ikke deaktivere,
spoofe, hacke eller på annen måte forstyrre mekanismer for sikkerhet, digital signering,
verifisering eller autentisering som er innlemmet i eller brukes av APN-en, eller gjøre det
mulig for andre å gjøre det.

3. Tilleggsvilkår for hjemmesidepush-ID-er. Med forbehold om vilkårene i denne
avtalen er du innforstått med at Safari-pushvarslinger som du sender ved hjelp av
hjemmesidepush-ID-en din, må sendes under eget navn, varemerke eller merke (f.eks. bør
en bruker vite at kommunikasjonen kommer fra hjemmesiden din) og må inneholde et ikon,
et varemerke, en logo eller annet identifikasjonsmerke for hjemmesiden din. Du skal ikke gi
uriktige opplysninger om eller utgi deg for å være en annen hjemmeside eller en annen enhet
eller på annen måte villede brukere om avsenderen av Safari-pushvarslingen. I det omfang
du henviser til et tredjeparts varemerke eller merke i Safari-pushvarslingen, erklærer du at du
har nødvendige rettigheter.

4. Levering via APN eller via lokale varsler. Du er innforstått med at for å kunne tilby
APN-en og gjøre pushvarslingene dine tilgjengelige på Apple-produkter kan Apple overføre
pushvarslingene dine via forskjellige offentlige nettverk og på forskjellige medier samt redigere
eller endre pushvarslingene dine så de oppfyller tekniske krav og andre krav for tilkobling til
nettverk eller enheter. Du er innforstått med at APN ikke er – og ikke er ment å være – en
garantert eller sikker leveringstjeneste, og du bør ikke bruke den som det. Dessuten er det
en forutsetning for bruk av APN-en eller for å levere lokale varslinger at du ikke skal overføre
sensitive personlige eller fortrolige opplysninger som tilhører en enkeltperson (f.eks.
personnummer, opplysninger om bankkontoer og økonomiske transaksjoner eller andre
opplysninger som personen har rimelig grunn til å forvente sendes sikkert) som del av en slik
varsling, og du skal overholde gjeldende krav om varsel eller samtykke med hensyn til
innsamling, overføring, vedlikehold, behandling eller bruk av en sluttbrukers personopplysninger.

5. Dine erklæringer. Du bekrefter og er innforstått med følgende:
5.1 Apple kan når som helst med eller uten forhåndsvarsel til deg (a) endre APN-en,
herunder endre eller fjerne funksjoner, eller (b) endre, ugyldiggjøre, gjenutstede eller gjenpublisere
API-ene for APN. Du forstår at slike endringer kan kreve at du endrer eller oppdaterer internappen,
kortet eller nettstedet på egen bekostning. Apple har ingen underforstått eller uttrykkelig plikt til
å levere eller fortsette med å levere APN-en og kan til enhver tid stanse eller avbryte APN-en helt
eller delvis. Apple er ikke erstatningspliktig for tap, skader eller kostnader som du eller annen part
påføres fordi en tjeneste stanses eller avbrytes eller APN-en eller API-ene for APN endres.

5.2 APN-en er ikke tilgjengelig på alle språk eller i alle land eller regioner, og Apple erklærer
ikke at APN-en er passende eller tilgjengelig og kan brukes på et bestemt sted. Hvis du velger
å bruke APN-en, skjer det på eget initiativ, og du er selv ansvarlig for å overholde gjeldende
lovgivning, herunder blant annet gjeldende lokal lovgivning.

5.3 Apple leverer APN-en til deg for din bruk med internappen, kortet eller nettstedet,
og gir ikke APN-en direkte til noen sluttbrukere. Du erkjenner og godtar at pushvarslinger sendes
av deg, ikke Apple, til sluttbrukeren av internappen, kortet eller nettstedet, og at du alene er
ansvarlig for alle data og alt innhold som overføres der, og for bruk av APN-en. Videre erkjenner
du og godtar at alle lokale varsler sendes av deg, ikke Apple, til brukeren av internappen, og du
er eneansvarlig og ansvarlig for all data eller innhold som overføres i den.

5.4 Apple gir ingen garantier overfor deg i forbindelse med tilgjengelighet eller oppetid
for APN og er ikke forpliktet til å tilby vedlikehold, teknisk eller annen støtte for APN.

Bedriftsavtale          Side 43

5.5 Apple forbeholder seg retten til å fjerne din tilgang til APN-en, begrense din bruk
av APN-en eller tilbakekalle pushapp-ID-en din når som helst etter eget skjønn.

5.6 Apple kan overvåke og samle inn opplysninger (herunder blant annet tekniske og
diagnostiske opplysninger) om din bruk av APN-en for å hjelpe Apple med å forbedre APN-en
og andre Apple-produkter eller -tjenester og kontrollere om du overholder denne avtalen,
men forutsatt at Apple ikke får tilgang til eller utleverer innholdet av en pushvarsling med mindre
Apple har grunn til å tro at det er nødvendig for å (a) etterkomme juridiske forespørsler eller
anmodninger, (b) håndheve vilkårene i denne avtalen, herunder undersøkelse av potensielle
krenkelser av den, (c) finne, hindre eller på annen måte behandle sikkerhetstrusler, svindel eller
tekniske problemer eller (d) beskytte Apples, utvikleres, kunders eller offentlighetens rettigheter,
eiendom eller sikkerhet i samsvar med loven. Uten hensyn til det ovenstående er du innforstått
med at iOS, iPadOS, macOS og watchOS kan få tilgang til pushvarslinger lokalt på en brukers
enhet bare for å svare på brukerhenvendelser og tilpasse brukeropplevelsen og forslag
vedrørende enheten.

6. Ytterligere ansvarsfraskrivelse. APPLE ER IKKE ERSTATNINGSPLIKTIG FOR SKADER
ELLER TAP SOM SKYLDES BRUK AV APN-EN, INKLUDERT AT APN-EN AVBRYTES,
ELLER BRUK AV VARSLINGER, HERUNDER BLANT ANNET STRØMBRUDD, SYSTEMFEIL,
NETTVERKSANGREP, PLANLAGT ELLER IKKE PLANLAGT VEDLIKEHOLD ELLER ANDRE
AVBRYTELSER.

Bedriftsavtale          Side 44

Vedlegg 2
(til avtalen)

Tilleggsvilkår for bruk av MDM og konfigurasjonsprofiler

1. Bruk av MDM og konfigurasjonsprofiler
1.1 Du kan få tilgang til eller bruke MDM bare for intern administrasjon av dine ansattes
Apple-merkede enheter som eies eller kontrolleres av deg, eller dine autoriserte utvikleres
autoriserte testenheter; eller, hvis du er valgt av Apple som en tredjeparts MDM-utvikler,
utelukkende for å gi tilgang til MDM til MDM-kundene dine som en del av et MDM-kompatibelt
produkt. Det må være installert en konfigurasjonsprofil på hver enhet før MDM eller
enhetskonfigurasjoner brukes med et slikt produkt. Du eller MDM-kundene dine kan bare bruke
MDM med et sertifikat og en konfigurasjonsprofil konfigurert for å svare på sertifikatet som er
tilordnet deg eller en slik MDM-kunde for dine MDM-kompatible produkter. Bruk av MDM er bare
tillatt som uttrykkelig autorisert i denne avtalen, MDM-protokollen og dokumentasjonen og
i samsvar med gjeldende lover.

1.2 For å bruke MDM må du ha en sikker server for å kunne samhandle med Apples APN
og/eller andre Apple-nettjenester. Du skal ikke overbelaste den generelle nettverkskapasiteten
eller båndbredden til slike servere eller tjenester eller skade, forstyrre eller ødelegge Apples
nettverk eller servere, tredjepartsnettverk eller -servere som er koblet til APN-en, andre Apple-
nettjenester eller MDM.

1.3. Med unntak av det som er uttrykkelig angitt her, skal du ikke dele materiale eller
dokumentasjon levert av Apple som en del av MDM med noen tredjepart. Når annet ikke framgår
av uttrykkelig tillatelse, skal du ikke å selge, videreselge, lease eller på annen måte gi tilgang
til eller gi mulighet til bruk av MDM helt eller delvis for en tredjepart eller prøve å opprette et
substitutt eller lignende tjeneste via bruk av eller tilgang til MDM, eller bruke MDM med andre
produkter enn kompatible Apple-produkter.

2. Tilleggskrav for intern utrulling
2.1 Hvis Du bruker MDM for din egen interne utrulling, godtar du å informere dine ansatte
og/eller tillatte brukere før installasjon av konfigurasjonsprofiler at du vil kunne samhandle med
utrullingsenhetene deres eksternt, inkludert, men ikke begrenset til, ved å inspisere, installere
eller fjerne profiler, se hvilke apper som er installert, bruke sikre slettingsfunksjoner og håndheve
enhetspassordene. Som vilkår for å bruke MDM-protokollen til slike formål erklærer du overfor
Apple at du har alle nødvendige rettigheter og samtykker til å samle inn, bruke og administrere
informasjon du får via bruk av MDM-protokollen på denne måten.

2.2 Du skal ikke bruke MDM til å overvåke dine ansatte, dine tillatte brukere eller
utrullingsenheter på en måte som det ikke er opplyst om, eller til phishing, høsting eller annen
innsamling av uautorisert informasjon, herunder blant annet aktiviteter som krenker brukerens
personvern, eller som er upassende eller ulovlige.

2.3 All informasjon du får gjennom MDM for intern utrulling, kan bare brukes til din interne
informasjonsteknologi og enhetsadministrasjonsformål og i samsvar med gjeldende lover.

3. Tilleggskrav for MDM-kompatible produkter
3.1 Når annet ikke framgår av punkt 2, skal du bare bruke MDM til å utvikle og distribuere
MDM-kompatible produkter til MDM-kundene hvis Apple velger deg som tredjepartsutvikler
for MDM-kompatible produkter. Du kan ikke bruke MDM, helt eller delvis, til å levere MDM-
kompatible produkter for ikke-kommersiell, personlig bruk med mindre annet er uttrykkelig tillatt
skriftlig av Apple. Videre kan du ikke lisensiere, selge eller på annen måte levere MDM, helt eller
delvis, unntatt for bruk innenfor et kompatibelt produkt.

Bedriftsavtale          Side 45

3.2 MDM-kompatible produkter kan ikke utvikles eller markedsføres for å overvåke
sluttbrukere eller kompatible Apple-produkter på noen uautorisert måte, for eksempel phishing,
høsting eller aktiviteter som bryter brukerens personvern, eller som på annen måte er upassende
eller ulovlige.

3.3 Med mindre annet er angitt her, kan all informasjon du får gjennom bruk av MDM,
bare brukes til å utvikle eller rulle ut MDM-kompatible produkter for MDM-kundene dine og
i samsvar med gjeldende lover.

4. Sertifikatbruk for kompatible produkter
4.1 Du forstår at MDM-kundene dine må innhente et sertifikat fra Apple før de bruker MDM
med de kompatible produktene dine, og kan søke om et slikt sertifikat hvis du har signert deres
forespørsel om sertifikatsignering. Du kan kun signere forespørsler om sertifikatsignering
for MDM-kundene som du har bekreftet bedriftsnavn og individuell kontaktinformasjon for.
På forespørsel godtar du å gi slik informasjon til Apple og samarbeide med Apple angående deres
bruk av MDM – for eksempel å kontakte en slik enhet hvis det er et problem med deres bruk av
MDM eller sertifikatapplikasjon.

4.2 Du kan ikke levere, dele eller overføre sertifikatet ditt for autentisering av MDM-kunder til
noen annen enhet, inkludert MDM-kundene dine eller noen av forhandlerne dine. Du samtykker
i å treffe egnede tiltak for å ivareta sikkerheten og personvernet til et slikt sertifikat, og kan ikke
inkludere det i ditt kompatible produkt. For å gjøre det klart kan du bruke MDM-protokollen til å
utvikle ditt kompatible produkt for å hjelpe MDM-kundene dine med å generere nøkler og sende
en forespørsel om sertifikatsignering til deg. Du kan ikke generere eller på annen måte få tilgang
til MDM-kundens private nøkkel, og du kan heller ikke forstyrre Apples prosesser for å levere
sertifikater. Videre skal du ikke oppfordre andre til å bryte vilkårene i tjenesteavtalen for sertifikatet
med Apple eller noen av Apples retningslinjer for bruk av MDM, konfigurasjonsprofiler eller
sertifikater.

4.3 Du er eneansvarlig for å gi MDM-kundene støttet og hjelp, inkludert, men ikke begrenset
til, dokumentasjon og sluttbrukerstøtte og garantier.

5. Dine erklæringer: Du bekrefter og er innforstått med følgende:
5.1 Alle konfigurasjonsprofiler som sendes via MDM eller godkjente mekanismer, sendes av
deg, ikke Apple, og du er eneansvarlig og ansvarlig for bruk av MDM og konfigurasjonsprofiler
av deg, dine ansatte, dine autoriserte utviklere eller MDM-kundene dine.

5.2 Apple kan når som helst, med eller uten forvarsel til deg, (a) endre, suspendere eller
avvikle hele eller deler av MDM, inkludert å endre eller fjerne en hvilken som helst funksjon eller
funksjonalitet eller (b) endre, gjenutstede eller gjenpublisere MDM-protokollen. Apple gir ingen
garantier med hensyn til tilgjengelighet, pålitelighet eller ytelse til MDM. Apple forplikter seg ikke
til å tilby vedlikehold eller levere teknisk støtte eller annen støtte for MDM.

5.3 Apple forbeholder seg retten til å fjerne din tilgang til MDM når som helst etter eget
skjønn. Apple forbeholder seg også retten til å tilbakekalle eller deaktivere sertifikatene dine,
eller MDM-kundenes sertifikater for MDM, etter eget skjønn.

6. Ytterligere ansvarsfraskrivelse. APPLE SKAL IKKE VÆRE ANSVARLIG FOR
SKADER ELLER TAP SOM OPPSTÅR FRA ELLER RELATERT TIL DIN BRUK AV MDM ELLER
KONFIGURASJONSPROFILER, INKLUDERT, MEN IKKE BEGRENSET TIL, PLANLAGT ELLER
UPLANLAGT VEDLIKEHOLD, TJENESTEAVBRUDD, TAPTE ELLER STJÅLNE DATA,
ANSVAR FOR TILGANG TIL UTRULLINGSENHETER GJENNOM BRUK AV MDM ELLER
KONFIGURASJONSPROFILER (INKLUDERT EVENTUELLE PERSONVERNSBRUDD RELATERT
TIL DETTE) ELLER FOR APPLES YTELSE ELLER MANGLENDE YTELSE I HENHOLD TIL
DENNE AVTALEN.

Bedriftsavtale          Side 46

Vedlegg 3
(til avtalen)

Tilleggsvilkår for bruk av iCloud

Følgende vilkår supplerer vilkårene i avtalen og gjelder for din bruk av iCloud-tjenesten
for programvareutvikling og -testing i forbindelse med internappen og nettappen.

1. Bruk av iCloud
1.1 Internappene og/eller nettappene dine kan bare få tilgang til iCloud-tjenesten hvis du har
fått tildelt en rett til dette fra Apple. Du skal åpne iCloud-tjenesten eller andre innholdselementer,
data eller opplysninger bare via API-ene for iCloud Storage, API-ene for CloudKit eller via
CloudKit-konsollen som tilbys som en del av programmet. Du skal ikke dele din rett med
tredjepart eller bruke den til formål som ikke uttrykkelig er tillatt av Apple. Du skal bruke iCloud-
tjenesten, API-ene for iCloud Storage og API-ene for CloudKit bare slik det er uttrykkelig angitt
i denne avtalen og iCloud-dokumentasjonen, og i samsvar med alle gjeldende lover og forskrifter.
Nettappen din får tilgang til og kan bruke iCloud-tjenesten (f.eks. til å lagre den samme typen
data som blir hentet eller oppdatert i en internapp) bare så lenge din bruk av iCloud-tjenesten
i nettappen er sammenlignbar med din bruk i den tilsvarende internappen etter Apples eget
skjønn. Hvis du uansett grunn ifølge Apple-tjenester kan bruke mer enn din tildelte lagringsplass
i iCloud for å overføre data til en annen lagringsplass, skal du bare bruke denne ekstra
lagringsplassen i en rimelig begrenset periode for å utføre disse funksjonene og ikke øke
tildelt lagringsplass og overføring.

1.2 Du er innforstått med at du ikke får tilgang til eller kan bruke iCloud-tjenesten for
programvareutvikling eller -testing etter avtalens utløp eller opphør, men sluttbrukere som har
internappene eller nettappene dine installert, og som har en gyldig sluttbrukerkonto hos Apple
for bruk av iCloud, kan forsatt få tilgang til sine brukergenererte dokumenter, private beholdere
og filer som du har valgt å lagre i sluttbrukerens konto via API-ene for iCloud Storage eller API-
ene for CloudKit i samsvar med gjeldende iCloud-vilkår og disse vilkårene. Du skal aldri påvirke
en brukers mulighet til å få tilgang til iCloud (eller brukerens egne brukergenererte dokumenter,
private beholdere og filer) eller på annen måte påvirke deres bruk av iCloud-tjenesten. Når du
gjelder data du lagrer i offentlige beholdere via API-ene for CloudKit (enten de er generert av deg
eller sluttbrukeren), forbeholder Apple seg retten til å avbryte tilgang til eller slette disse dataene
helt eller delvis etter avtalens utløp eller opphør eller som angitt av Apple i CloudKit-konsollen.

1.3 Internappen din har tillatelse til å bruke iCloud Storage API-ene bare for lagring og
henting av nøkkelverdidata (f.eks. en liste over aksjer i en finansapp, innstillinger for en app) for
internapper og webprogramvare og for å gi sluttbrukerne tilgang til brukergenererte dokumenter
og filer via iCloud-tjenesten. Internappen eller nettappen din kan bruke API-ene for CloudKit
til å lagre, hente og spørre strukturerte data som du velger å lagre i offentlige eller private
beholdere i samsvar med iCloud-dokumentasjonen. Du skal ikke bevisst lagre innhold eller
materiale via API-ene for iCloud Storage eller API-ene for CloudKit som kan føre til at internappen
din overtrer noen av iCloud-vilkårene eller programkravene for internappene dine (f.eks. må ikke
internappen din lagre ulovlig eller krenkende materiale).

1.4 Du kan gi en bruker tilgang til brukergenererte dokumenter og filer fra iCloud via
internappene og nettappene dine. Du skal imidlertid ikke dele kjernedata fra internappen din
med andre internapper eller nettapper, med mindre du deler disse dataene mellom forskjellige
versjoner med samme tittel, eller du har brukersamtykke.

1.5 Du er ansvarlig for alt innhold og materiale du lagrer i iCloud via API-ene for CloudKit og
API-ene for iCloud Storage, og skal treffe rimelige og egnede tiltak for å beskytte opplysninger
du lagrer via iCloud-tjenesten. Når det gjelder tredjepartskrav vedrørende innhold og materiale
som sluttbrukere lagrer i internappene dine via API-ene for iCloud Storage eller API-ene for

Bedriftsavtale          Side 47

CloudKit (f.eks. brukergenererte dokumenter, sluttbrukerinnlegg i offentlige beholdere), er du
ansvarlig for riktig håndtering og omgående behandling av disse kravene, herunder blant annet
etterkomme meldinger som sendes i henhold til Digital Millennium Copyright Act (DMCA).

1.6 Når Apple ikke har gitt annen skriftlig tillatelse, skal du ikke bruke iCloud, API-ene for iCloud
Storage, API-ene for CloudKit eller tilhørende komponenter eller funksjoner for å opprette, motta,
vedlikeholde eller overføre følsomme, individuelt identifiserbare helseopplysninger, herunder
«protected health information» (beskyttede helseopplysninger) (definert i 45 CFR § 160.103),
eller bruke iCloud på en måte som kan gjøre Apple (eller et av Apples datterselskaper) til din
eller en tredjeparts «business associate» (forretningspartner) definert i 45 CFR § 160.103.
Du samtykker i å være eneansvarlig for å overholde rapporteringskrav i henhold til lov eller
kontrakt som oppstår som følge av ditt brudd på dette punktet.

2. Tilleggskrav
2.1 Du er innforstått med at det er begrensninger i lagringskapasitet, overføring og/eller
transaksjoner for iCloud-tjenesten for deg så vel som for sluttbrukerne dine. Hvis du eller dine
sluttbrukere når en slik begrensning, kan du eller dine sluttbrukere være ute av stand til å bruke
iCloud-tjenesten til du eller dine sluttbrukere har fjernet nok data fra tjenesten til å oppfylle
kapasitetsbegrensningene, den økte lagringskapasiteten eller på annen måte endret din bruk
av iCloud, og du eller dine sluttbrukere kan være ute av stand til å få tilgang til eller hente data
fra iCloud i løpet av denne tiden.

2.2 Du kan ikke ta noen avgifter til brukerne for tilgang til eller bruk av iCloud-tjenesten
gjennom internapper eller webprogramvare, og du godtar å ikke selge tilgang til iCloud-tjenesten
på noen annen måte, inkludert men ikke begrenset til å videreselge deler av tjenestene. Du skal
bare bruke iCloud-tjenesten i internappen eller nettappen din til lagring for en sluttbruker som
har en gyldig iCloud-sluttbrukerkonto hos Apple, og bare til bruk i samsvar med vilkårene i en
slik brukerkonto, bortsett fra at du kan bruke API-ene for CloudKit til å lagre data i offentlige
beholdere så sluttbrukere kan få tilgang til dem, uavhengig av om disse brukerne har iCloud-
kontoer. Du skal ikke oppfordre sluttbrukere til å overtre vilkårene for gjeldende iCloud-
tjenesteavtale med Apple eller krenke Apples brukspolitikk for data eller opplysninger som
er lagret i iCloud-tjenesten.

2.3 Du skal ikke unødig bruke den generelle nettverkskapasiteten eller båndbredden
i iCloud-tjenesten eller på annen måte belaste tjenesten med urimelige databelastninger eller
forespørsler. Du skal ikke skade eller påvirke Apples nettverk eller servere eller tredjeparts
servere eller nettverk som er koblet til iCloud, eller på annen måte avbryte andre utvikleres
eller brukeres bruk av iCloud-tjenesten.

2.4 Du skal ikke deaktivere eller påvirke advarsler, systeminnstillinger, meldinger eller
varslinger som legges fram for en sluttbruker av iCloud-tjenesten fra Apple.

3. Dine erklæringer
Du bekrefter og er innforstått med følgende:

3.1 Apple kan når som helst, med eller uten forvarsel til deg (a) endre iCloud Storage API-
ene eller CloudKit-API-ene, inkludert å endre eller fjerne en hvilken som helst funksjon eller
funksjonalitet, eller (b) endre, avvikle, utstede eller publisere slike API-er. Du forstår at slike
endringer kan kreve at du endrer eller oppdaterer internapper eller webprogramvare på egen
bekostning. Apple har ingen uttrykkelig eller underforstått forpliktelse til å tilby, eller fortsette
å tilby, iCloud-tjenesten og kan når som helst suspendere eller avvikle hele eller deler av iCloud-
tjenesten. Apple er ikke erstatningspliktig for tap, skader eller kostnader som du eller annen part

Bedriftsavtale          Side 48

påføres fordi en tjeneste stanses eller avbrytes eller iCloud-tjenesten, API-ene for iCloud Storage
eller API-ene for CloudKit endres.

3.2  iCloud-tjenesten er ikke tilgjengelig på alle språk eller i alle land eller regioner, og Apple
erklærer ikke at iCloud-tjenesten er passende eller tilgjengelig og kan brukes på et bestemt sted.
I det omfang du velger å gi tilgang til iCloud-tjenesten i internappene eller nettappene dine via
API-ene for iCloud Storage eller API-ene for CloudKit (f.eks. for å lagre data i en offentlig eller
privat beholder), gjør du det på eget initiativ og er ansvarlig for overholdelse av gjeldende lover
eller forskrifter.

3.3 Apple gir ingen garantier overfor deg i forbindelse med tilgjengelighet eller oppetid for
iCloud-tjenesten og er ikke forpliktet til å tilby vedlikehold, teknisk eller annen støtte for APN.
Apple er ikke ansvarlig for utgifter, investeringer eller forpliktelser du har gjort i forbindelse med
iCloud-tjenesten, eller for bruk av eller tilgang til den.

3.4 Apple forbeholder seg retten til når som helst etter eget skjønn å stanse eller tilbakekalle
din tilgang til iCloud-tjenesten eller begrense din bruk av iCloud-tjenesten. Apple kan dessuten
når som helst etter eget skjønn pålegge eller justere mengden av transaksjoner dine internapper
eller nettapper kan sende eller motta via iCloud-tjenesten eller de ressursene eller den
kapasiteten de kan bruke.

3.5 Apple kan overvåke og samle inn opplysninger (herunder blant annet tekniske og
diagnostiske opplysninger) om bruk av iCloud-tjenesten via API-ene for iCloud Storage, API-ene
for CloudKit eller CloudKit-konsollen for å hjelpe Apple med å forbedre iCloud-tjenesten og
andre Apple-produkter eller -tjenester, men forutsatt at Apple ikke får tilgang til eller utleverer
sluttbrukerdata som er lagret i en privat beholder via CloudKit, internappdata som er lagret i en
offentlig beholder via CloudKit, eller andre brukergenererte dokumenter, filer eller kjernedata
som er lagret ved hjelp av API-ene for iCloud Storage og iCloud-tjenesten, med mindre Apple
i god tro vurderer at slik tilgang, bruk, bevaring eller utlevering med rimelighet er nødvendig
for å handle i samsvar med en lovfestet eller myndighetsbestemt henvendelse eller forpliktelse,
eller med mindre en sluttbruker på annen måte ber om dette i forbindelse med data som er lagret
via API-ene for iCloud Storage i sluttbrukerens iCloud-konto eller i sluttbrukerens private
beholder via API-ene for CloudKit.

3.6 I den grad du lagrer personlig informasjon knyttet til et individ eller informasjon som en
person kan identifiseres fra (samlet sett «personlige data») i iCloud-tjenesten ved bruk av iCloud
Storage API-er eller CloudKit API-er, vil du videre godtar at Apple (og ethvert gjeldende Apple-
datterselskap for formålene med dette punkt 3.6) vil fungere som din agent for behandling,
lagring og håndtering av slike personopplysninger. Apple skal sørge for at personer som kan
behandle slike personopplysninger, har taushetsplikt (enten i henhold til avtalevilkår eller forpliktelse
i henhold til et relevant lovkrav). Apple har ingen eiendomsrett til slike personopplysninger bare fordi
du bruker iCloud-tjenesten. Du er innforstått med at du er eneansvarlig for å sikre at du overholder
all gjeldende lovgivning, herunder personvernlovgivning vedrørende bruk eller innsamling
av opplysninger via iCloud-tjenesten. Du er også ansvarlig for alle aktiviteter knyttet til
personopplysninger, herunder blant annet overvåking av opplysninger og aktiviteter, løsning av
problemer med upassende data og aktiviteter og fjerning og avslutning av tilgang til data. Du er
videre ansvarlig for å beskytte og begrense tilgang til slike personopplysninger for ditt personell
og for handlingene til ditt personell som har tilgang til å bruke iCloud-tjenesten på dine vegne.
Personopplysninger fra deg og dine brukere til Apple via iCloud-tjenesten kan bare brukes
av Apple hvis det er nødvendig for å levere og forbedre iCloud-tjenesten og utføre følgende
handlinger på dine vegne. Apple skal

Bedriftsavtale          Side 49

(a) bruke og håndtere disse personopplysningene bare i samsvar med instrukser og tillatelser fra
deg i denne avtalen samt gjeldende lover, forskrifter, avtaler eller traktater. Personopplysninger
blir i EØS og Sveits bare håndtert av Apple i samsvar med instrukser og tillatelser fra deg i denne
avtalen, når annet ikke er påkrevd etter EUs regelverk eller medlemsstatenes lovgivning. I så fall
skal Apple varsle deg om dette andre lovkravet (unntatt i begrensede tilfeller hvor det er forbudt
etter loven at Apple gjør det),
(b) gi deg rimelige metoder for å administrere anmodninger om brukertilgang, sletting eller
begrensning som definert i gjeldende lovgivning. Hvis det av et datatilsyn eller en tilsvarende
myndighet innledes en etterforskning av deg i forbindelse med din berettigede bruk av iCloud-
tjenesten, skal Apple yte hjelp og støtte innenfor rimelighetens grenser,
(c) underrette deg på rimelig måte etter Apples valg uten unødig forsinkelse og ved å ta hensyn
til gjeldende lovkrav som krever at du gir beskjed innenfor en spesifikk tidsramme hvis Apple blir
oppmerksom på at dine personopplysninger er endret, slettet eller mistet som følge av
uautorisert tilgang til tjenesten. Du er ansvarlig for å gi Apple oppdaterte kontaktopplysninger
for slike varslingsformål i samsvar med vilkårene i denne avtalen,
(d) gjøre følgende tilgjengelig for deg: opplysninger som er nødvendige for å demonstrere
overholdelse av forpliktelser i samsvar med artikkel 28 i europaparlaments- og rådsforordning
(EU) 2016/679 av 27. april 2016 (GDPR) og tillate og bidra til revisjoner som kreves i henhold til
disse bestemmelsene, men forutsatt at du er innforstått med at Apples ISO 27001- og 27018-
sertifiseringer skal anses som tilstrekkelige for slike nødvendige revisjonsformål,
(e) hjelpe deg på enhver rimelig måte etter Apples valg med å overholde forpliktelsene i henhold
til artikkel 33–36 i GDPR. Hvis Apple mottar en tredjepartsanmodning om informasjon du har
lagret i iCloud-tjenesten, og hvis ikke annet er påkrevd etter loven eller vilkårene for en slik
anmodning, vil Apple underrette deg om mottatt anmodning og gi anmoderen beskjed om å rette
slike anmodninger til deg. Når ikke annet er påkrevd ved lov eller anmodning, vil du være
ansvarlig for å svare på anmodningen.
(f) bruke bransjestandardtiltak til å beskytte personopplysninger under overføring, behandling
og lagring av personopplysninger. Krypterte personopplysninger kan lagres etter Apples
geografiske skjønn.
(g) sikre at hvis personopplysninger som er omfattet av denne avtalen, overføres fra EØS eller
Sveits, skjer dette bare til en tredjestat eller region med et tilstrekkelig beskyttelsesnivå eller
et land som benytter standardavtalevilkårene / avtalen om datastrøm over den sveitsiske grense
som kan bli utlevert til deg på anmodning hvis du mener at personopplysninger blir overført.

4. Ytterligere ansvarsfraskrivelse. VERKEN APPLE ELLER SERVICELEVERANDØRENE
SKAL VÆRE ANSVARLIG FOR SKADER ELLER TAP SOM OPPSTÅR VED ENHVER BRUK,
MISBRUK, TILLIT TIL, MANGLENDE EVNE TIL Å BRUKE, AVBRYTNING, SUSPENSJON
ELLER AVSLUTNING AV iCLOUD, iCLOUD STORAGE APIS, ENDRING AV ELLER SLETTING,
DESTRUKSJON, SKADE, TAP ELLER UNNLATELSE AV Å OPPBEVARE DATA ELLER
SLUTTBRUKEROPPLYSNINGER ELLER KRAV SOM KOMMER FRA NOEN BRUK AV
DET FOREGÅENDE AV SLUTTBRUKERNE, INKLUDERT EVENTUELLE KRAV OM
DATAPROSESSERING ELLER UAUTORISERT DATALAGRING ELLER HÅNDTERING
AV DEG I STRID MED DENNE AVTALEN.

Bedriftsavtale          Side 50

Vedlegg 4
(til avtalen)

Tilleggsvilkår for kort

Følgende vilkår supplerer vilkårene i avtalen og gjelder for din utvikling og distribusjon av kort:

1. Bruk og begrensninger for korttype-ID-er
Du kan bruke korttype-ID-en bare til å signere kortet ditt digitalt til bruk sammen med Lommebok
og/eller til å bruke APN-tjenesten med kortet ditt. Du kan distribuere korttype-ID-en din som
den er innlemmet i kortet ditt, i samsvar med punkt 2 nedenfor bare så lenge slik distribusjon
er under ditt eget varemerke eller merke, eller hvis du refererer til en tredjeparts varemerke eller
merke i kortet ditt (f.eks. en butikkupong for en bestemt vare) og du bekrefter og garanterer at
du har nødvendige rettigheter. Du skal ikke dele, levere eller overdra korttype-ID-en til tredjepart
(unntatt til tjenesteleverandører) eller bruke korttype-ID-en til å signere en tredjeparts kort.

2. Kortdistribusjon; markedsføringstillatelser
2.1 Med forbehold om vilkårene i denne avtalen kan du distribuere kortene dine bare til dine
ansatte og/eller tillatte brukere til intern bruk eller for begrenset bruk av demomottakere på
utrullingsenheter i dine egne (eller din tillatte enhets) fysiske lokaler eller på andre steder når
bruken er under ditt direkte tilsyn og fysiske kontroll som angitt i punkt 2.1(f) i avtalen. Du er
innforstått med at kort må aksepteres av brukerne før de lastes inn i Lommebok, og at kort når
som helst kan fjernes eller overføres av brukerne.

2.2 Ved å distribuere kortene dine på denne måten erklærer du overfor Apple at kortene dine
er i samsvar med gjeldende dokumentasjons- og programkrav og vilkårene i dette vedlegg 4.
Apple er ikke ansvarlig for kostnader, utgifter, skader, tap (herunder blant annet tapte
forretningsmuligheter eller tapt fortjeneste) eller andre forpliktelser du kan pådra deg som følge
av distribusjon av kortene dine på denne måten.

2.3 Du skal på kortet oppgi navnet, adressen og kontaktopplysningene (telefonnummer,
e-postadresse) som sluttbrukere kan sende spørsmål, klager eller krav vedrørende kortet ditt til.
Du er ansvarlig for å legge ved eller på annen måte etter eget skjønn inkludere alle relevante
vilkår for bruk sammen med kortet ditt. Apple er ikke ansvarlig for krenkelse av dine vilkår for
bruk for sluttbrukere. Du er eneansvarlig for all hjelp til brukere, garanti og støtte for kortet ditt.
Du skal ikke kreve gebyrer av sluttbrukere for å bruke Lommebok til å få tilgang til kortet ditt.

3. Tilleggskrav til kort
3.1 Apple kan gi deg maler du kan bruke til å opprette kortene dine, og du skal velge den
aktuelle malen som passer til din bruk (f.eks. skal du ikke bruke malen for ombordstigningskort til
en filmbillett).

3.2 Kort kan bare brukes og vises i Lommebok, som er Apples eget innholdsområde for
kortet, via Lommebok på et kompatibelt Apple-produkts låseskjerm i samsvar med
dokumentasjonen.

3.3 Til tross for om noe annet er angitt i punkt 3.3.9 av avtalen, og med forutgående
brukersamtykke, kan du og kortet dele bruker- og/eller enhetsdata med internappen din så lenge
slik deling er med det formål å tilby en tjeneste eller funksjon som er direkte relevant for bruken
av kortet og/eller internappen, eller for å levere reklame i samsvar med punkt 3.3.12 av avtalen.

4. Apples rett til å gjennomgå passet ditt; tilbakekalling. Du er innforstått med at Apple
forbeholder seg retten til når som helst i i denne avtalens gyldighetsperiode å gjennomgå og
godkjenne eller avvise kort som du ønsker å distribuere til sluttbrukernes bruk, eller som allerede

Bedriftsavtale          Side 51

brukes av sluttbrukerne. Hvis Apple ber om det, skal du straks gi et slikt kort til Apple. Du
samtykker i å ikke forsøke å villede eller skjule funksjoner, innhold, tjenester eller funksjonalitet
i kortet ditt fra Apples gjennomgang eller på annen måte hindre Apple i å være i stand til å
fullstendig gjennomgå slike kort, og du godtar å samarbeide med Apple og svare på spørsmål
og gi informasjon og materiale som med rimelighet er forespurt av Apple angående et slikt kort.
Hvis du gjør endringer i kortet ditt etter innlevering til Apple, samtykker du i å varsle Apple og,
hvis Apple ber om det, sende inn kortet ditt på nytt før distribusjon av det modifiserte kortet.
Apple forbeholder seg retten til å tilbakekalle korttype-ID-en din og avvise kortet ditt for
distribusjon til sluttbrukerne av en hvilken som helst grunn og når som helst etter eget skjønn,
selv om kortet ditt oppfyller dokumentasjons- og programkravene og vilkår i dette vedlegg 4,
og i så fall samtykker du til at du ikke kan distribuere et slikt kort til sluttbrukerne.

5. Ytterligere ansvarsfraskrivelse. APPLE SKAL IKKE VÆRE ANSVARLIG FOR
SKADER ELLER TAP PÅ GRUNN AV EVENTUELL BRUK, DISTRIBUSJON, MISBRUK, TILLIT TIL,
FRAVÆRENDE EVNE TIL BRUK, AVBRYTELSE, SUSPENSJON ELLER AVSLUTNING AV
LOMMEBOK, DIN KORTTYPE-ID, DINE KORT ELLER TJENESTER LEVERT I TILKNYTNING TIL
DETTE, INKLUDERT, MEN IKKE BEGRENSET TIL EVENTUELLE TAP ELLER UNNLATELSE AV
Å VISE KORTET I LOMMEBOK ELLER EVENTUELLE SLUTTBRUKERKRAV SOM SLUTTBRUKERE
GJØR GJELDENDE PÅ BAKGRUNN AV BRUK AV DET FOREGÅENDE.

Bedriftsavtale          Side 52

Vedlegg 5
(til avtalen)

Tilleggsvilkår for bruk av Apple Maps-tjenesten

Følgende vilkår supplerer vilkårene i avtalen og gjelder enhver bruk av Apple Maps-tjenesten
i internappen, hjemmesiden eller nettappen din.

1. Bruk av karttjenesten
1.1 Internappen din kan åpne Apple Maps-tjenesten bare via API-en for MapKit, API-en
for Apple Maps Server eller via MapKit JS, og nettstedet ditt eller nettappen din kan åpne Apple
Maps-tjenesten bare via MapKit JS eller API-en for Apple Maps Server. Du skal åpne Apple
Maps-tjenesten eller kartdataene bare via API-en for MapKit, API-en for Apple Maps Server
eller via MapKit JS, avhengig av hva som er relevant, og du skal bruke Apple Maps-tjenesten
i internappene, hjemmesidene eller nettappene dine i samsvar med programkravene.

1.2 Du skal bruke Apple Maps-tjenesten og kartdataene bare i det omfang det er nødvendig
for å levere tjenester og funksjoner til internappen, hjemmesiden eller nettappen din. Du skal
bruke Apple Maps-tjenesten, API-en for MapKit, API-en for Apple Maps Server og MapKit JS
bare slik det er uttrykkelig tillatt i denne avtalen (herunder blant annet dette vedlegg 5) og
MapKit-, API-en for Apple Maps Server og MapKit JS-dokumentasjonen og i samsvar med alle
gjeldende lover og forskrifter. MapKit JS må ikke brukes på hjemmesiden og/eller i appen din
som kjører på ikke-Apple-maskinvare for følgende kommersielle formål: flåtestyring (herunder
forsendelse), ressurssporing, bedriftsruteoptimalisering eller hvor det primære formålet med
ent slik hjemmeside og/eller app er å vurdere forsikringsrisiko for kjøretøy.

1.3 Du er innforstått med at resultatene du får fra Apple Maps-tjenesten, kan variere fra
faktiske forhold på grunn av variable faktorer som kan påvirke nøyaktigheten av kartdataene,
f.eks. været, vei- og trafikkforhold og geopolitiske hendelser.

2. Ytterligere begrensninger
2.1 Verken du eller internappen, hjemmesiden eller nettappen din kan fjerne, tilsløre eller
endre Apples eller lisensgivernes opphavsrettslige merknader, varemerker, logoer eller andre
eiendomsrettslig beskyttede rettigheter eller juridiske merknader, dokumenter eller
hyperkoblinger som kan vises i eller leveres via Apple Maps-tjenesten.

2.2 Du skal ikke bruke Apple Maps-tjenesten på en måte som gjør det mulig å laste ned eller
mate en stor mengde kartdata eller en del av dem, eller som på annen måte prøver å hente ut,
skrape eller gjenbruke deler av kartdataene. For eksempel må verken du eller internappen din
bruke eller gjøre kartdataene eller deler av dem tilgjengelige som en del av en sekundær eller
avledet database.

2.3 Med unntak av den grad det er uttrykkelig tillatt her, samtykker du i ikke å kopiere,
modifisere, oversette, lage et avledet verk av, publisere eller vise kartdata på noen måte. Du skal
dessuten ikke bruke eller sammenligne data som Apple Maps-tjenesten leverer for å forbedre
eller opprette en annen karttjeneste. Du skal ikke opprette eller prøve å opprette et substitutt
eller lignende tjeneste ved bruk av eller via tilgang til Apple Maps-tjenesten.

2.4 Internappen, hjemmesiden eller nettappen din kan vise kartdataene bare i samsvar med
denne avtalen, og ved visning på kart er du innforstått med at de bare vises på et Apple-kart via
Apple Maps-tjenesten. Du skal dessuten ikke presentere kartdata i internappen, hjemmesiden
eller nettappen din uten å vise det tilsvarende Apple-kartet (f.eks. hvis du viser et adresseresultat
via Apple Maps-tjenesten, skal du vise det tilsvarende kartet med adresseresultatet).

Bedriftsavtale          Side 53

2.5 Med mindre annet er uttrykkelig skriftlig tillatt av Apple, kan ikke kartdata bufres,
forhåndshentes eller lagres av deg eller din internapp, nettside eller nettapplikasjon annet enn på
midlertidig og begrenset basis kun som nødvendig (a) for din bruk av Apple Maps-tjenesten som
tillatt her eller i MapKit- eller MapKit JS-dokumentasjonen, og/eller (b) for å forbedre ytelsen til
Apple Maps-tjenesten med din internapp, nettside eller nettapplikasjon, hvoretter du i alle tilfeller
må slette slike kartdata.

2.6 Du kan ikke ta noen avgifter til sluttbrukere utelukkende for tilgang til eller bruk av Apple
Maps-tjenesten gjennom internappen, nettstedet eller webapplikasjonen, og du godtar å ikke
selge tilgang til Apple Maps-tjenesten på noen annen måte.

2.7 Du er innforstått med at Apple når som helst etter eget skjønn kan innføre begrensninger
på din bruk av Apple Maps-tjenesten (f.eks. begrense antall transaksjoner som internappen din
kan foreta via API-en for MapKit eller API-en for Apple Maps Server) og tilbakekalle eller fjerne
din tilgang til Apple Maps-tjenesten (eller en del av den). Du er innforstått med at resultatene du
eventuelt motta fra Apple Maps-tjenesten, kan variere fra faktiske forhold på grunn av variable
faktorer som kan påvirke nøyaktigheten av kartdata, f.eks. vei- eller værforhold.

3. Dine erklæringer. Du bekrefter og er innforstått med følgende:
3.1 Apple kan når som helst, med eller uten forhåndsvarsel til deg (a) endre Apple Maps
Service og/eller API-en for MapKit, API-en for Apple Maps Server eller MapKit JS, inkludert
å endre eller fjerne en hvilken som helst funksjon eller funksjonalitet, eller (b) endre, avvikle,
utstede på nytt eller publisere API-en for MapKit, API-en for Apple Maps Server eller MapKit JS
på nytt. Du er innforstått med at slike endringer kan kreve at du endrer eller oppdaterer
internappene dine for egen regning. Apple har ingen underforstått eller uttrykkelig plikt til å
levere eller fortsette med å levere Apple Maps-tjenesten og kan til enhver tid stanse eller avbryte
Apple Maps-tjenesten helt eller delvis. Apple er ikke erstatningspliktig for tap, skader eller
kostnader som du eller annen part påføres fordi en tjeneste stanses eller avbrytes eller Apple
Maps-tjenesten, API-en for MapKit, API-en for Apple Maps Server eller MapKit JS endres.

3.2 Apple Maps-tjenesten er kanskje ikke tilgjengelig i alle land, regioner, eller på alle språk,
og Apple erklærer ikke at Apple Maps-tjenesten er passende eller tilgjengelig og kan brukes på
et bestemt sted. I det omfang du velger å gi tilgang til Apple Maps-tjenesten i internappene dine
eller gjennom API-en for MapKit, API-en for Apple Maps Server eller MapKit JS, gjør du det på
eget initiativ og er ansvarlig for overholdelse av gjeldende lovgivning.

4. Apples rett til å gjennomgå MapKit og/eller MapKit JS-implementering.
Du er innforstått med at Apple forbeholder seg retten til når som helst i denne avtalens
gyldighetsperiode å gjennomgå og godkjenne eller avvise din implementering av MapKit og/eller
MapKit JS i appene, hjemmesidene eller nettappene dine. På forespørsel fra Apple godtar du
å umiddelbart gi informasjon om implementeringen av MapKit og/eller MapKit JS til Apple.
Du samtykker i å samarbeide med Apple og svare på spørsmål og gi informasjon og materiale
som rimelig er bedt om av Apple angående slik implementering. Apple forbeholder seg retten
til når som helst etter eget skjønn å tilbakekalle tilgangen til MapKit og/eller MapKit JS-nøkler
og lignende brukeropplysninger, selv om din bruk av MapKit og/eller MapKit JS oppfyller
dokumentasjons- og programkravene og vilkårene i dette vedlegget. Apple kan for eksempel
gjøre dette hvis MapKit og/eller MapKit JS-implementeringen i overdreven og unødvendig grad
belaster Apple Maps-tjenesten, tilslører eller fjerner Apple Maps-logoen eller innebygde
koblinger når et kart vises, eller som bruker Apple Maps-tjenesten med tilsvarende støtende eller
ulovlig kartinnhold.

5. Ytterligere ansvarsfraskrivelse. VERKEN APPLE ELLER LISENSGIVERNE ELLER
TJENESTELEVERANDØRENE ER ERSTATNINGSPLIKTIG FOR SKADER ELLER TAP SOM
SKYLDES BRUK, MISBRUK, AVHENGIGHET, MANGLENDE MULIGHET TIL BRUK, AVBRYTELSE,

Bedriftsavtale          Side 54

OPPHEVING ELLER AVSLUTNING AV APPLE MAPS-TJENESTEN, HERUNDER AVBRYTELSER
SOM SKYLDES SYSTEMFEIL, NETTVERKSANGREP ELLER PLANLAGT ELLER IKKE PLANLAGT
VEDLIKEHOLD.

LYL136
05.06.2023